Morse पायया OF MA GENET ऋक्‌ वेद [Rik Veda] 
अथ सप्रमोऽष्टकः 
प्रथमोऽध्यायः 
। व० १-४१ । 


(१) प्रथमं सूक्तम्‌ 
(१-६) षङड़चस्यास्य सूक्तस्य ङ्गिरस अयास्य षिः । पवमानः सोमो देवता । 
गायत्री छन्दः 
प्र णं इन्दो महे तन॑ ऊर्मि न बिभ्रदर्षसि । अभि देवाँ अयास्यः १ 
म॒ती जुष्टो धिया हितः सोमो हिन्वे परावर्ति । विप्रस्य धार॑या कविः २ 
अयं देवेषु जागृविः सुत एंति पवित्र आ । सोमो याति विच॑र्षणिः ३ 
स न॑ः पवस्व वाजयु श्च॑क्राणश्चारंमध्वरम्‌ । बर्हिष्माँ आ विवासति ४ 
स नो भर्गाय वायवे विप्रबीरः सदाव॑धः । सोमों देवेष्वा य॑मत्‌ ५ 
स नों अद्य वसुत्तये क्रतुविद्ञातुवित्तमः । वाजँ जेषि श्रवो बृहत्‌ ६ 


(२) द्वितीयं सूक्तम्‌ 
(१-६) षङड़चस्यास्य सूक्तस्याङ्गिरस अयास्य षिः । पवमानः सोमो देवता । 
गायत्री छन्दः 
स प॑वस्व॒ मदाय क॑ नृचचक्षां देववीतये । इन्दविन्द्राय पीतये १ 
स नो अर्षाभि दूत्यं त्वमिन्द्राय तोशसे । देवान्‌ त्सखिँभ्य आ वर॑म्‌ २ 
उत त्वाम॑रुणं व॒यं गोभिरञ्जमो मदाय कम्‌ । वि नो राये दुरो वृधि ३ 
ग्रत्यू पवित्र॑मक्रमीद्‌ वाजी धरं न याम॑नि । इन्दुर्देवेषु पत्यते ४ 
समी सखायो अस्वरन्‌ वने क्रीळन्तमत्यविम्‌ । इन्दुं नावा अनूषत % 
तर्या पबस्व धार॑या यर्या पीतो विचर्क्षसे । इन्दो स्तोत्रे सुवीर्यम्‌ ६ 


(३) तृतीयं सूक्तम्‌ 
(१-६) षड़चस्यास्य सूक्तस्याङ्गिरस अयास्य क्र्षिः । पवमानः सोमो देवता । 
गायत्री छन्दः 
| | कृत्व्यां | -क्ञर॑न्त Cc च 
अस॑ग्रन्‌ देववीतये ऽत्यासः कृत्व्यां इव । : पर्वतावृधः १ 
परिष्कृतास इन्द॑वो योषेव पित्र्यावती । वायुं सोमा असृक्षत २ 
एते सोमास इन्दवः प्रर्यस्वन्तश्चमू सुताः । इन्द्र॑ वर्धन्ति कर्मभिः ३ 

अआ धांवता स॒हस्त्यः शक्रा ग॑भ्णीत मन्थिना । गोर्भिः श्रीणीत मत्सरम्‌ ४ 
स पवस्व धनंजय प्रयन्ता राधसो महः । अस्मभ्यं सोम गातवित ५ 
एतं मृजन्ति मर्ज्यं पवमानं दश किपः । इन्द्राय मत्सरं मदम्‌ ६ 


(४) चतुर्थ सूक्तम्‌ 
(१-५) पञ्चर्चस्यास्य सूक्तस्य भार्गवः कवित्रुषिः । पवमानः सोमो देवता । 
गायत्री छन्दः 
अया सोम॑ः सुकृत्यया महश्चिदभ्यवर्धत । मन्दान उद्भघायते १ 
कृतानीदस्य कत्वां चेतन्ते दस्युतहंणा । ऋणा च॑ धृष्णुश्चयते २ 
आत्‌ सोम इन्द्रियो रसो वजः सहस्रसा भुवत्‌ । उक्थं यर्दस्य जायते ३ 
स्वयं कविर्विधर्तरि विप्राय रत्रमिच्छति । यदीं मर्मृज्यते घिर्यः ४ 
सिषासतूं रयीणां वाजेष्वर्वतामिव । भरेषु जिग्युर्षामसि ५ 


(५) पञ्चमं सूक्तम्‌ 
(१-५) पञ्चर्चस्यास्य सूक्तस्य भार्गवः कविक्रूषिः । पवमानः सोमो देवता । 
गायत्री छन्दः 
तं त्वां नृम्णानि बिभ्रतं सधस्थेषु महो दिवः । चारु सुकृत्ययेमहे १ 
संवृक्तधृष्णुमुक्थ्यं महामहिव्रतं मर्दम्‌ । शतं पुरो रुरुक्षणिम्‌ २ 
अ्त॑स्त्वा रयिमभि राजानं सुक्रतो दिवः । सुपर्णो अ्॑व्यथिर्भरत्‌ ३ 
विश्व॑स्मा इत्‌ स्वर्दृशे साधारणं रज॒स्तुर॑म्‌ । गोपामृतस्य विर्भरत्‌ ४ 
अर्धा हिन्वान इन्द्रियं ज्यायाँ महित्वमानशे । अभिष्टिकृद्विच॑र्षणिः 


(६) षष्ठं सूक्तम्‌ 
(१-५) पञ्चर्चस्यास्य सूक्तस्य भार्गवः कविक्रूषिः । पवमानः सोमो देवता । 
गायत्री छन्द 
पर्ब॑स्व वृष्टिमा सु नो ऽपामूर्मि दिवस्परि । अयक्मा बहतीरिरषः १ 
तर्या पवस्व धार॑या यया गाव इहागर्मन्‌ । जन्यास उप नो गृहम्‌ २ 
घृतं पवस्व धारया यज्ञेषुं देववीतमः । अस्मर्भ्य वृष्टिमा पब ३ 
स न॑ ऊर्जे व्यश्व्यर्य पवित्र घाव धार॑या । देवार्सः शृणवन्‌ हि 
पर्ब॑मानो असिष्यद्‌ द्रक्षांस्यपजङ्नत्‌ । प्रबवद्रोचयन्‌ रुचः ५ 

(७) सप्तमं सूक्तम्‌ 
(१-५) पञ्चर्चस्यास्य सूक्तस्याङ्गिरस उचथ्य ऋषिः । पवमानः सोमो देवता । 
गायत्री छन्दः 
उत्‌ ते शुष्मास ईरते सिन्धोरूर्मेरिव स्वनः । वाणस्य चोदया परिम्‌ १ 
प्रसवे त उदीरते तिस्त्रो वाचों मखस्युर्बः । यदव्य एषि सारनवि २ 
अव्यो वारे परिं प्रियं हरिं हिन्वन्त्यर्द्रिभिः । पव॑मानं मधुश्चुतम्‌ ३ 
आ प॑वस्व मदिन्तम पवित्रं धार॑या कवे । अर्कस्य योनिंमासद॑म्‌ ४ 
स प॑वस्व मदिन्तम गोभिरञ्जानो ग्रक्तर्मिः ।इन्दविन्द्राय पीतये ५ 


(८) अ्रष्टमं सूक्तम्‌ 
(१-५) पञ्चर्चस्यास्य सूक्तस्याङ्गिरस उचथ्य ऋषिः । पवमानः सोमो देवता । 
गायत्री छन्दः 
अध्वर्यो अद्रिभिः सुतं सोम॑ पवित्र आ संज । पुनीहीन्द्राय पात॑वे १ 
दिवः पीयूष॑मुत्तमं सोममिन्द्राय वजिणे । सुनोता मधुमत्तमम्‌ २ 
तव॒ त्य ईन्दो अन्ध॑सो देवा मधोर्वर्यश्नते । पव॑मानस्य मरुत॑ः ३ 
त्वं हि सोम वर्धयन्‌ त्सुतो मर्दाय भूर्णये । वुर्षन्‌ त्स्तोतारमूतये ४ 
अभ्यर्ष विचक्षण पवित्रं धार॑या सुतः । अभि वाज॑मुत श्र्वः ५ 


(६) नवमं सूक्तम्‌ 
(१-५) पञ्चर्चस्यास्य सूक्तस्याङ्गिरस उचथ्य ऋषिः । पवमानः सोमो देवता । 
गायत्री छन्दः 

परि द्युक्षः सनद्रयिर्भरद्रार्ज नो अन्ध॑सा । सुवानो अर्ष पवित्र आ १ 

तव॑ प्रवेभिरध्वंभि रव्यो वारे परिँ प्रियः । सहस्त्र॑धारो यात्‌ तना २ 

चरुर्न यस्तमीङ्कये न्दो न दान॑मीङ्कय । वधेर्वचस्रवीङ्कय ३ 

नि शुष्ममिन्दवेषां पुरुहूत जनानाम्‌ । यो अस्माँ आदिदेशति ४ 

शतं न॑ इन्द ऊतिभिः सहस्त्रं वा शुचीनाम्‌ । पर्वस्व मंहयद्रयिः ५ 


(१०) दशमं सूक्तम्‌ 
(१-४) चतुरृचस्यास्य सूक्तस्य काश्यपोऽवत्सार अृषिः । पवमानः सोमो देवता 
। गायत्री छन्दः 
उत्‌ ते शुष्मांसो अ्रस्थ्‌ रक्षों भिन्दन्तो अद्रिवः । नुदस्व याः परिस्पृधः १ 

अया निंजन्निरोज॑सा रथसङ्गे धने हिते । स्तवा अबिभ्युषा हदा २ 
अर्स्य ब्रतानि नाधृषे पर्वमानस्य दूढ्या । रुज यस्त्वां पृतन्यति ३ 
तं हिन्वन्ति मदच्युतं हरि नदीर्षु बाजिन॑म्‌ । इन्दुमिन्द्राय मत्सरम्‌ ४ 


(११) एकादशं सूक्तम्‌ 
(१-४) चतुरृचस्यास्य सूक्तस्य काश्यपोऽवत्सार अृषिः । पवमानः सोमो देवता 
। गायत्री छन्द 
अस्य प्रलामनु द्युतं शक्रं दुदुहे अहृयः । पर्यः सहस्रसामृषिम्‌ १ 
अयं सूर्य इवोपटू गयं सरांसि धावति । सप्त प्रवत आ दिवम्‌ २ 
अयं विश्वानि तिष्ठति पुनानो भुवनोपरि । सोमो देवो न सूर्यः 
परि णो देववीतये वाजाँ ग्र्षसि गोर्मतः । पुनान ईन्दविन्द्रयुः ४ 


(१२) द्वादशं सूक्तम्‌ 
(१-४) चतुरृचस्यास्य सूक्तस्य काश्यपोऽवत्सार अृषिः । पवमानः सोमो देवता 
। गायत्री छन्दः 
यव॑यवं नो ग्रन्ध॑सा पुष्टंपुष्टं परि सरव । सोम विश्वां च सौभ॑गा १ 
इन्दो यथा तव॒ स्तवो यथां ते जातमन्ध॑सः । नि बर्हिषि प्रिये स॑दः २ 
उत नों गोविद॑श्ववित्‌ पर्वस्व सोमान्धसा । मक्षूतमेभिरहभिः ३ 
यो जिनाति न जीयते हन्ति शत्रुमभीत्य । स प॑वस्व सहस्रजित्‌ ४ 


(१३) त्रयोदशं सूक्तम्‌ 
(१-४) चतुरृचस्यास्य सूक्तस्य काश्यपोऽवत्सार अृषिः । पवमानः सोमो देवता 
। गायत्री छन्द 
परि सोरम तं बृह दाशः पवित्रे अर्षति । विन्नन्‌ रक्सि देव॒युः १ 
यत्‌ सोमो वाजमर्षति शतं धारा अपस्युवः । इन्द्रस्य सरूयमांविशन्‌ २ 
अभि त्वा योष॑णो दर्श जारं न कर्न्यानूषत । मृज्यसे सोम सातये ३ 
त्वमिन्द्राय विष्ण॑वे स्वादुर्रिन्दो परिं स्रव । नृचफढ्न स्तोतृन्‌ पाह्यंह॑सः ४ 


(१४) चतुर्दशं सूक्तम्‌ 
(१-४) चतुरृचस्यास्य सूक्तस्य काश्यपोऽवत्सार ऋषिः । पवमानः सोमो देवता 
। गायत्री छन्दः 

प्रते धारां अ्रस॒श्चतों दिवो न य॑न्ति वृष्टयः । अच्छा वाजं सहस्त्रिणम्‌ १ 
अभि प्रियाणि काव्या विश्वा चक्षाणो अर्षति । हरिस्तुञ्जान आयुंघा २ 
स मर्मृजान आयुभिरिभो राजेंब सुव्रतः । श्येनो न वंर्स षीदति ३ 

स नो विश्वा दिनो बसू तो पृथिव्या अधि । पुनान इन्दवा भर ४ 


(१४) पञ्चदशं सूक्तम्‌ 
(१-४) चतुरृचस्यास्य सूक्तस्य काश्यपोऽवत्सार अृषिः । पवमानः सोमो देवता 
। गायत्री छन्दः 
तरत्‌ स मन्दी धांचति धारा सुतस्यान्ध॑सः । तरत्‌ स मन्दी धाति १ 
उस्त्रा बैद वर्सनां मर्तस्य देग्यव॑सः । तरत्‌ स मन्दी धावति २ 
ध्वस्त्रयौः पुरुषन्त्योरा सहस्त्राणि दद्महे । तरत्‌ स मन्दी धावति ३ 
आ ययोस्त्रिंशतं तनां सहस्त्राणि च दद्महे । तरत्‌ स मन्दी धांचति ४ 


(१६) षोडशं सूक्तम्‌ 
(१-४) चतुत्रुचस्यास्य सूक्तस्य काश्यपोऽवत्सार अृषिः । पवमानः सोमो देवता 
। गायत्री छन्दः 
पव॑स्व गोजिद॑श्वजि द्विँश्चजित्‌ सोम रणयजित्‌ । प्रजावद्रवमा भ॑र १ 
पव॑स्वाद्यो अदाभ्यः पव॒स्वौर्षंधीभ्यः । पव॑स्व धिषणाभ्यः २ 
त्वं सोम पर्वमानो विश्वानि दुरिता तर । कविः सीद्‌ नि बर्हिषि ३ 
पर्वमान स्वर्विदो जार्यमानोऽभवो महान्‌ । इन्दो विश्वा अभीर्दसि ४ 


(१७) सप्तदशं सूक्तम्‌ 
(१-४) चतुरृचस्यास्य सूक्तस्य काश्यपोऽवत्सार अृषिः । पवमानः सोमो देवता 
। (१-२, ४) प्रथमाङ्टितीययोर्ृचोश्चतुर्थ्याश्च गायत्री, (३) तृतीयायाश्च पुर 
उष्णिक छन्दसी 
प्र गायत्रेण गायत पर्वमानं विच॑र्षणिम्‌ । इन्दं सहस्त्रचक्षसम्‌ १ 
तं त्वां सहस्त्रचक्षस मथो सहस्त्रभर्णसम्‌ । अति वार॑मपाविषुः २ 
अति वारान्‌ पर्वमानो असिष्यदत्‌ कलशाँ अभि धावति । इन्द्र॑स्य 
हार्याविशन्‌ ३ 
इन्द्रस्य सोम राध॑से शां प॑वस्व विचर्षणे । प्रजावद्रेत आ भ॑र ४ 
(१८) अ्रष्टादशं सूक्तम्‌ 

(१-३०) त्रिंशदृचस्यास्य सूक्तस्या ङ्गिरसोऽमहीयुर्गृषिः । पवमानः सोमो देवता । 
गायत्री छन्दः 

अया वीती परि स्त्रव यस्त॑ इन्दो मदेष्वा । अवारहन्‌ नव॒तीर्नव॑ १ 

पुरः सद्य इत्थाधिये दिवोदासाय शर्म्ब॑रम्‌ । अघ त्यं तुर्वशं यदुम्‌ २ 

परि णो अ्रश्व॑मश्ववि द्रोम॑दिन्दो हिर॑गयवत्‌ । क्षरा सहस्त्रिणीरिष॑ः ३ 

पर्वमानस्य ते वयं पवित्रमभ्युन्दतः । सखित्वमा वुणीमहे ४ 

ये तें पवित्रमूर्मयो ऽभिक्रर॑न्ति धार॑या । तेभिर्नः सोम मृव्ठय » 

स न॑ः पुनान ग्रा भर रयिं बीरव॑तीमिरष॑म्‌ । ईशानः सोम विश्वतः ६ 

एतमु त्यं दश क्निपों मृजन्ति सिन्धुमातरम्‌ । सर्मादित्येभिरख्यत ७ 

समिन्द्रैणोत वायुना सुत एति पवित्र आ । सं सूर्यस्य रश्मिभिः ८ 

स नो भगांय वायबें पूष्णे प॑बस्व मधुमान्‌ । चारुमित्रि वरुणे च ६ 

उच्चा तें जातमन्ध॑सो दिवि षद्भूम्या द॑दे । उग्रं शर्म महि श्रब॑ः १० 

एना विश्वान्यर्य आ झुन्नानि मानुषाणाम्‌ । सिषासन्तो वनामहे ११ 

स न इन्द्राय यज्य॑वे वरुणाय मरुद्धः । वरिवोवित्‌ परि स्रव १२ 

उपो घु जातमप्तरं गोभिर्भङ्गं पर्रिष्कृतम्‌ । इन्दुं देवा अयासिषुः १३ 

तमिद्रर्धन्तु नो गिरों वत्सं संशिश्वरीरिव । य इन्द्र॑स्य हृदंसर्निः १४ 

अर्षा णः सोम शां गवे धुक्षस्व॑ पिप्युषीमिर्षम्‌ । वर्धा समुद्रमुक्थ्यम्‌ १५ 

पर्व॑मानो ग्रजीजनद्दिवश्चित्रं न त॑न्यतुम्‌ । ज्योतिर्वेश्वानरं बृहत्‌ १६ 

पव॑मानस्य ते रसो मर्दों राजन्नदुच्छुनः । वि वारम्य॑मर्षति १७ 

पव॑मान रसस्तव दक्षो वि रांजति द्युमान्‌ । ज्योतिर्विश्चं स्व॑र्दशे १८ 

यस्ते मदो वरेण्य स्तेना पव॒स्वारन्ध॑सा । देवावीर॑घशंस॒हा १६ 

जघ्निर्वृत्रम॑मित्रियं सस्त्रि्वाजं दिवेदिवे । गोषा उ अश्वसा अंसि २० 

संमिंश्लो अरुषो भ॑व सूपस्थाभिर्न धेनुभिः । सीदञ्छ्येनो न योनिमा २१ 

स प॑वस्व य आविथेन्द्रं वृत्राय हन्त॑वे । बब्रिवांसं महीरपः २२ 

सुवीरासो व॒यं धना जयम सोम मीढ्वः । पुनानो व॑र्घ नो गिर॑ः २३ 

त्वोतांसस्तवाव॑सा स्याम॑ वन्वन्त॑ आमुरः । सोम॑ व्रतेषु जागृहि २४ 

अपघ्नन्‌ प॑वते मृधो ऽप॒ सोमो अ्रराव्णः । गच्छन्निन्द्रस्य निष्कृतम्‌ २% 

महो नों राय आ भ॑र पव॑मान जही मूर्ध: । रास्वॅन्दो वीरवद्यशः २६ 

न त्वा शतं चन हुतो राधो दित्सन्तमा मिनन्‌ । यत्‌ पुनानो मखस्यसे २७ 

पर्वस्वेन्दो वृषा सुतः कृधी नों यशसो जने । बिश्वा अप द्विषों जहि २८ 

| सख्ये 3 उत्तमे | 
अस्य॑ ते सख्ये वयं तर्वेन्दो द्युप्न उत्तमे । सासह्याम॑ पृतन्यतः २६ 
या तें भीमान्यार्युघा तिग्मानि सन्ति धूर्वणे । रक्षा समस्य नो निदः ३० 


(१६) एकोनविंशं सूक्तम्‌ 
(१-३०) त्रिंशटूचस्यास्य सूक्तस्य भार्गवो जमदग्नित्रषिः । पवमानः सोमो देवता 
। गायत्री छन्दः 
एते अंसुग्रमिन्द॑व स्तिरः पवित्रमाशवः । विश्वान्यभि सौभगा १ 
विघ्नन्तो दुरिता पुरु सुगा तोकार्य वाजिन॑ः । तनां कृण्वन्तो अर्व॑ते २ 
कृण्वन्तो वरिवो गवे ऽभ्य॑र्षन्ति सुष्टतिम्‌ । इळांमस्मभ्यं संयत॑म्‌ ३ 
असांव्यंशुर्मदाया ऽप्सु दक्षों गिरिष्ठाः । श्येनो न योनिमास॑दत्‌ ४ 
शभ्रमन्धौ देवर्वात मप्सु धूतो नृ्भिः सुतः । स्वदन्ति गाव॒ः परयोभिः % 
आदीमश्वं न हेतारो ऽरशूंशुभन्नमृर्ताय । मध्वो रसँ सधमादे ६ 
यास्ते धारां मधुश्च॒तो ऽसग्रमिन्द ऊतये । तार्भिः पवित्रमास॑दः ७ 
सो अर्षेन्द्राय पीतये तिरो रोमांणयव्ययां । सीदुन्‌ योना वनेष्वा ८ 
त्वर्मिन्दो परिं स्रव॒ स्वार्दिष्ठो अ्रङ्गिरोभ्यः | वरिवोविद्घृतं पर्यः ६ 
अयं विच॑र्षणिर्हितः पव॑मानः स चेतति । हिन्वान आर्प्यं बृहत्‌ १० 
एष वृषा वूर्ष्रतः पव॑मानो अशस्तिहा । करड्रसूनि दाशुषे ११ 
अआ प॑वस्व सहस्त्रिणं रयिं गोर्म॑न्तम॒श्चिन॑म्‌ । पुरुश्चन्द्रं पुरुस्पृह॑म्‌ १२ 
एष स्य परिं षिच्यते मर्मुज्यर्मान आयुभिः । उरुगायः कविक्र॑तुः १३ 
सहस्त्रोतिः शतामघो विमानो रज॑सः कविः । इन्द्राय पवते मद॑ः १४ 
गिरा जात इह स्तुत इन्दुरिन्द्राय घीयते । विर्योना वसताबिव १% 
पर्व॑मानः सुतो नृभिः सोमो वाज॑मिवासरत्‌ । चमूषु शरक्मनासद॑म्‌ १६ 
तं त्रिपृष्ठे त्रिवन्धुरे रथे युञ्जन्ति यात॑वे । ऋषीणां सप्त धीतिभिः १७ 
तं सोतारो धनस्पूर्त माशं वाजाय यात॑वे । हरिं हिनोत वाजिन॑म्‌ १८ 
आविशन्‌ कलशं सुतो विश्वा ग्रर्षन्नभि श्रियः । शूरो न गोष तिष्ठति १६ 
आ त॑ इन्दो मदाय क॑ पयों दुहन्त्यायव॑ः । देवा देवेभ्यो मर्धं २० 
आ नः सोम॑ पवित्र आ सृजता मर्धुमत्तमम्‌ । देवेभ्यो देवश्र॒त्तमम्‌ २१ 
एते सोमा असृक्षत गृणानाः श्रव॑से महे । म॒दिन्त॑मस्य धार॑या २२ 
अभि गर्व्यांनि वीतये नृम्णा पुनानो अर्षसि । सनद्वाजः परिं स्रव २३ 
उत नो गोमतीरिषो विश्वां अर्थ परिष्टभः । गृणानो जमदग्निना २४ 

पर्वस्व वाचो अग्रियः सोम॑ चित्रार्भिरूतिरभिः । अभि विश्वानि काव्या २५ 
त्वं स॑मुद्वियां अपो ऽग्रियो वाच॑ ईरय॑न्‌ । पर्वस्व विश्वमेजय २६ 

तुभ्येमा भुव॑ना कवे महिम्ने सौम तस्थिरे । त॒भ्य॑मर्षन्ति सिन्ध॑वः २७ 
प्रते दिवो न वृष्टयो धारां यन्त्यस॒श्चर्तः । अभि शक्रार्मुपस्तिर॑म्‌ २८ 
इन्द्रायेन्दु पुनीतनोग्रं दत्ताय साधनम्‌ । ईशानं वीतिराधसम्‌ २६ 
पवमान ऋतः कविः सोमः पवित्रमार्स॑दत्‌ । दर्घत्‌ स्तोत्रे सुवीर्यम्‌ ३० 


(२०) विंशं सूक्तम्‌ 
(१-३०) त्रिंशटूचस्यास्य सूक्तस्य काश्यपो निश्चुविक्रूषिः । पवमानः सोमो देवता 
। गायत्री छन्दः 
आ प॑वस्व सहस्त्रिणं रयिं सोम सुवीर्यम्‌ । अस्मे श्रवांसि धारय १ 
इषमूर्ज च पिन्वस॒ इन्द्राय मत्सरिन्त॑मः । चमूष्वा नि षीदसि २ 
सुत इन्द्राय विष्ण॑वे सोमः कलशे अक्षरत्‌ । मधुमाँ अस्तु वायवे ३ 
एते अंसुग्रमाशवो ऽति ह्रासि बश्रव॑ः । सोमां अृतस्य॒ धार॑या ४ 
इन्द्रं वर्धन्तो अपुर॑ः कृण्वन्तो विश्वमार्यम्‌ । अपघ्नन्तो अराव्णः % 
सुता अनु स्वमा रजो ऽभ्य॑र्षन्ति बभ्रवः । इन्द्रं गच्छन्त इन्द॑वः ६ 
अया प॑वस्व धार॑या यया सूर्यमरोचयः । हिन्वानो मानुषीरपः ७ 
अर्युक्त सर एत॑शं पर्वमानो मनावधि । अन्तर्रिक्षेण यात॑वे ८ 
उत त्या हरितो दश सूरो अयुक्त यातवे । इन्दुरिन्द्र इतिं ब्रुवन्‌ & 
परीतो वायवे स॒तं गिर इन्द्राय मत्सरम्‌ । अव्यो वारेष्‌ सिञ्चत १० 
पर्वमान विदा रयिमस्मभ्यं सोम दुष्टर॑म्‌ । यो दूणाशो वनुष्यता ११ 
अर्भ्यर्ष सहस्त्रिणं रयिं गोम॑न्तमश्चिन॑म्‌ । अभि वाज॑मुत श्रव॑ः १२ 
सोमो देवो न सूर्या ऽद्रिभिः पवते सुतः । दानः कलशे रस॑म्‌ १३ 
एते धामान्यार्या शक्रा आतस्य धार॑या । वाजं गोम॑न्तमक्षरन्‌ १४ 
सुता इन्द्राय वजिणे सोमांसो दध्याशिरः । पवित्रमत्य॑च्रन्‌ १५ 
प्र सोम मधुमत्तमो राये अर्ष पवित्र आ । मदो यो देववीत॑मः १६ 
तमीं मृजन्त्यायवो हरिं नदीर्षु वाजिनम्‌ । इन्दुमिन्द्राय मत्सरम्‌ १७ 
आ प॑वस्व हिर॑ययव दश्वांवत्‌ सोम वीरव॑त्‌ । वाजं गोम॑न्तमा भ॑र १८ 
परि वाजे न वाजयु मव्यो वारेषु सिञ्चत । इन्द्राय मर्धुमत्तमम्‌ १६ 
कविं मृजन्ति मर्ज्यं धीभिर्विप्रा अवस्यर्वः । वृषा कनिक्रदर्षति २० 

बूर्षणं घीभिरप्तरं सोर्ममृतस्य धार॑या । मती विप्राः सम॑स्वरन्‌ २१ 
पर्वस्व देवायुष गिन्द्र॑ गच्छतु ते मर्द: । वायुमा रोह धर्मणा २२ 
पव॑मान नि तौशसे रयिं सोम श्रवास्य॑म्‌ । प्रियः स॑मुद्रमा विंश २३ 
अपन्नन्‌ प॑वसे मृधः क्रतुवरित्‌ सोम मत्सरः । नुदस्वादॅवयुं जन॑म्‌ २४ 
पव॑माना अ्रसुक्तत सोमाः शक्रास इन्दवः । अभि विश्वानि काव्या २५ 
पर्वमानास शर्वः शभ्रा असृग्रमिन्दवः । घ्नन्तो विश्वा अप द्विषः २६ 
पर्ब॑माना दिवस्प ्य॑न्तर्रिक्तादसृक्तत । पृथिव्या अधि सान॑वि २७ 
पुनानः सौम धारयेन्दो विश्वा अप स्त्रिधः । जहि रक्षांसि सुक्रतो २८ 
अपघ्नन्‌ त्सौम रक्षसो $भ्यर्ष कनिक्रदत्‌ । द्युमन्तं शुष्म॑मुत्तमम्‌ २६ 
अस्मे वर्सनि धारय सोम॑ दिव्यानि पार्थिवा । इन्दो विश्वानि वार्या ३० 


(२१) एकविंशं सूक्तम्‌ 
(१-३०) त्रिंशदृचस्यास्य सूक्तस्य मारीचः कश्यप ऋषिः । पवमानः सोमो देवता 
। गायत्री छन्दः 
बुषा सोम द्युमाँ असि वूर्षा देव वूर्षब्रतः । वृषा धर्माणि दधिषे १ 
वृष्णस्ते वृष्ण्यं शवो वृषा वनं वृषा मर्दः । स॒त्यं वृंषन्‌ वृषेदसि २ 
ग्रधो न चक्रदो वृषा सं गा इन्दो समर्वतः । वि नों राये दुरों बुधि ३ 
अर्सचत प्र वाजिनों ग॒व्या सोमांसो अ्रश्वया । शक्रासों वीरयाशर्वः ४ 
शम्भर्माना ऋआृतायुर्भि मुज्यर्माना गभ॑स्त्योः । पवन्ते बारें अव्यये ५ 
ते विश्वां दाशुषे वस॒ सोमा दिव्यानि पार्थिवा । पर्वन्तामान्तरिंच्त्या ६ 
पवमानस्य विश्ववित्‌ प्र ते सर्गा असृक्षत । सूर्यस्येव न र॒श्मर्यः ७ 
केतुं कृण्वन्‌ दिवस्परि विश्वां रूपाभ्यर्षसि । समुद्रः सोम पिन्वसे ८ 
हिन्वानो वार्चमिष्यसि पव॑मान विधर्मणि । अक्रान्‌ देवो न सूर्यः ६ 
इन्दुः पविष्ट चेर्तनः प्रियः क॑बीनां मती । सूजदर्थ रथीरिंव १० 
ऊर्मिर्यस्ते पवित्र आ देवावीः पर्यक्ष॑रत्‌ । सीर्दन्नतस्य योनिमा ११ 
स नों अर्ष पवित्र आ मदो यो देव॒वीत॑मः । इन्दविन्द्राय पीतये १२ 
इषे प॑वस्व धार॑या मृज्यमानो मनीषिभिः । इन्दो रुचाभि गा ईहि १३ 
पुनानो वरिँवस्कृध्यू र्ज जनाय गिर्वणः । हरे सृजान आशिरम्‌ १४ 
पनानो देववीतय इन्द्र॑स्य याहि निष्कृतम्‌ । द्य॒तानो वाजिभिर्यतः १५ 
प्र हिन्वानास इन्दवो ऽच्छां समुद्रमाशवः । धिया जूता अंसृक्तत १६ 

मर्मजानार्स आयवो वूर्था समुद्रमिन्दवः । अग्मच्ृतस्य योनिमा १७ 
परि णो याह्मस्मयु बिश्वा वसून्योज॑सा । पाहि नः शर्म॑ वीरव॑त्‌ १८ 
मिर्माति वह्निरेतशः पदं युजान ऋक्॑भिः । प्र यत्‌ स॑मुद्र आहितः १९ 
आ यद्योनिं हिरएयर्य माशुर््ृतस्य सीद॑ति । जहात्यप्रचेतसः २० 
अभि वेना अनूषते य॑ज्ञन्ति प्रचेतसः । मज्जन्त्यविचेतसः २१ 
इन्द्रायेन्दो मरुत्व॑ते पव॑स्व॒ मधुमत्तमः । आतस्य योनिंमासद॑म्‌ २२ 

तं त्वा विप्रां वचोविदः परिंष्कृणवन्ति वेधसः । सं त्वां मृजन्त्यायवः २३ 
रसँ ते मित्रो अर्यमा पिर्बन्ति वरुणः कवे । पव॑मानस्य म॒रुतः २४ 

त्वं सौम विपश्चितं पुनानो वार्चमिष्यसि । इन्दो सहर्त्र॑भर्णसम्‌ २५ 
उतो सहर्त्रभर्णसं वाच॑ सोम मखस्युव॑म्‌ । पुनान इन्दवा भर २६ 
पुनान ईन्दवेषां पुरुहत जनानाम्‌ । प्रियः समुद्रमा विंश २७ 
दविद्युतत्या रुचा पंरिष्टोभ॑न्त्या कृपा । सोमाः शक्रा गर्वाशिरः २८ 
हिन्वानो हेतृभिर्यंत आ वाज॑ वाज्यक्रमीत्‌ । सीद॑न्तो व॒नुषो यथा २६ 
ऋधक्‌ सोम स्वस्तये संजग्मानो दिवः कविः । पर्वस्व सूर्यो दृशे ३० 
द्वितीयोऽध्यायः हर 

। व० १-३३ । 


(२२) द्वाविंशं सूक्तम्‌ 
(१-३०) त्रिंशटूचस्यास्य सूक्तस्य वारुणिर्भृगर्भार्गवो जमदम्निर्वा क्र्षिः । पवमानः 
सोमो देवता । गायत्री छन्दः 
हिन्वन्ति स्रमुस्त्रयः स्वसारो जामयस्पतिम्‌ । महामिन्दुं महीयुवः १ 
पर्वमान रुचारुचा देवो देवेभ्यस्परि । विश्वा वसून्या विश २ 
आ प॑वमान सुष्टतिं वृष्टिं देवेभ्यो दुः । इषे प॑वस्व संयतम्‌ ३ 
वृषा ह्यसि भानुनां द्युमन्तं त्वा हवामहे । पव॑मान स्वाध्यः ४ 
आ प॑वस्व सुवीर्यं मन्द॑मानः स्वायध । इहो ष्विन्दवा गहि ५ 
यद॒द्भिः प॑रिषिच्यसँ मृज्यमानो गभ॑स्त्योः । द्रुणां स॒घस्थ॑मश्नुषे ६ 
प्र सोमाय व्यश्ववत्‌ पव॑मानाय गायत । म॒हे सहस्त्र॑चक्षसे ७ 
यस्य वर्णं मधुश्वतं हरिं हिन्वन्त्यद्रिभिः । इन्दुमिन्द्राय पीतये ८ 
तस्य॑ ते वाजिनों व॒यं विश्वा धर्नानि जिग्युर्षः । सखित्वमा बुंणीमहे € 
वृषा पवस्व धारया मरुत्वते च मत्सरः । विश्वा दर्धान ओज॑सा १० 


598 


MAHARISHI UNIVERSITY OF MANAGEMENT ऋक्‌ बेद [Rik Veda] 


VEDIC LITERATURE COLLECTION 


तं त्वां धर्तार॑मोणयोर॑ः पर्वमान स्वर्दृशम्‌ । हिन्वे वाजेषु वाजिन॑म्‌ ११ 
अया चित्तो विपानया हरिं: पवस्व॒ धार॑या । युजं वाजेषु चोदय १२ 
आ न॑ इन्दो महीमिषं पर्वस्व विश्वदर्शतः । अस्मभ्यं सोम गातुवित्‌ १३ 
आ कलशा ग्रनूषते न्दो धारांभिरोज॑सा । एन्द्रस्य पीतये विश १४ 
यस्य॑ ते मद्यं रसँ तीव्रं दुहन्त्यद्रिभिः । स प॑वस्वाभिमातिहा १५ 

राजां मेधाभिरीयते पव॑मानो मनावधि । अ्रन्तरिक्षेण यात॑वे १६ 

आ न॑ इन्दो शतग्विनं गवां पोषं स्वश्चथम्‌ । वहा भर्गत्तिमूतये १७ 

आ न॑ः सोम सहो जुवो रूपं न वर्चसे भर । सुष्वाणो देववीतये १८ 
अर्षा सोम द्युमत्त॑मो ऽभि द्रोणानि रोरुवत्‌ । सीदञ्छ्येनो न योनिमा १६ 
अप्सा इन्द्राय वायवे वरुणाय मरुद्मः । सोमो ग्रर्षति विष्ण॑वे २० 

इष॑ तोकार्य नो द्ध दुस्मभ्यं सोम विश्वतः । आ प॑वस्व सहस्त्रिण॑म्‌ २१ 
ये सोमासः परावति ये अर्वावति सुन्विरे । ये वादः शर्यणाब॑ति २२ 
य ऑर्जीकेषु कृत्वसु ये मध्ये पस्त्यानाम्‌ । ये वा जनेषु पञ्चसु २३ 

ते नो वृष्टिं दिवस्परि पर्वन्तामा सुवीर्यम्‌ । सुवाना देवास इन्द॑वः २४ 
पव॑ते हर्य॒तो हर्रिर्गणानो जमद॑म्रिना । हिन्वानो गोरधि त्वचि २५ 

प्र शक्रासों वयोजुवो हिन्वानासो न सप्त॑यः । श्रीणाना अप्सु मुझत २६ 
तं त्वा सुतेष्वाभुवो हिन्विरे देवतातये । स पंबस्वानया रुचा २७ 

आ ते दक्षं मयोभुवं वह्लिमद्या व॑णीमहे । पान्तमा पुरुस्पृहम्‌ २८ 

आ मन्द्रमा वरेण्य मा विप्रमा मंनीषिणंम्‌ । पान्तमा पुरुस्पृहम्‌ २६ 

आ रयिमा सुचेतुनमा सुक्रतो तनूष्वा । पान्तमा पुरुस्पृर्हम्‌ ३० 


(२३) त्रयोविंशं सूक्तम्‌ 
(१-३०) त्रिंशदृचस्यास्य सूक्तस्य शतं वैखानसा ऋषयः । (१-९८, २२-३०) 
प्रथमाद्यष्टादशर्चो द्वाविंश्यादिनवानाञ्च पवमानः सोमः, (१६-२१) 
एकोनक्िंश्यादितृचस्य च पवमानोऽ्निर्देवते । (१-१७, १६-३०) 
प्रथमादिसप्तदशर्चमिकोनविंश्यादिद्वादशानाञ्च गायत्री, 
(१८) अरष्टादश्याश्चानुष्टप्‌ छन्दसी 

पर्वस्व विश्वचर्षणे ऽभि विश्वानि काव्यां । सखा सखिभ्य ईड्यः १ 
ताभ्यां विश्व॑स्य राजसि ये प॑वमान धार्मनी । प्रतीची सोम तस्थतः २ 
परि धार्मानि यानिति त्वं सोमासि विश्वर्तः । पर्वमान त्रृतुर्भि कवे ३ 

पर्वस्व जनयन्निषो ऽभि विश्वानि वार्या । सखा सखिभ्य ऊतये ४ 

तर्व॑ शक्रासो अर्चयो दिवस्पृष्ठे वि त॑न्वते । पवित्र सोम॒ धार्मभिः » 
तवेमे सस सिन्ध॑वः प्रशिषं सोम सिस्त्रते । तुभ्यं धावन्ति धेनव॑ः ६ 

प्र सोम याहि धार॑या सुत इन्द्राय मत्सरः । दर्धांनो अज्ञिति श्र्वः ७ 
सर्मु त्वा धीभिर॑स्वरन्‌ हिन्वतीः सप्त जामर्यः । विप्रमाजा विवस्वतः ८ 
मृजन्ति त्वा समग्रुवो ऽव्ये जीरावधि ष्वणि । रेभो यदज्यसे वने & 
पव॑मानस्य ते कवे वाजिन्‌ त्सर्गा असृक्षत । अर्वन्तो न श्र॑व॒स्य॑ः १० 
अच्छा कोशं मधुश्च॒त मसृग्रं बारें ग्रव्यये । अर्वाबशन्त धीतयः ११ 
अच्छं समुद्रमिन्दवो ऽस्तं गावो न घेनव॑ः । अग्म॑न्नृतस्य योनिमा १२ 

प्र ण॑ इन्दो महे रण आपों ग्रर्षन्ति सिन्ध॑वः । यद्गोभिर्वासयिष्यस १३ 
अस्य॑ ते सरूये बया मिर्यक्षन्तस्त्वोर्तयः । इन्दो सखित्वर्मुश्मसि १४ 
आ प॑वस्व गर्बिष्टये महे सोम नुचक्ष॑से । एन्द्रस्य जठरे विश १५ 

महाँ असि सोम ज्येष्टं उग्राणांमिन्द ओजिष्ठः । युध्वा सञ्छः्व॑ज्ञगिथ १६ 
य उग्रेभ्यश्चिदोजीया च्छुरेभ्यश्चिच्छुर॑तरः । भूरिदा्भ्यध्चिन्मंहीयान्‌ १७ 
त्वं सौम सूर एष॑ स्तोकस्य॑ साता तनूनाम्‌ । वृणीमहे सख्यार्य वृणीमहे 
युज्याय १८ हु 

अग्न आयूषि पवस आ सुवोर्जमिर्ष च नः । आरे बांधस्व दुच्छुनाम्‌ १६ 
अम्निर्मृषिः पर्वमानः पाञ्चजन्यः पुरोहितः । तमीमहे महागयम्‌ २० 

अग्रे पर्वस्व स्वपां अस्मे वर्चः सुवीर्यम्‌ । दधद्रयिं मयि पोर्षम्‌ २१ 
पवमानो अ्रति स्त्रिधो ऽभ्यर्षति सुष्टतिम्‌ । स्रो न विश्वदर्शतः २२ 

स म॑र्मुजान आयुभिः प्रय॑स्वान्‌ प्रय॑से हितः । इन्दुरत्यो विचक्षणः २३ 
पर्वमान ऋतं बृह च्छुक्रं ज्योरतिरजीजनत्‌ । कृष्णा तर्मासि जङ्घनत्‌ २४ 
पव॑मानस्य जड्डून॑तो हरेश्चन्द्रा असृ्तत । जीरा अजिरशोचिषः २५ 
पर्वमानो र॒थीत॑मः शभ्रेभिंः शभ्रर्शस्तमः । हरिश्चन्द्रो मरुक्शः २६ 
पर्वमानो वर्यश्नव द्रङ्मिभिर्वाजसात॑मः । दर्धत्‌ स्तोत्रे सुवीर्यम्‌ २७ 

प्र सुंबान इन्दुरक्षाः पवित्रमत्यव्यय॑म्‌ । पुनान इन्दुरिन्द्रमा २८ 

एष सोमो अधि त्वचि गवाँ क्रीळत्यरद्रिभिः । इन्द्रं मदाय॒ जोह॑वत्‌ २९ 
यस्य॑ ते द्युम्नवत्‌ पयः पव॑मानाभृतं दिवः । तेन॑ नो मृळ जीवसे ३० 


600 


MAHARISHI UNIVERSITY OF MANAGEMENT ऋक वेद i 
VEDIC LITERATURE COLLECTION त्र पु क्‌ बद [Rik Veda] 


(२४) चतुर्विंशं सूक्तम्‌ 
(१-३२) द्वात्रिंशटूचस्यास्य सूक्तस्य सप्तर्षयः-(१-३) प्रथमादितृचस्य बार्हस्पत्यो 
भरद्वाजः, (४-६) चतुर्थ्यादितृचस्य मारीचः कश्यपः, (७-६) सप्तम्यादितृचस्य 
राहूगणो गोतमः, (१०-१२) दशम्यादितृचस्य भौमोऽत्रिः, (१३-१४) 
त्रयोदश्यादितृचस्य गाथिनो विश्वामित्रः, (१६-१८) षोडश्यादितृचस्य भार्गवो 
जमदम्रिः, (१६-२१) एकोनविंश्यादितृचस्य मैत्राबरुणिर्वसिष्ठः, (२२-३२) 
द्वाविंश्याद्येकादशर्चा्चाङ्गिरसः पवित्रो वसिष्ठो वोभौ वा आृषयः । (१-६, १३-२२, 
२८-३०) प्रथमादिनवर्चां त्रयोदश्यादिदशानामष्टाकिंश्यादितृचस्य च पवमानः 
सोमः, (१०-१२) दशम्यादितृचस्य पवमानः पूषा सोमो वा, (२३-२४) 
त्रयोकिंशीचतुर्विश्योः पवमानोऽम्निः, (२५) पञ्चविंश्याः पवमानोऽम्रिः सविता वा, 
(२६) षड्डिंश्याः पवमानोऽम्रिः पवमानाम्रिसवितारो वा, (२७) सप्तविंश्याः 
पवमानोऽग्निर्विश्वे देवा वा, (३१-३२) एकत्रिंशीद्वात्रिंश्योश्च 
पावमान्यध्येतृस्तुतिर्देबताः । (१-१५, १६-२६, २८-२६) 
प्रथमादिपञ्चदशर्चामेकोनविंश्याद्यष्टानामष्टाविंश्येकोनत्रिंश्योश्च गायत्री, (१६-१८) 
षोडश्यादितृचस्य द्विपदा गायत्री, (२७, ३१-३२) 
सप्तवरिंश्येकत्रिंशीद्वात्रिंशीनामनुष्टुप्‌, (३०) त्रिंश्याश्च पुर उष्णिक्‌ छन्दांसि 
त्वं सोमासि धारयु मन्द्र ओजिष्ठो अध्वरे । पर्वस्व मंहयद्रयिः १ 
त्वं सुतो नृमादनो दघन्वान्‌ मत्सरिन्तमः । इन्द्राय सूरिरन्धसा २ 
त्वं सुष्वाणो ग्रद्रिभि रभ्यर्ष कनिक्रदत्‌ । द्युमन्तं शुष्ममुत्तमम्‌ ३ 
इन्दुर्हिन्वानो अर्षति तिरो वाराण्यव्यया । हरिर्वर्जमचिक्रदत्‌ ४ 
इन्दो व्यठ्य॑मर्षसि वि श्रवांसि वि सौभ॑गा । वि वाजान्‌ त्सोम गोम॑तः ५ 
आ न॑ इन्दो शतग्विनं रयिं गोर्मन्तमश्चिनम्‌ । भरां सोम सहरस्त्रिणंम्‌ ६ 
पर्बमानास इन्द॑व स्तिरः पवित्रमाशवः । इन्द्रं यामेभिराशत ७ 
ककुहः सोम्यो रस इन्दुरिन्द्राय पूर्व्यः । आय॒ः पवत आयवे ८ 
हिन्वन्ति सरमुस्त्रयः पव॑मानं मधश्वतम्‌ । अभि गिरा सम॑स्वरन्‌ € 
अविता नों अजाश्वः पूषा यार्मनियामनि । आ भ॑क्ञत्‌ कन्यासु नः १० 
अयं सोम॑ः कपर्दिने घृतं न प॑वते मर्घु । आ भ॑क्षत्‌ कन्यासु नः ११ 
अयं त॑ आघुणे सुतो घृतं न प॑वते शुचिं । आ भ॑क्षत्‌ कन्यासु नः १२ 
वाचो जन्तुः क॑वीनां पव॑स्व सोम॒ धार॑या । देवेषु रत्रधा असि १३ 
अआ कलशेषु धावति श्येनो वर्म वि गांहते । अभि द्रोणा कर्निक्रदत्‌ १४ 
परि प्र सोम ते रसो $सर्जि कलशे सुतः । श्येनो न तक्तो अर्षति १५ 

पर्वस्व सोम मन्दयन्निन्द्राय मर्घुमत्तमः १६ 

असंग्रन्‌ देववीतये वाजयन्तो रथा इब १७ 

ते सुतासो म॒दिन्त॑माः शक्रा वायुर्मसृच्तत १८ 

ग्राव्णां तुन्नो अभिष्टतः पवित्रं सोम गच्छसि । दर्धत्‌ स्तोत्रे सुवीर्यम्‌ १६ 
एष तुन्नो अभिष्ट॑तः पवित्रमति गाहते । रक्षोहा वार॑म॒व्यय॑म्‌ २० 

यदन्ति यच्च॑ दूरके भ॒यं विन्दति मामिह । पव॑मान वि तज्ज॑हि २१ 
पर्वमानः सो अ्रद्य नः पवित्रेण विच॑र्षणिः । यः पोता स पुनातु नः २२ 
यत्‌ ते पवित्र॑मर्चिष्य ग्रे विततमन्तरा । ब्रह्म तेर्न पुनीहि नः २३ 

यत्‌ ते पवित्रमर्चिव दग्ने तेन पुनीहि नः । ब्रह्मसवैः पुनीहि नः २४ 
उभाभ्यां देव सवितः पवित्रेण स॒वेन॑ च । मां पुनीहि विश्वः २५ 
त्रिभिष्टं देब सवित र्वषिष्ठेः सोम धार्मभिः । अग्ने दक्षैः पुनीहि नः २६ 
पुनन्तु मां देवजनाः पुनन्तु ब्सवो धिया । विश्वे देवाः पुनीत मा जात॑वेदः 
पुनीहिमां २७ | 

प्र प्यायस्व प्र स्य॑न्दस्व सोम विश्वेभिरंशुभिः । देवेभ्यं उत्तमं हविः २८ 
उप॑ प्रियं पनिप्नतं यु्ानमाहतीवृर्धम्‌ । अर्गन्म बिभ्रतो नमः २६ 
अलाय्यस्य परशुर्ननाश त मा प॑वस्व देव सोम । आखुं चिदे देव सोम 
३० F 

यः पांवमानीरध्ये त्युर्षिभिः संभृतं रस॑म्‌ । सर्वं स पूतर्मश्नाति स्वदितं 
मातरिश्वना ३१ हे 

पावमानीर्यो अध्ये त्यूषिभिः संभृतं रस॑म्‌ । तस्मे सर॑स्वती दुहे क्षीरं 
सर्पिर्मधूदकम्‌ ३२ 


(२४) पञ्चविंशं सूक्तम्‌ 
(१-१०) दशर्चस्यास्य सूक्तस्य भालन्दनो वत्सप्रि्षिः । पवमानः सोमो देवता । 
(१-६) प्रथमादिनवर्चा जगती, (१०) दशम्याश्च त्रिष्टुप्‌ छन्दसी 

प्र देबमच्छा मर्धुमन्त इन्दवो ऽसिंष्यदन्त गाव आ न घेनव॑ः । 

बर्हिषदो वचनावन्त ऊर्धभिः परिस्त्रुत॑मुस्त्रियां निर्णिजं धिरे १ 

स रोरुवदभि पूर्वा अचिक्रद दुपारुह॑ः श्रथर्य॑न्‌ त्स्वादते हरिँः । 

तिरः पवित्र परियन्नुरु जयो नि शर्याणि दधते देव आ वर॑म्‌ २ 

वि यो ममे य॒म्यां संय॒ती मद॑: साकंवुधा पय॑सा पिन्वदक्षिता । 

मही अपारे रज॑सी विवेविंद दभिव्रजन्रकिंतं पाज आ द॑दे ३ 

स मातरा विचर॑न्‌ वाजर्यन्नपः प्र मेधिरः स्व॒यां पिन्वते पदम्‌ । 
अंशुर्यबेन पिपिशे यतो नृभिः सं जामिभिर्नसते रक्ते शिर॑ः ४ 

सं दक्षेण मर्नसा जायते कवि ऋतस्य गर्भौ निहितो य॒मा परः । 
यूना ह सन्तां प्रथमं वि जज्ञतुर्गुहा हितं जनिम नेममुद्य॑तम्‌ ५ 
मन्द्रस्य॑ रूपं विविदुर्मनीषिणः श्येनो यदन्धो अभ॑रत्‌ परावतः । 

त म॑र्जयन्त सुवृर्ध नदीष्वाँ उशन्त॑मंशं परियन्तमृग्मियम्‌ ६ 

त्वां मृजन्ति दश योष॑णः सुतं सोम ऋृषिभिर्मतिभिर्घीतिभिर्हितम्‌ । 
अव्यो वारॅभिरुत देवहृतिभि नृभिर्यतो वाजमा द॑र्षि सातये ७ 
परिप्रयन्तं वर्य्य सुषंसदं सोम॑ मनीषा अभ्यनूषत स्तुर्भः । 

यो धार॑या मर्धुमाँ ऊर्मिणा दिव इर्यर्ति वार्च रयिषाळमर्त्यः ८ 
अयं दिव इयर्ति विश्वमा रजः सोमः पुनानः कलशेषु सीदति । 
अद्भिर्गोभिर्मृज्यते ग्रद्रिभिः सुतः पुनान इन्दुर्वरिवो विदत्‌ प्रियम्‌ & 
एवा न॑ः सोम परिषिच्यमानो वयो दर्धच्चित्रतंमं पवस्व । 

अड्वेषे द्यावापृथिवी ह॑बेम देवां धत्त रयिमस्मे सुवीर॑म्‌ १० 


(२६) षड्विंशं सूक्तम्‌ 
(१-१०) दशर्चस्यास्य सूक्तस्याङ्गिरसो हिरण्यस्तूप आृषिः । पवमानः सोमो देवता 
। (१-८) प्रथमाद्यष्टचां जगती, (६-१०) नवमीदशम्योश्च त्रिष्टुप्‌ छन्दसी 
इषुर्न धन्वन्‌ प्रति धीयते मतिर्वत्सो न मातुरुर्ष सर्ज्युर्घनि । 
उरुधारेव दुहे अग्र आय त्यस्य॑ ब्रतेष्वपि सोम॑ इष्यते १ 
उर्पो मतिः पृच्यते सिच्यते मर्धु मन्द्राजनी चोदते अन्तरासनि । 
पव॑मानः संतनिः प्रघ्घतामिंव मधुमान्‌ द्रप्सः परि वार॑मर्षति २ 
अ्र्व्ये वध्चूयुः पवते परिं त्वचि श्रथ्नीते नप्तीरदितेक्रतं य॒ते । 
हरिंरक्रान्‌ यज॒तः स॑य॒तो मदो नृम्णा शिशांनो महिषो न शोभते ३ 
उक्षा मिमाति प्रतिं यन्ति धेनवो देवस्य देवीरूपं यन्ति निष्कृतम्‌ । 
अत्यक्रमीदर्जुनं वार॑म॒ञ्य य॒मत्कं न निक्तं परि सोमो अव्यत ४ 
अरमृक्तेन रुश॑ता वार्ससा हरि रमंर्त्यो निर्णिजानः परिं व्यत । 
दिवस्पृष्ठं ब॒र्हणा निर्णिजे कृतो प॒स्तर॑णं चम्वौर्नभस्मर्यम्‌ ५ 
सूर्यस्येव रश्मयो द्रावयित्रवों मत्सरासः प्रसुर्पः साकमीरते । 

तन्तुं ततं परि सर्गास आशवो नेन्द्रादृते पवते धाम किं चन ६ 
सिन्धोरिव प्रवणे निम्न आशवो वूर्षच्युता मदांसो गातुमाशत । 

शं नों निवेशे द्विपदे चतुष्पदे ऽस्मे वाजाः सोम तिष्ठन्तु कृष्टयः ७ 
आ न॑ः पवस्व वसुमद्धिरणएयव दश्वावद्गोमद्यर्वमत्‌ सुवीर्यम्‌ । 

यूयं हि सौम पितरो मम॒ स्थन॑ दिवो मूर्धानः प्रस्थिता वयस्कृत॑ः ८ 
एते सोमाः पर्वमानास इन्द्रं रथां इव॒ प्र य॑युः सातिमच्छ । 

सुताः पवित्रमति यन्त्यव्यं हित्वी व्रि हरितो वृष्टिमच्छं ६ 
इन्दविन्द्राय बृहते प॑वस्व सुमुळीको अनवद्यो रिशादाः । 

भरा चन्द्राणि गृणते वसूनि देवैर्याबापृथिवी प्रार्वतं नः १० 


(२७) सप्तविंशं सूक्तम्‌ 
(१-१०) दशर्चस्यास्य सूक्तस्य वैश्वामित्रो रेगुत्रषिः । पवमानः सोमो देवता । 
(१-६) प्रथमादिनवर्चा जगती, (१०) दशम्याश्च त्रिष्टुप्‌ छन्दसी 
त्रिर॑स्मै सप्त धेनवों दुदुहे सत्यामाशिरं पूर्व्ये व्योमनि । 
चत्वार्यन्या भुर्वनानि निर्णिजे चारूणि चक्रे यद्तैरव॑र्घत १ 
स भिक्ञ॑माणो अमृत॑स्य चारुण उभे द्यावा काव्येना वि शश्रथे । 
तेर्जिष्ठा अपो मंहना परिं व्यत यदीं देवस्य श्रव॑सा सदो विदुः २ 
ते अस्य सन्तु केतवो ऽमत्यवो ऽदाभ्यासो जनुषी उभे अर्नु । 
येभिर्नृम्णा च देव्यां च पुनत आदिद्राजानं मनना अगृभ्णत ३ 
स मृज्यमानो द॒शर्भिंः सुकर्मभिः प्र म॑घ्यमासुं मातृष॑ प्रमे सचां । 
ब्रतानिं पानो अमृर्तस्य चारुण उभे नृचक्षा ग्रन॑ पश्यते विशौ ४ 
स मर्मृजान ईन्द्रियार्य धायस ओभे ग्रन्ता रोद॑सी हर्षते हितः । 
वृषा शुष्मेण बाधते वि दुर्मती रादेदिशानः शर्यहेव॑ शरुः ५ 
स मातरा न दर्दुशान उस्त्रियो नानंददेति मरुतामिव स्वनः । 
जानन्नृतं प्रथमं यत्‌ स्वर्णरं प्रश॑स्तये कर्मवृणीत सुक्रः ६ 
रुवर्ति भीमो वृंषभस्त॑विष्यया शृङ्गे शिशानो हरिणी विचक्षणः । 
आ योनिं सोमः सुकृतं नि षीदति गव्ययी त्वग्भवति निर्णिगव्ययी ७ 
शुर्चिः पुनानस्तन्वमरेपस मव्ये हरिन्यधाविष्ट सार्नवि । 
जुष्टो मित्राय बरुणाय वायबें त्रिधातु मर्ध क्रियते सुकर्मभिः ८ 
पव॑स्व सोम देववीतये वुषे न्द्रस्य हार्दि सोमधानमा विंश । 

पुरा नो बाधाईरितातिं पारय ज्षेत्रविद्धि दिश आहा विपृच्छते ६ 
हितो न सप्तिरभि वार्जमर्षेन द्रस्येन्दो जठरमा प॑वस्व । 
नावा न सिन्धुमति पर्षि विद्वा ज्छूरो न युध्यत्नर्व नो निद स्पः १० 


(२८) अष्टाविंशं सूक्तम्‌ 
(१-६) नवर्चस्यास्य सूक्तस्य वैश्वामित्र त्रभव ऋषिः । पवमानः सोमो देवता । 
(१-८) प्रथमाद्यष्टर्चां जगती, (६) नवम्याश्च त्रिष्टुप्‌ छन्दसी 
आ दरज्षिणा सृज्यते शष्म्याईसदं वेति द्रुहो रक्षसः पाति जागृविः । 
हरिरोपशं कृंणुते नभस्पय॑ उपस्तिरे चम्वोइर्बरह्मं निर्णिजे १ 
प्र कृष्टिहेब॑ शूष एंति रोरुवा दसुर्यश वर्ण नि रिंणीते अस्य तम्‌ । 
जहांति व॒ब्रिं पितुरॅति निष्कृत मुंपप्रुतं कृणुते निर्णिजं तनां २ 
अद्रिभिः सुतः प॑वते गभ॑स्त्यो र्वृषायते नभ॑सा वेप॑ते म॒ती । 
स मोदते नस॑ते साधते गिरा नेनिक्ते अप्सु यज॑ते परीमणि ३ 
परि द्यक्ष सह॑सः पर्वतावृघं मध्व॑ः सिञ्चन्ति हर्म्यस्य सक्षणिम्‌ । 
आ यस्मिन्‌ गार्वः सुहताद ऊर्ध॑नि मूर्घञ्छुचफढ़ीणान्त्य॑ग्रियं वरीमभिः ४ 
समौ रथं न भुरिजौरहेषत दश स्वसारो अदितेरुपस्थ आ । 
जिगादुर्प जयति गोर॑पीच्य॑ पदं यद॑स्य मतुथा अजीजनन्‌ ५ 
श्येनो न योनिं सद॑नं धिया कृतं हिँरणयय॑मासद॑ देव एष॑ति । 
ए रिंणन्ति ब॒र्हिषि प्रियं गिरा ऽश्वो न देवाँ अप्येति य॒ज्ञियः ६ 
परा व्यक्तो अरुषो दिवः ककि र्बुषां त्रिपृष्ठो अनविष्ट गा अभि । 
सहरस्त्र॑णीतिर्यतिंः परायती रेभो न पूर्वीरुषसो वि राजति ७ 
त्वेषं रूपं कृणुते वर्णो अस्य स यत्राश॑यत्‌ समता सेध॑ति स्त्रिघः । 
अप्सा यांति स्व॒धया दैव्यं जनं सं सुष्टती नसते सं गोग्रग्रया ८ 
उक्षेव॑ यूथा प॑रियन्न॑रावी दधि त्विर्षीरधित सूर्यस्य । 
दिव्यः सुंपर्णोऽव॑ चक्षत च्ञां सोमः परि क्रतुना पश्यते जाः € 


(२६) एकोनत्रिंशं सूक्तम्‌ 
(१-९) नवर्चस्यास्य सूक्तस्याङ्गिरसो हरिमन्त आृषिः । पवमानः सोमो देवता । 
जगती छन्दः 
हरिं मृजन्त्यरुषो न युज्यते सं धेनुर्भिः कलशे सोमों अज्यते । 

उद्वार्चमौरयंति हिन्वते म॒ती पुरुष्टतस्य क्ति चित्‌ परिप्रियः १ 
साकं व॑दन्ति ब॒हवो मनीषिण इन्द्र॑स्य सोम॑ जठरे यदादुहुः । 
यदीं मृजन्ति सुगभस्तयो नरः सनीळाभिर्दशभिः काम्यं मर्घु २ 
अरममाणो ग्रत्येति गा अभि सूर्यस्य प्रियं दुहितुस्तिरो रव॑म्‌ । 
अन्व॑स्मै जोष॑मभरद्विनंगूसः सं द्वयीभिः स्वसृभिः च्षेति जामिभिः ३ 
नृतो अद्रिषुतो बर्हिषि प्रियः पतिर्गवां प्रदिव इन्दुर्गृत्विरयः । 
पुर्रन्धिवान्‌ मनुषो यज्ञसार्धनः शुचिर्धिया पवते सोम॑ इन्द्र ते ४ 
नुबाहभ्यां चोदितो धार॑या सुतों 5नुष्वधं प॑वते सोम॑ इन्द्र ते । 
आप्राः क्रतून्‌ त्सम॑जैरध्वरे म॒ती वेर्न द्रुषञ्चम्बोई॑रास॑दुद्धरिंः ५ 
अंशं दुहन्ति स्तनर्यन्तमक्षितं कविं कवयो$पर्सो मनीषिणः । 

समी गावो म॒तयों यन्ति संयर्त सूतस्य योना सर्दने पुनर्भुवः ६ 
नाभां पृथिव्या धरुणो महो दिवो३ ऽपामूर्मौ सिन्घुष्वन्तर्रुक्षतः । 
इन्द्र॑स्य वर्जों वृषभो विभूब॑सुः सोमो हृदे प॑वते चारं मत्सरः ७ 
स तू प॑वस्व परि पार्थिवं रज॑ः स्तोत्रे शि््न्नाधन्वते च॑ सुक्रतो । 
मा नो निर्भाग्वर्सुनः सादनस्पृर्शो रयिं पिशङ्ग बहलं व॑सीमहि ८ 
आ तू न॑ इन्दो शतदात्वश्वयं सहस्त्र॑दातु पशमद्धिरणयवत्‌ । 

उप मास्व बृहती रेबतीरिषो 5धि स्तोत्रस्य पवमान नो गहि & 


(३०) त्रिंशं सूक्तम्‌ 
(१-६) नवर्चस्यास्य सूक्तस्याङ्गिरसः पवित्र त्रृषिः । पवमानः सोमो देवता । 
जगती छन्दः 
स्त्रक्वे दरप्सस्य धम॑तः सम॑स्वर नृतस्य योना समरन्त नाभ॑यः । 
त्रीन्‌ त्स मूर्धो असुरश्चक्र आरभे स॒त्यस्य नाव॑ः सुकृत॑मपीपरन्‌ १ 
सम्यक सम्यञ्चो महिषा अहेषत सिन्धोंरूर्मावर्धि वेना अंवीक्रिपन्‌ । 
मध्योर्धाराभिर्जनय॑न्तो अर्कमित्‌ प्रियामिन्द्र॑स्य त॒न्व॑मवीवुधन्‌ २ 
प॒वित्र॑वन्तः परि वाच॑मासते पितैषां प्रत्नो अभि र॑क्षति व्र॒तम्‌ । 
महः समुद्रं वरुणस्तिरो दधे धीरा इच्छेकुर्घरुणेष्वारभ॑म्‌ ३ 
सहस्त्रधारेऽव ते सम॑स्वरन्‌ दिवो नाके मर्घुजिह्णा असश्चर्तः । 
अस्य स्पशो न नि मिषन्ति भूर्णयः पदेपदे पाशिनः सन्ति सेत॑वः ४ 
पितुर्मातुरध्या ये समस्व॑र न्रचा शोर्चन्तः संदर्हन्तो अ्रब्रतान्‌ । 

इन्द्रद्विष्टामर्प धमन्ति मायया त्वचमसिंक्नीं भूम॑नो दिवस्परि ५ 
प्रबान्मानादध्या ये समस्व॑र ञ्छ्लोर्क॑यनत्रासो रभसस्य मन्त॑वः । 
अपानक्षासो बधिरा अहासत ऋतस्य पनथां न त॑रन्ति दुष्कृतः ६ 
सहस्त्र॑धारे वित॑ते पवित्र ग्रा वाचं पुनन्ति कवयों मनीषिणः । 

रुद्रास एषामिषिरासो अ्रद्रुहः स्पशः स्वञ्चः सुदृर्शों नृचरज्लसः ७ 

ऋृतस्य॑ गोपा न दभांय सुक्रतुस्त्री ष पवित्रां हद्यर्शन्तरा द॑धे । 

विद्वान्‌ त्स विश्वा भुर्वनाभि प॑श्य त्यवार्जुष्टान्‌ विध्यति कर्ते अब्रतान्‌ ८ 
ऋतस्य तन्तुर्विततः पवित्र आ जिह्वाया अ्रग्रे वरुणस्य माययां । 

धीरांश्रित्‌ तत्‌ समिर्नक्षन्त आशता ऽत्रां कर्तमव॑ पदात्यप्रभुः € 


(३१) एकत्रिंशं सूक्तम्‌ 
(१-६) नवर्चस्यास्य सूक्तस्य दैर्घतमसः कक्षीवान्‌ आृषिः । पवमानः सोमो देवता 
। (१-७, ६) प्रथमादिसपर्चा नवम्याश्च जगती, (८) अष्टम्याश्व त्रिष्टुप्‌ छन्दसी 
शिशर्न जातो$व॑ चक्रदद्दने स्वश्यद्वाज्यरुष: सिषासति । 
दिवो रेत॑सा सचते पयोवुधा तमीमहे सुमती शर्म सप्रथः १ 
दिवो यः स्कम्भो धरुणः स्वातत आपर्णो अंशः पर्येति विश्वर्त 
सेमे मही रोदसी यक्षदावृता समीचीने दाधार समिर्षः कविः २ 
महि प्सरः सुकृतं सोम्यं मधूर्वी गर्व्यृतिरदितिर्गृतं य॒ते । 
ईशे यो बृष्टेरित उस्त्रियो वृषा ऽपां नेता य इतऊति्ग्मियः ३ 
आत्मन्वन्नभों दुह्यते घृतं पर्य ऋतस्य नारभिरमृतं वि जायते । 
समीचीनाः सुदान॑वः प्रीणन्ति तं नरो हितमव॑ मेहन्ति पेर॑वः ४ 
अरांबीदंशः सर्चमान ऊर्मिणा देवाठ्यं१ मनुषे पिन्वति त्वर्चम्‌ । 
दर्धाति गर्भमदितेरुपस्थ आ येन॑ तोकं च तन॑यं च धाम॑हे ५ 
सहस्त्रधारेज्व ता असश्चर्त स्तृतीये सन्तु रज॑सि प्रजाव॑तीः 
चत॑स्रो नाभो निहिता अवो दिवो हविर्भरन्त्यमृतं घृतश्चुतः ६ 
श्वेतं रूपं कृते यत्‌ सिर्षासति सोमो मीढ्वाँ अर्सुरो वेद्‌ भूर्मनः । 
धिया शमी सचते सेमभि प्रबद्‌ दिवस्कर्वन्थमव॑ दर्षदुद्रिणंम्‌ ७ 
अध॑ श्वेतं कलशं गोभिरक्तं कार्ष्मन्ना वाज्य॑क्रमीत्‌ ससवान्‌ । 
आ हिन्विरे मन॑सा देवयन्तः कक्नीव॑ते शतहिमाय गोनाम्‌ ८ 
अद्धिः सौम पपृचानस्य॑ ते रसो ऽव्यो वारं वि प॑वमान धावति । 


607 


[Rik Veda] अष्टक ७ Me 7727 
स मृज्यमानः कविभिर्मदिन्तम स्वदस्वेन्द्राय पवमान पीतये € 


(३२) द्वात्रिंशं सूक्तम्‌ 
(१-५) पञ्चर्चस्यास्य सूक्तस्य भार्गवः कविक्रूषिः । पवमानः सोमो देवता । 
जगती छन्दः 
अभि प्रियाणि पवते चनोहितो नार्मानि यह्णो अधि येषु वर्धति । 
आ सूर्यस्य बृहतो बृहन्नधि रथं विष्व॑ञ्चमरुहद्विचक्षणः १ 
ऋतस्य जिह्वा प॑वते मधुं प्रियं वक्ता पर्तिर्धियो अस्या अदाभ्यः । 
दर्धाति पुत्रः पित्रोर॑पीच्यंश नाम तृतीयमर्धि रोचने दिवः २ 
अव॑ द्युतानः कलशाँ अचिक्रद न्नृभिर्येमानः कोश आ हिरण्यये । 
अभीमृतस्य दोहनां अनूषता ऽधि त्रिपृष्ठ उषसो वि राजति ३ 
अद्रिभिः सुतो म॒तिभिश्चनोंहितः प्ररोचयन्‌ रोद॑सी मातरा शुचिः । 
रोमाण्यव्या समया वि धावति मधोर्धारा पिन्व॑माना दिवेदिवे ४ 
परिं सोम प्र धन्वा स्व॒स्तये नृर्भिः पुनानो अभि बांसयाशिर्रम्‌ । 
ये ते मदां आहनसो विहायस स्तेभिरिन्द्र॑ चोदय दात॑वे म॒घम्‌ ५ 


तृतीयोऽध्यायः 
व० १-२६ । 
(३३) त्रयस्त्रंशं सूक्तम्‌ 
(१-५) पञ्चर्चस्यास्य सूक्तस्य भार्गवः कविक्रूषिः । पवमानः सोमो देवता । 
जगती छन्दः 

धर्ता दिवः पवते कृत्व्यो रसो दक्षो देवानामनुमाद्यो नृभिः । 
हरिँः सृजानो अत्यो न सत्व॑भिर्वृथा पाजांसि कृणुते नदीष्वा १ 
शूरो न ध॑त्त आर्युधा गर्भस्त्योः स्वः सिर्षासन्‌ रथिरो गर्विष्टिषु । 
इन्द्र॑स्य॒ शुष्म॑मीरय॑न्रपस्युभि रिन्दुर्हिन्वानो अज्यते मनीषिभिः २ 
इन्द्र॑स्य सोम पव॑मान ऊर्मिणा तविष्यमाणो जठरेष्वा विश । 
प्र ण॑ः पिन्व विद्युदभ्रेव रोद॑सी धिया न वाजाँ उप मासि शश्व॑तः ३ 
विश्वस्य राजां पवते स्वर्दर्श ऋतर्स्य घीतिर्मुषिषारळवीवशत्‌ । 
यः सूर्यस्यासिरेण मृज्यते पिता म॑तीनामर्समष्टकाव्यः ४ 
वृषेव यूथा परि कोश॑मर्ष स्यपामुपस्थै वृषभः कनिक्रदत्‌ । 

स इन्द्राय पवसे मत्सरिन्ती यथा जेषांम समिथे त्वोत॑यः % 


(३४) चतुस्त्रंशं सूक्तम्‌ 
(१-५) पञ्चर्चस्यास्य सूक्तस्य भार्गवः कविक्रूषिः । पवमानः सोमो देवता । 
जगती छन्दः 
एष प्र कोशे मधुमाँ अचिक्रद दिन्द्र॑स्य बजो वर्पुषो वर्पुष्टरः । 
अृभीमृतस्य॑ सुदुघां घृतश्च॒ता वाश्रा अर्षन्ति पर्यसेव धेनव॑ः १ 
स पूर्व्यः प॑वते यं दिवस्परि श्येनो म॑थायरदिषितस्तिरो रज॑ः । 
स मध्व आ युंवते वेविजान इत्‌ कृशानोरस्तुर्मनसाह॑ बिभ्युषा २ 
ते नः पर्वास उप॑रास॒ इन्द॑वो महे वाजाय धन्वन्तु गोम॑ते । 
ईक्षेण्यासो अद्यो३ न चार॑वो ब्रह्म॑ंब्रह्म ये जुजुषुर्हविर्हविः ३ 
अयं नों विद्वान्‌ बनवद्ठनुष्यत इन्दुः सत्राचा मन॑सा पुरुष्टतः । 
इनस्य यः सदने गर्भमादधे गवामुरुन्जमभ्यर्षति ब्र॒जम्‌ ४ 
चक्रिर्दिवः प॑वते कृत्व्यो रसो म॒हाँ अद॑ब्धो वरुणो हरुग्यते । 
असावि मित्रो वृजनेषु यज्ञियो ऽत्यो न यूथे वृंषयुः कनिक्रदत्‌ ५ 


(३५) पञ्चत्रिंशं सूक्तम्‌ 
(१-५) पञ्चर्चस्यास्य सूक्तस्य भार्गवः कविक्रूषिः । पवमानः सोमो देवता । 
जगती छन्दः 
प्र राजा वार्च जनयन्नसिष्यददपो वर्सानो अभि गा ईयक्षति । 
गुभ्णातिं रिप्रमविरस्य तान्वा शद्धो देवानामुप याति निष्कृतम्‌ १ 
इन्द्राय सोम परिं षिच्यसे नृभि र्नचर्ञा ऊर्मिः कविर॑ज्यसे वने । 
पूर्वीर्हि ते स्रुतयः सन्ति यातवे सहस्रमश्वा हर॑यश्चमूषर्दः २ 
समुद्रिया अप्सरसों मनीषिणमासीना अन्तरभि सोम॑मक्षरन्‌ । 
ता ई हिन्वन्ति हर्म्यस्य॑ स॒क्षणि याच॑न्ते सुम्नं पब॑मानमक्षिंतम्‌ ३ 
गोजिन्नः सोमौ रथजिद्िरणयजित्‌ स्वर्जिदु्जित्‌ प॑वते सहस्त्रजित्‌ । 
यं देवासंश्चक्रिरे पीतये मदं स्वादिष्ठं द्रप्सम॑रुणं म॑योभुब॑म्‌ ४ 
एतानि सोम पव॑मानो अस्मयुः सत्यानि कृण्वन्‌ द्रविणान्यर्षसि । 
जहि शत्र॑मन्तिके दूरके च य उर्वी गर्व्यूतिमभयं च नस्कृधि ५ 

(३६) षरित्रंशं सूक्तम्‌ 
(१-५) पञ्चर्चस्यास्य सूक्तस्य भार्गवः कविक्रूषिः । पवमानः सोमो देवता । 
जगती छन्दः 
अचोदसों नो धन्वन्त्विन्दवः प्र सुंबानासों बृहद्दिवेषु हर॑यः । 
वि च नर्शन्‌ न इषो अर्रातयो ऽर्यो न॑शन्त सनिषन्त नो धिय॑ः १ 
प्र णो घन्वन्त्विन्द॑वो मदच्युतो धनां वा येभिरर्वतो जुनीमसि । 
तिरो मर्तस्य कस्य॑ चित्‌ परिह्ृतिं व॒यं धनानि विश्व्या भरेमहि २ 
उत स्वस्या अरात्या अरिर्हि ष उतान्यस्या अरात्या वृको हि षः । 
धन्वन्‌ न तृष्णा समरीत ताँ अभि सोरम जहि प॑वमान दुराध्यः ३ 
दिवि ते नाभां परमो य आददे प्रंथिव्यास्ते रुरुहः सान॑वि ज्षिर्प । 
अद्र॑यस्त्वा बप्सति गोरधि त्व च्यशप्सु त्वा हस्तैर्दृदुहर्मनीषिणंः ४ 
एवा त॑ इन्दो सुभ्व॑ सुपेश॑सं रस॑ तुञ्जन्ति प्रथमा अभिश्रियः । 
निद॑निदं पवमान॒ नि तारिष आविस्ते शुष्मो भवतु प्रियो मदः ५ 


(३७) सप्तत्रिंशं सूक्तम्‌ 
(१-५) पञ्चर्चस्यास्य सूक्तस्य भारद्वाजो वसुर्भ्ृषिः । पवमानः सोमो देवता । 
जगती छन्दः 
सोम॑स्य धारा पवते नृचर्क्षस ऋतेन देवान्‌ ह॑वते दिवस्परि । 
बृहस्पते रवर्थेना वि दिंद्य॒ते समुद्रासो न सव॑नानि विव्यचुः १ 
यं त्वा वाजिन्नघ्रया अभ्यनूंषताऽयोहतं योनिमा रोहसि द्युमान्‌ । 
मघोनामायुः प्रतिरन्‌ महि श्रव॒ इन्द्राय सोम पवसे वृषा मर्दः २ 
एन्द्रस्य कुक्ता प॑वते मदिन्तम ऊर्ज वसानः श्रव॑से सुमङ्गल॑ः । 
प्रत्यङ्‌ स विश्वा भुब॑नाभि प॑प्रथे क्रीळन्‌ हरिरत्य॑ः स्यन्दते वृषा ३ 
तं त्वां देवेभ्यो मर्धुमत्तमं नर॑ः सहस्त्रधारं दुहते दश॒ क्षिपः । 
नर्भिः सोम प्रच्युतो ग्रावंभिः सुतो विश्वान्‌ देवाँ आ प॑वस्वा सहस्रजित्‌ ४ 
तं त्वां हस्तिनो मर्धुमन्तमद्रिंभि र्दुहन्त्यप्सु वृषभं दश॒ क्षिप॑ः । 
इन्द्र॑ सोम मादयन्‌ दैव्यं जनं सिन्धोरिवोर्मिः पव॑मानो अर्षसि % 


(३८) अष्टात्रिंशं सूक्तम्‌ 
(१-५) पञ्चर्चस्यास्य सूक्तस्य भारद्वाजो वसुर्भ्ृषिः । पवमानः सोमो देवता । 

(१-४) प्रथमादिचतुरृचां जगती, (५) पञ्चम्याश्च त्रिष्टुप्‌ छन्दसी 
प्र सोम॑स्य पर्वमानस्योर्मय इन्द्र॑स्य यन्ति जठर॑ सुपेशसः । 
दध्ना यदीमुन्नीता य॒शसा गर्वा दानाय शूर॑मुदम॑न्दिषुः सुताः १ 
अच्छा हि सोमः कलशाँ असिंष्यद्‌_ दत्यो न वोळहां रघुव॑र्तनिर्वर्षा । 
अर्था देवार्नामुभर्यस्य जन्म॑नो विद्ठां अश्नोत्यमुर्त इतश्च यत्‌ २ 
आ न॑ः सोम पर्वमानः किरा वस्विन्दो भव॑ म॒घवा राध॑सो महः । 
शिक्षा बयोधो वबरसबे सु चेतुना मा नो गर्यमारे अस्मत्‌ पररा सिचः ३ 
आ न॑ः पूषा पर्वमानः सुरातयो मित्रो गच्छन्तु वरुणः सजोर्षसः । 
बृहस्पतिर्मरुतो वायुरश्विना त्वष्टा सविता सुयमा सर॑स्वती ४ 
उभे द्यार्वापृथिवी विश्वमिन्वे अर्यमा देवो अर्दितिर्विधाता । 
भगो नृशंसं उर्वश्न्तरिक्षं विश्वै देवाः पव॑मानं जुषन्त ५ 


(३६) एकोनचत्वारिंशं सूक्तम्‌ 
(१-५) पञ्चर्चस्यास्य सूक्तस्य भारद्वाजो वसुक्रूषिः । पवमानः सोमो देवता । 
(१-४) प्रथमादिचतुरृचां जगती, (५) पञ्चम्याश्च त्रिष्टुप्‌ छन्दसी 
असावि सोमो अरुषो वृषा हरी राजैव दस्मो अभि गा अचिक्रदत्‌ । 
पुनानो वारं पर्येत्यव्ययं श्येनो न योनिं घृतर्वन्तमासद॑म्‌ १ 
कविर्वेधस्या पर्येषि मार्हिन मत्यो न मृष्टो अभि वाज॑मर्षसि । 
अपसेध॑न्‌ दुरिता सोम मृळय घृतं वसानः परि यासि निर्णिज॑म्‌ २ 
पर्जन्य॑ः पिता म॑हिषस्य॑ पर्णिनो नाभां पृथिव्या गिरिषु क्षय॑ दधे । 
स्वसार आपो अभि गा उतार्सरन्‌ त्सं ग्राव॑भिर्नसते वीते अध्वरे ३ 
जायेव पत्यावधि शेब॑ मंहसे पर्जाया गर्भ शुणुहि ब्रबीमि ते । 
अन्तर्वाणीषु प्र च॑रा सु जीवसे ऽनिनद्यो वृजने सोम जागृहि ४ 
यथा पूर्वेभ्यः शतसा अम॑त्रः सहस्रसाः पर्यया वाज॑मिन्दो । 
एवा प॑वस्व सुविताय नव्यसे तर्व ब्र॒तमन्वार्पः सचन्ते ५ 


(४०) चत्वारिंशं सूक्तम्‌ 
(१-५) पञ्चर्चस्यास्य सूक्तस्याङ्गिरसः पवित्र क्रषिः । पवमानः सोमो देवता । 
जगती छन्दः 
पवित्रं ते वित॑तं ब्रह्मणस्पते प्रभुर्गात्राणि पर्येषि विश्वर्तः । 

अरतप्ततनूर्न तदामो अश्नुते शृतास इद्रह॑न्तस्तत्‌ सर्मांशत १ 
तपोष्पवित्रं वित॑तं दिवस्पदे शोच॑न्तो अस्य तन्त॑वो व्यस्थिरन्‌ । 
अरव॑न्त्यस्य पवीतार॑माशवों दिवस्पृष्ठमधिं तिष्ठन्ति चेत॑सा २ 
अरूरुचदुषसः पृश्निरग्रिय उक्षा बिभर्ति भुर्वनानि वाजयुः । 
मायाविनों ममिरे अस्य मायया नृचक्न॑सः पितरो गर्भमा द॑घुः ३ 
गन्धर्व इत्था पदम॑स्य रक्षति पाति देवानां जनिंमान्यद्भतः । 
गृभ्शातिं रिपुं निधर्या निधापतिः सुकृत्त॑मा मधुनो भक्षमांशत ४ 
हविर्हविष्मो महि सद्य दैव्यं नभो वसानः परि यास्यध्वरम्‌ । 
राजा पवित्ररथो वाजमारुहः सहस्त्रभृष्टिजयसि श्रवो बृहत्‌ ५ 


(४१) एकचत्वारिंशं सूक्तम्‌ 
(१-५) पञ्चर्चस्यास्य सूक्तस्य वाच्यः प्रजापतिर्गृषिः । पवमानः सोमो देवता । 
जगती छन्दः 
पव॑स्व देवमादनो विच॑र्षणि रप्सा इन्द्राय वरुणाय वाये । 
कृधी नों अद्य वरिंवः स्वस्तिम दुरुच्षितो गृणीहि दैव्यं जन॑म्‌ १ 
आ यस्तस्थौ भुव॑नान्यम॑र्त्यो विश्वानि सोमः परि तान्य॑र्षति । 
कृण्वन्‌ त्संचूर्त वरिचूर्तमभिष्टय इन्दुः सिषक्त्युषसं न सूर्यः २ 
आ यो गोभिः सृज्यत ओष॑घीष्वा देवानां सुम्न इषयन्नुपावसुः । 
आ विद्युतां पवते धार॑या सुत इन्द्रं सोमो मादयन्‌ दैव्यं जन॑म्‌ ३ 
एष स्य सोम॑: पवते सहस्त्रजि द्िन्वानो वार्चमिषिरामुंषर्बरधम्‌ । 
इन्दः समुद्रमुर्दियर्ति वायुभि रेन्द्र॑स्य हार्दि कलशेषु सीदति ४ 
अभि त्यं गाव॒ः पर्यसा पयोवृधं सोम॑ श्रीणन्ति मतिभिः स्व॒र्विद॑म्‌ । 
धनंजयः प॑वते कृत्व्यो रसो विप्रः कविः काव्येना स्व॑र्चनाः % 


(४२) ङ्रिचत्वारिंशं सूक्तम्‌ 
(१-१२) द्वादशर्चस्यास्य सूक्तस्य भार्गवो वेन आृषिः । पवमानः सोमो देवता । 
(१-१०) प्रथमादिदशर्चां जगती, (११-१२) एकादशीद्वादश्योश्च त्रिष्टुप्‌ छन्दसी 
इन्द्राय सोम सुर्षृतः परं स्त्रबाऽपामीवा भवतु रक्ञ॑सा सह । 
मा ते रस॑स्य मत्सत द्रयाविनो द्रविणस्वन्त इह स॒न्त्विन्द॑वः १ 
अस्मान्‌ त्स॑म॒र्ये प॑वमान चोदय दक्षौ देवानामसि हि प्रियो मद॑ः । 

जहि शर्त्ररैभ्या भन्दनायतः पिबेन्द्र सोममर्व नो मृर्घों जहि २ 
अर्द॑ध इन्दो पवसे म॒दिन्त॑म आत्मेन्द्रस्य भवसि धासिरुत्तमः । 
अभि स्व॑रन्ति बहवो मनीषिणो राजानमस्य भुवनस्य निंसते ३ 
सहस्त्रणीथः शतधारो अ्रद्धत इन्द्रायेन्दुः पवते काम्यं मर्घु । 

जयन्‌ क्ञेत्रमभ्यर्षा जर्यन्नप उरुं नों गातुं कृणु सोम मीढ्वः ४ 
कनिक्रदत्‌ कलशे गोभिरज्यसे व्यश्व्ययं समया वार॑मर्षसि । 
मर्मुज्यमानों अत्यो न सानसिरिन्द्रस्य सोम जठरे सर्मक्षरः ५ 
स्वादुः प॑वस्व दिव्याय जन्म॑ने स्वादुरिन्द्रांय सुहवीतुनाम्ने । 
स्वादुर्मित्राय वरुणाय वायवे बृहस्पतये मधुमाँ अदाभ्यः ६ 

अत्यं मृजन्ति कलशे दश॒ क्षिपः प्र विप्राणां म॒तयो वाचं ईरते । 
पर्वमाना अ्रभ्यर्षन्ति सुष्टति मेन्द्र॑ विशन्ति मदिरास इन्द॑वः ७ 
पव॑मानो ग्रभ्यर्षा सुवीर्य मुर्वी गव्यूतिं महि शर्म सप्रथः । 
माकिर्नो अस्य परिषूतिरीशतेन्दो जयैम॒ त्वया धन॑घनम्‌ ८ 
अधि द्याम॑स्थाट्रषभो विचक्षणो ऽरुरुचद्वि दिवो रोचना कविः । 
राजा पवित्रमत्यैति रोरुवद्‌ दिवः पीयूषं दुहते नृचर्षसः ६ 

दिवो नाके मधुजिह्वा असश्चतो वेना दुहन्त्युक्नर्णं गिरिष्ठाम्‌ । 

अप्सु द्रप्सं वावृधानं स॑मुद्र आ सिन्धोरूर्मा मर्घुमन्तं पवित्र आ १० 
नाके सुपर्णमुंपपस्तिवांसं गिरो बेनानामकृपन्त पूर्वीः । 

शिशं रिहन्ति म॒तयः पर्निम्रतं हिरणयय॑ शकुनं क्षाम॑णि स्थाम्‌ ११ 
ऊर्ध्वो ग॑न्ध॒र्वो अधि नाके अस्थाद्‌ विश्वां रूपा प्रतिचक्षांणो अस्य । 
भानुः शक्रेण शोचिषा व्य॑द्यौत्‌ प्रारूरुचद्रोदसी मातरा शुचिः १२ 


(४३) त्रिचत्वारिंशं सूक्तम्‌ 
(१-४८) अ्रष्टचत्वारिंशटृचस्यास्य सूक्तस्य (१-१०) प्रथमादिदशर्चामकृष्टा 
माषाः, (१९-२०) एकादश्यादिदशानां सिकता निवावरी, (२१-३०) 

एकविंश्यादिदशानां पृश्नयोऽजाः, (३१-४०) एकत्रिंश्यादिदशानामत्रेयः, (४१९- 
४५) एकचत्वारिंश्यादिपञ्चानां भौमोऽत्रिः, (४६-४८) षट्चत्वारिंश्यादितृचस्य च 

भार्गवः शौनको गृत्समद ऋषयः । पवमानः सोमो देवता । जगती छन्दः 
प्रर्त आशवः पवमान धीजवो मर्दा अर्षन्ति रघुजा ईब त्मना । 
दिव्याः सुपर्णा मधुमन्त इन्द॑वो मदिन्तमासः परि कोर्शमासते १ 

प्रते मर्दासो मदिरास॑ आशवो ऽरसुक्षत रथ्यासो यथा पर्थक । 
धेनुर्न वत्सं पर्यसाभि वजिण मिन्द्रमिन्द॑वो मर्घुमन्त ऊर्मयः २ 
अत्यो न हियानो अभि वाज॑मर्ष स्वर्वित्‌ कोश॑ दिवो अ्रद्रिमातरम्‌ । 
वर्षा पवित्रे अधि सानों अ्रव्यये सोमः पुनान इन्द्रियाय धार्यसे ३ 
प्र त आश्विनीः पवमान धीजुवों दिव्या असूग्रन्‌ पयसा धरीमणि । 
प्रान्तर्मर्षयः स्थाविरीरसज्ञत ये त्वां मृजन्त्यंषिषाण वेधसः ४ 
विश्वा धामानि विश्वचक्ष ऋरभ्व॑सः प्रभोस्ते स॒तः परि यन्ति केतर्वः । 
व्यानशिः प॑वसे सोम धर्मभिः पतिर्विश्वस्य भुर्बनस्य राजसि ५ 
उभयतः पर्वमानस्य रश्मयो ध्रुवर्स्य स॒तः परि यन्ति केतवः । 

यदीं पवित्रे अधि मृज्यते हरिः सत्ता नि योनां कलशेषु सीदति ६ 
य॒ज्ञस्य॑ केतुः प॑वते स्वध्वरः सोमो देवानामुर्प याति निष्कृतम्‌ । 
सहस्त्र॑घारः परि कोश॑मर्षति वृषा पवित्रमत्येति रोरुवत्‌ ७ 

राजां समुद्रं नद्योई वि गांहते ऽपामूर्मिं स॑चते सिन्धुषु श्रितः । 
अध्य॑स्थात्‌ सानु पव॑मानो अव्ययं नाभां पृथिव्या धरुणों महो दिवः ८ 
दिवो न सानुं स्तनय॑न्नचिक्रदद्‌ द्यौश्च यस्य॑ पृथिवी च धर्म॑भिः । 
इन्द्र॑स्य स॒रूयं पवते विवेविदत्‌ सोम॑ः पुनानः कलशेषु सीदति € 
ज्योतिर्यज्ञस्य पवते मर्ध प्रियं पिता देवानां जनिता विभूब॑सुः । 
दर्धाति रलं स्वधयोरपीच्यं म॒दिन्त॑मो मत्सर ईन्द्रियो रस॑ः १० 
अभिक्रन्दन्‌ कलशं वाज्यर्षति पतिर्दिवः शतर्धारो विचक्षणः । 
हरिर्मित्रस्य सद॑नेषु सीदति मर्मृजानोऽविभिः सिन्धुभिर्वृषा ११ 
अग्रे सिन्धूनां पवमानो अर्ष त्यग्रै वाचो अग्रियो गोर्ष गच्छति । 
अग्रे वाजस्य भजते महाधनं स्वायुधः सोतृभिः पूयते वृषा १२ 

अयं मतवाञ्छकुनो यथां हितो ऽव्य ससार पव॑मान ऊर्मिणां । 

तव क्रत्वा रोद॑सी अन्तरा कवे शुचिर्धिया प॑वते सोम॑ इन्द्र ते १३ 
द्रापिं बसांनो यजतो दिंविस्पृर्श मन्तरिक्षप्रा भुवनेष्वर्पितः । 
स्व॑र्जज्ञानो नभ॑साभ्यक्रमीत्‌ प्रनर्म॑स्य पितरमा विवासति १४ 

सो अस्य विशे महि शर्म यच्छति यो अ्र॑स्य धाम॑ प्रथमं व्यान॒शे । 
पदं यद॑स्य परमे व्योमन्‌ यतो विश्वां अभि सं याति संयर्तः १५ 

प्रो अंयासीदिन्दुरिन्द्रस्य निष्कृतं सखा सरूयुर्नं प्र मिनाति संगिर॑म्‌ । 
मर्य इव युवतिभिः सम॑र्षति सोमः कलशे शतयाम्ना पथा १६ 

प्र वो धियों मन्द्रयुबों विपन्युर्बः पनस्युर्वः संवसनेष्वक्रमुः । 

सोम॑ मनीषा ग्रभ्यनूषत स्तुभो ऽभि धेनवः पर्य॑सेमशिश्रयुः १७ 

ग्रा नः सोम संयतं पिप्युषीमिष मिन्दो पर्वस्व पव॑मानो ग्रस्त्रिधम्‌ । 
या नो दोहते त्रिरहन्नसंश्च॒षी च्ुमद्वाज॑वन्मर्धुमत्‌ सुवीर्यम्‌ १८ 

वर्षा मतीनां प॑वते विचक्षणः सोमो अह्णः प्रतरीतोषसों दिवः । 
क्राणा सिन्धूनां कलशाँ अवीवश दिन्द्रस्य हार्याविशन्‌ मनीषिभिः १६ 
मनीषिभिः पवते पूर्व्यः ककि नृभिर्यतः परि कोर्शा अचिक्रदत्‌ । 
त्रितस्य नाम॑ जनयन्‌ मर्धं क्षरदिन्द्रस्य वायोः सरूयाय कर्तवे २० 
अयं पुनान उषसो वि रोचय दयं सिन्धुभ्यो अभवदु लोककृत्‌ । 
अयं त्रिः सप्त दुदुहान आशिरं सोमो हदे प॑वते चारु मत्सरः २१ 
पव॑स्व सोम दिव्येषु धाम॑सु सृजान ईन्दो कलशे पवित्र आ । 
सीदन्निन्द्रस्य जठरे कनिक्रद ब्रभिर्यतः सूर्यमारोहयो दिवि २२ 
अद्रिभिः सुतः प॑वसे पवित्र ग्रा इन्दविन्द्रस्य जठरेंष्वाविशन्‌ । 

त्वं नृचर्ता अभवो विचक्षण सोम॑ गोत्रम ङ्गिंरोभ्योऽवृणोरपं २३ 

त्वां सौम पर्वमानं स्वाध्यो ऽनु विप्रासो अमदन्नवस्यवः । 

त्वां सुपर्ण आभ॑रद्‌ दिवस्परी न्दो विश्वाभिर्मतिभिः परिष्कृतम्‌ २४ 
अर्ये पुनानं परि वार॑ ऊर्मिणा हरिं नवन्ते अभि ससत धेनः । 
अपामुपस्थे अध्यायव॑ः कवि मृतस्य योना महिषा अहेषत २५ 
इन्दुः पुनानो अति गाहते मृधो विश्वानि कृण्वन्‌ त्सुपर्थानि यज्य॑वे । 
गाः कृण्वानो निर्णिज हर्य॒तः कवि रत्यो न क्रीळन्‌ परि वार॑मर्षति २६ 
असश्चर्तः शतर्धारा अभिश्रियो हरिं नवन्तेऽव ता उदन्युवः । 

क्षिपो मृजन्ति परि गोभिरावृतं तृतीये पृष्ठे अधि रोचने दिवः २७ 
तवेमाः प्रजा दिव्यस्य रेत॑स स्त्वं विश्व॑स्य भुवनस्य राजसि । 
अथेदं विश्व॑ पवमान ते वशे त्वमिन्दो प्रथमो धांमधा असि २८ 
त्वं स॑मुद्रो असि विश्ववित्‌ क॑वे तवेमाः पञ्चं प्रदिशो विधर्मणि । 

त्वं द्यां च॑ पृथिवीं चाति जभ्रिषे तव॒ ज्योतींषि पवमान सूर्यः २६ 
त्वं पवित्रे रज॑सो विधर्मणि देवेभ्यः सोम पवमान पूयसे । 
त्वामुशिर्जः प्रथमा अगृभ्णत तुभ्येमा विश्वा भुवनानि येमिरे ३० 

प्र रेभ एत्यति वार्रम॒ग्ययं वृषा वनेष्वव॑ चक्रदद्धरिः । 

सं धीतयो वावशाना अनूषत शिशैं रिहन्ति मतयः पर्निन्नतम्‌ ३१ 

स सूर्यस्य रश्मिभिः परिं व्यत तन्तुं तन्वानस्त्रिवृतं यथां विदे । 

नयंन्नृतर्स्यं प्रशिषो नबीयसीः पतिर्जनीनामुर्प याति निष्कृतम्‌ ३२ 

राजा सिन्धूनां पवते पतिर्दिव तस्य॑ याति पथिभिः कनिक्रदत्‌ । 

सहस्त्र॑घारः परि षिच्यते हरिः प॒नानो वाचं जनयन्नर्पांवसः ३३ 

पवमान मह्यणो वि धावसि सूरो न चित्रो ग्रव्ययानि पव्यया । 

गर्भस्तिपूतो नृभिरद्रिभिः सुतो महे वार्जाय धन्याय धन्वसि ३४ 

इषमूर्जं पवमानाभ्यर्षसि श्येनो न वंसु कलशेषु सीदसि । 

इन्द्राय मठ्ठा मद्यो मर्दः सृतो दिवो विष्टम्भ उपमो विचक्षणः ३५ 

सस स्वसारो अभि मातरः शिशां नव॑ जज्ञानं जेन्यं विपश्चितम्‌ । 

अपां गन्धर्वं दिव्यं नृचर्षसं सोमं विश्व॑स्य भुवनस्य राजसे ३६ 

ईशान इमा भुर्वनानि वीयसे युजान इन्दो हरितः सुपरर्यः । 

तास्ते चरन्तु मर्घुमद्घृतं पय स्तवं ब्रते सोम तिष्ठन्तु कृष्टयः ३७ 

त्वं नृचक्षा असि सोम विश्वतः पर्वमान वृषभ ता वि धांनसि । 

स नः पवस्व॒ वसुमद्धिरणयवद्‌ व॒यं स्याम भुव॑नेषु जीवसे ३८ 

गोवित्‌ प॑वस्व वसुविद्धिरण्यविद्‌ रेतोधा ईन्दो भुवनेष्वर्पितः । 

त्वं सुवीरो असि सोम विश्ववित्‌ तं त्वा विप्रा उर्प गिरेम अआंसते ३९ 

उन्मध्व॑ ऊर्मिर्वननां अतिष्ठिपदपो वसानो महिषो वि गाहते । 

राजां पवत्ररथो वाजमारुहत्‌ सहस्त्रभृष्टिर्जयति श्रवो बृहत्‌ ४० 

स भन्दना उदियर्ति प्रजाव॑ती र्विश्वायुर्विश्वाः सुभरा अ्रह॑र्दिवि । 

ब्रह्म॑ प्रजाव॑द्रयिमश्व॑पस्त्यं पीत ईन्ट्विन्द्रमस्मर्भ्य याचतात्‌ ४१ 

सो अग्रे अह्लां हरिर्हर्यतो मदः प्र चेत॑सा चेतयते अन द्युर्भि 

द्वा जनां यातयन्नन्तरीयते नरां च शंसं दैव्यं च धर्तरि ४२ 

अञ्जते व्यञ्जते समझते क्र्तं रिहन्ति मर्घुनाभ्यञ्जते । 

सिन्धौरुच्छ्वासे पतर्यन्तमुक्तणं हिरणयपावाः पशुर्मासु गृभ्णते ४३ 

विपश्चिते पव॑मानाय गायत म॒ही न धारात्यन्धों अर्षति । 

अहिर्न जूर्णामति सर्पति त्वचमत्यो न क्रीळनसरट्टषा हरिः ४४ 
अग्रेगो राजाप्य॑स्तविष्यते विमानो अ्रह्वां भुव॑नेष्वर्पित 

हरिर्घृतस्त्रः सुदृशींको अ्रर्णवो ज्योतीरथः पवते राय ओक्यः ४५ 

असर्जि स्कम्भो दिव उद्यतो मदः परिं त्रिधातुर्भव॑नान्यर्षति । 

अंशं रिंहन्ति मतयः पर्निप्रतं गिरा यदि निणिर्ज॑मृग्मिणों ययुः ४६ 

प्र ते धारा ग्रत्यणर्वानि मेष्यः पुनानस्य संयतो यन्ति रंहयः । 
यद्गोर्भिरिन्दो चम्बोः समज्यस आ सुंबानः सोम कलशेषु सीदसि ४७ 
पर्वस्व सोम क्रतुविन्नं उक्थ्यो ऽव्यो वारे परि धाव मर्ध प्रियम्‌ । 

जहि विश्वान्‌ रक्षसं इन्दो अत्रिणो बृहद्ट॑देम विदर्थे सुवीराः ४८ 


(४४) चतुश्चत्वारिंशं सूक्तम्‌ 
(१-६) नवर्चस्यास्य सूक्तस्य काव्य उशना ऋषिः । पवमानः सोमो देवता । 
त्रिष्टुप्‌ छन्दः 
प्रतु द्रव परि कोशं नि षीद नृभिः पुनानो अभि वाज॑मर्ष । 
अश्वं न त्वां वाजिन॑ मर्जयन्तो ऽच्छां बर्ही रशनाभिर्नयन्ति १ 
स्वायुधः प॑वते देव इन्दुरशस्तिहा वृजनं रक्ञ॑माणः । 
पिता देवानां जनिता सुदक्षो विष्टम्भो दिवो धरुणः पृथिव्याः २ 
ऋषिर्विप्रः पुरएता जनांना मृभुर्धीरं उशना काव्यैन । 
स चिंड्रिवेद निहितं यर्दासा मपीच्यंश गुह्यं नाम गोनाम्‌ ३ 
एष स्य ते मधुमां इन्द्र सोमो वृषा वृष्णे परि पवित्रे अक्षाः । 
सहस्रसाः श॑तसा भूरिंदावां शश्वत्तमं ब॒र्हिरा वाज्य॑स्थात्‌ ४ 
एते सोमा अभि गव्या सहस्त्रा महे वाजांयामृतांय श्रवांसि । 
पवित्रैभिः पव॑माना असृग्र ञ्छ्व॒स्यवो न पतनाजो अत्याः ५ 
परि हि ष्मा पुरुहतो जनानां विश्वार्सरद्धोर्जना पूयमानः । 
अथा भ॑र श्येनभृत प्रयांसि रयिं तुझानो अभि वाज॑मर्ष ६ 
एष सुंबानः परि सोमः पवित्रे सर्गो न सृष्टो अदधावदर्वा । 
तिग्मे शिशांनो महिषो न शृङ्गे गा गव्यन्नभि शूरो न सत्वां ७ 
एषा य॑यौ परमादन्तरद्रेः कूर्चित्‌ सतीरूर्वे गा विवेद । 
दिवो न विद्युत्‌ स्तनय॑न्त्य्रैः सोम॑स्य ते पवत इन्द्र धारां ८ 
उत स्म॑ राशिं परि यासि गोनामिन्द्रेण सोम सरर्थ पुनानः । 
पूर्वीरिषो बूहतीर्जीरदानो शिक्षा शचीवस्तव ता उपष्टत्‌ € 


(४५) पञ्चचत्वारिंशं सूक्तम्‌ 
(१-८) अ्रष्टर्चस्यास्य सूक्तस्य काव्य उशना ऋृषिः । पवमानः सोमो देवता । 
त्रिष्टुप्‌ छन्दः 

अयं सोम॑ इन्द्र तुभ्यं सुन्वे तुभ्यं पवते त्वमस्य पाहि । 

त्वं ह यं चकृषे त्वं ब॑वृष इन्दुं मर्दाय युज्याय सोम॑म्‌ १ 

स ई रथो न भुरिषाळयोजि महः पुरूणि सातये वर्स॑नि । 

आदीं विश्वां नहुष्याणि जाता स्व॑र्षाता वर्न ऊर्ध्वा न॑वन्त २ 
वायुर्न यो नियुत्वाँ इष्टयांमा नास॑त्येव॒ हव आ शंभ॑विष्ठः । 
विश्ववारो द्रविणोदा ईव त्मन्‌ प्षेव घीजवब॑नोऽसि सोम ३ 
इन्द्रो न यो म॒हा कर्माणि चक्रिं हन्ता वृत्राणांमसि सोम पूर्भित्‌ । 
पैद्दो न हि त्वमहिँनाम्रां हन्ता विश्व॑स्यासि सोम दस्यौः ४ 
अग्निर्न यो बन आ सृज्यमांनो वृथा पाजांसि कृणुते नदीर्षु । 
जनो न युध्वा महत उंपन्दि रिय॑र्ति सोमः पर्वमान ऊर्मिम्‌ % 
एते सोमा अति वाराणयव्यां दिव्या न कोशासो अभ्रर्वर्षा: । 
वृथा समुद्रं सिन्ध॑वो न नीची: सुतासो अभि कलशाँ ग्रसूग्रन्‌ ६ 
श॒ष्मी शर्धो न मारुतं पव॒स्वाऽन॑भिशस्ता दिव्या यथा विट्‌ । 
आपो न मच्‌ सुमतिर्भवा नः सहतस्त्राप्साः पृतनाषारन य॒ज्ञः ७ 
राज्ञो नु ते वरुणस्य ब्रतानिं बृहदूभीरं त्व सोम धाम॑ । 
शुचिष्ट्रम॑सि प्रियो न मित्रो दक्षाय्यो अर्यमेवासि सोम ८ 


(४६) षट्चत्वारिंशं सूक्तम्‌ 
(१-७) सप्तर्चस्यास्य सूक्तस्य काव्य उशना ऋषिः । पवमानः सोमो देवता । 
त्रिष्टुप्‌ छन्दः 
प्रो स्य वह्निः पर्थ्याभिरस्यान्‌ दिवो न वृष्टिः पव॑मानो अक्षाः । 
सहस्त्र॑घारो असदनन्यशस्मे मातुरुपस्थे बन ग्रा च सोम॑: १ 
राजा सिन्धूनामवसिष्ट वास॑ आतस्य नावमारुहद्रजिष्ठाम्‌ । 
अप्सु द्रप्सो वावृधे श्येनजूंतो दुह ई इंप॒ता दुह ईं इंपतुर्जाम्‌ २ 
सिंहं न॑सन्त मध्वो अयासं हर्रिमरुषं दिवो अस्य पतिंम्‌ । 
शूरो युत्सु प्रथमः पृच्छते गा अस्य चर्त्सा परिं पात्युक्षा ३ 
मर्धुपृष्ठं घोरमयासमश्वं रथे युञ्जन्त्युरुचक्र आष्वम्‌ । | 
स्वसार ई जामयों मर्जयन्ति सनाभयो वाजिनमूर्जयन्ति ४ 
चत॑स्र ई घृतदुहंः सचन्ते समाने अन्तर्धरुणे निष॑त्ताः । 
ता ईमर्षन्ति नम॑सा पुनाना स्ता ई विश्वतः परि षन्ति पूर्वीः % 

विष्टम्भो दिवो घरुण॑ः पृथिव्या विश्वां उत क्षितयो हस्ते अस्य । 
अस॑त्‌ त उत्सो गृणते नियुत्वान्‌ मध्वो अंशः प॑वत इन्द्रियार्य ६ 
वन्वन्नवातो अभि देवीति मिन्द्राय सोम वृत्रहा प॑वस्व । 
शग्धि महः पुरुश्चन्द्रस्य रायः सुवीर्यस्य पर्तयः स्याम ७ 


(४७) सप्तचत्वारिंशं सूक्तम्‌ 
(१-६) षङड़्चस्यास्य सूक्तस्य मैत्रावरुणिर्वसिष्ठ षिः । पवमानः सोमो देवता । 
त्रिष्टुप्‌ छन्दः 
प्र हिन्वानो जनिता रोद॑स्यो रथो न वाजँ सनिष्यन्न॑यासीत्‌ । 
इन्द्रं गच्छन्नायुधा संशिशानो विश्वा वसु हस्त॑योरादर्धानः १ 
अभि त्रिपृष्ठं वृष॑णं वयोधा मांङ्गूषार्णामचावशन्त वाणीः । 
वना वर्सानो वरुणो न सिन्धून्‌ वि र॑ल्धा द॑यते वार्याणि २ 
शूर॑ग्रामः सर्व॑वीरः सहावा ञ्जेतां पवस्व सनिता धर्नानि । 
तिम्मार्यृधः चिप्र्धन्वा समत्स्व घाळहः साह्वान्‌ पर्तनासु श्रन्‌ ३ 
उरुग॑व्यूतिरभ॑यानि कृणवन्‌ त्संमीचीने आ प॑वस्वा पुर॑घी । 
अपः सिर्षासन्नुषसः स्वर्श्गाः सं चिक्रदो महो अस्मभ्यं वार्जान्‌ ४ 
मत्सि सोम वरुणं मर्त्सि मित्रं मत्सीन्द्र॑मिन्दो पवमान विष्णुम्‌ । 
मत्सि शर्धो मारतं मत्सिं देवान्‌ मत्सि महामिन्द्रमिन्दो मदाय ५ 
एवा राजेव क्रतुमाँ ग्रमेन विश्वा घर्निन्नदुरिता प॑वस्व । 
इन्दों सूक्ताय वच॑से वयो धा यूयं पात स्वस्तिभिः सदां नः ६ 


चतुर्थोऽध्यायः 
व० १-२८ । 
(४८) अष्टचत्वारिंशं सूक्तम्‌ 
(१-६) षड़चस्यास्य सूक्तस्य मारीचः कश्यप ऋषिः । पवमानः सोमो देवता । 
त्रिष्टुप्‌ छन्दः 
असर्जि वक्वा रथ्ये यथाजौ धिया मनोतां प्रथमो म॑नीषी । 
दश स्वसारो अधि सानो अ्रव्ये ऽज॑न्ति वह्लिं सर्दनान्यच्छ १ 
वीती जन॑स्य दिव्यस्यं कव्यैरधि सुवानो न॑हष्येभिरिन्दुः । 
प्र यो नृभिंरमृतो मर्त्येभि मर्मुजानोऽक्निभिर्गोरभिरद्द्रिः २ 

वृषा वृष्णे रोरुवदंशुर॑स्मै पर्वमानो रुशदीर्ते पयो गोः । 
स॒हस्त्रमृक्‍्वा पथिभिर्वचोवि दध्वस्मभिः सूरो अण्वं वि याति ३ 
रुजा टूळ्हा चिद्रक्षसः सर्दांसि पुनान इन्द ऊर्णुहि वि वाजान्‌ । 
वृश्चोपरिंष्टात्‌ तुजता व॒धेन ये अन्ति दूराद॑पनायमेषाम्‌ ४ 

स प्रत्रवन्नव्यसे विश्ववार सूक्तार्य पथः कृणुहि प्राचः । 

ये दुष्षहांसो वनुषां बृहन्त स्तांस्ते अश्याम पुरुकृत्‌ पुरुक्षो ५ 
एवा पुनानो अपः स्वर्गा अस्मभ्यं तोका तन॑यानि भूरिं । 

शां नः क्षेत्रमुरु ज्योतींषि सोम ज्योङ्नः सूर्य॑ दृश्ये रिरीहि ६ 


(४६) एकोनपञ्चाशं सूक्तम्‌ 
(१-६) षङड्चस्यास्य सूक्तस्य मारीचः कश्यप ऋषिः । पवमानः सोमो देवता । 
त्रिष्टुप्‌ छन्दः 
परिं सुवानो हरिंरंशः पवित्रे रथो न सँर्जि सनये हियानः । 
आपचूछ्लोर्कमिन्द्रियं पूयमानः प्रतिं देवाँ अजुषत प्रयोभिः १ 
अच्छां नृचक्षा असरत्‌ प॒वित्रे नाम॒ दर्धानः कविर॑स्य योनौ । 
सीदन्‌ होतेव सद॑ने चमूष्‌ प॑मग्मन्नृष॑यः स॒प्त विप्राः २ 
प्र सुमेधा गातुविद्दिश्वदेवः सोम॑ः पुनानः सर्द एति नित्यम्‌ । 
भुवद्धिश्वेषु काव्येषु रन्ता ऽनु जनान्‌ यतते पञ्च धीर॑ः ३ 
तव॒ त्ये सौम पवमान निण्ये विश्वे देवास्त्रय॑ एकादशासः । 
दर्श स्व॒धाभिरधि सानो ग्रव्यें मृजन्ति त्वा नद्यः सप्त य॒ह्णीः ४ 
तन्नु स॒त्यं पब॑मानस्यास्तु यत्र विश्वै कारव॑ः संनस॑न्त । 
ज्योतिर्यदह्ले अकृणोदु लोकं प्रावन्मनुं दस्य॑वे करभीकम्‌ ५ 
परि सद्म॑व पशमान्ति होता राजा न स॒त्यः समितीरियानः । 
सोमः पुनानः कलशाँ अयासीत्‌ सीद॑न्‌ मृगो न महिषो वर्नेषु ६ 


(०) पञ्चाशं सूक्तम्‌ 
(१-५) पञ्चर्चस्यास्य सूक्तस्य गौतमो नोधा ऋषिः । पवमानः सोमो देवता । 
त्रिष्टुप्‌ छन्दः 
साकमुक्षो मर्जयन्त स्वसारो दश धीर॑स्य धीतयो धर्नत्रीः । 
हरिः पर्यद्रवज्जाः सूर्यस्य द्रोणं ननक्षे अत्यो न बाजी १ 

सं मातृभिर्न शिशर्वावशानो वूर्षा दधन्वे पुरुवारो अद्धिः । 

मर्यो न योषामभि निष्कृतं यन्‌ त्सं गच्छते कलर्श उस्त्रियाभिः २ 
उत प्र पिप्य ऊधरघ्रर्याया इन्दुर्धाराभिः सचते सुमेधाः । 

मूर्धानं गावः पय॑सा चमूष्वभि श्रीणन्ति वसुभिर्न निक्तैः ३ 

स नों देवेभिः पवमान रदे न्दौ रयिमश्विनं वावशानः । 
रथिरायतामुशती पुरंधि रस्मद्रथशगा दावने वसूनाम्‌ ४ 

नू नो रयिमुपं मास्व नृवन्त॑ पुनानो वाताप्यं विश्वर्वन्द्रम्‌ । 

प्र ब॑न्दितुरिन्दो तार्यार्युः प्रातर्मक्षू धियाव॑सुर्जगम्यात्‌ ५ 


(५१) एकपञ्चाशं सूक्तम्‌ 
(१-५) पञ्चर्चस्यास्य सूक्तस्याङ्गिरसः करव ऋषिः । पवमानः सोमो देवता । 
त्रिष्टुप्‌ छन्दः 
अधि यर्दस्मिन्‌ वाजिनीव शुभः स्पर्धन्ते धियः सूर्य न विर्शः । 
अपो वुंणानः प॑वते कवीयन्‌ व्रजं न पंशवर्धनाय॒ मन्म॑ १ 
द्विता व्यूणर्वन्नमृतस्य धार्म स्वर्विदे भुर्वनानि प्रथन्त । 
धिय॑ः पिन्वानाः स्वर्सरे न गाव॑ ऋृतायन्तीरभि वावश्र इन्दुम्‌ २ 
परि यत्‌ कविः काव्या भर॑ते शूरो न रथो भुर्वनानि विश्वां । 
देवेषु यशो मर्ताय भूषन्‌ दक्ञाय रायः पुरुभूष॒ नव्यः ३ 
श्रिये जातः श्रिय आ निरियाय श्रियं वयाँ जरितृभ्यौ दधाति । 
श्रियं बसांना अमृतत्वमायन्‌ भर्वन्ति स॒त्या संमिथा मितद्रौ ४ 
इषमूर्जम भ्यश््षाश्व॑ गा मुरु ज्योतिः कृणुहि मत्सि देवान्‌ । 
विश्वानि हि सुषहा तानि तुभ्यं पव॑मान बाध॑से सोम शत्रून्‌ ५ 


(५२ ) द्विपञ्चाशं सूक्तम्‌ 
(१-५) पञ्चर्चस्यास्य सूक्तस्य कारवः प्रस्करव ऋषिः । पवमानः सोमो देवता । 
त्रिष्टुप्‌ छन्दः 
कर्निक्रन्ति हरिरा सृज्यमानः सीदन्‌ वर्नस्य जठरे पुनानः । 
नृभिर्यतः कृणुते निर्णिजं गा अतों मतीर्जनयत स्व॒धाभिः १ 
हरि: सृजानः पर्थ्यामृतस्ये सर्ति वार्चमरितेव नाव॑म्‌ । 
देवो देवानां गुह्यानि नामा ऽऽविष्कृंणोति बर्हिषि प्रवाचे २ 

अपामिवेदूर्मयस्तर्तुराणाः प्र मनीषा ईरते सोममच्छ । 
नमस्यन्तीरुपं च यन्ति सं चा 55 च॑ विशन्त्युशतीरुशन्त॑म्‌ ३ 
तं म॑र्मुजानं म॑हिषं न सार्ना वंशं दुहन्त्युक्षणं गिरिष्ठाम्‌ । 

तं वांवशानं म॒तर्यः सचन्ते त्रितो बिभर्ति वरुणं समुद्रे ४ 
इष्य॒न्‌ वाच॑मुपवक्तेव होतुः पुनान ईन्दो वि ष्यां मनीषाम्‌ । 
इन्द्रश्च यत्‌ क्षर्यथः सौभ॑गाय सुवीर्यस्य पर्तयः स्याम ५ 


(५३) त्रिपञ्चाशं सूक्तम्‌ 
(१-२४) चतुर्विशत्युचस्यास्य सूक्तस्य दैवोदासिः प्रतर्दन ऋषिः । पवमानः सोमो 

देवता । त्रिष्टुप्‌ छन्दः 
प्र सॅनानीः शूरो अग्रे रथानां गव्यन्नेति हर्षते अस्य सेनां । 
भद्रान्‌ कृशवतन्रिन्द्रहवान्‌ त्सखिभ्य आ सोमो स्त्रां रभसानि दत्ते १ 
सम॑स्य हरिं हर॑यो मृजन्त्य श्वहयैरनिंशितं नमोभिः । 
आ तिष्ठति रथमिन्द्रस्य सखा विद्वाँ एना सुमतिं यात्यच्छ २ 
स नों देव देवताते पवस्व महे सोम प्सर॑स इन्द्रपान॑ः । 
कृणवन्नपो वर्षयन्‌ द्यामुतेमा मुरोरा नों वरिवस्या पुनानः ३ 
अजीतयेऽह॑तये पवस्व स्व॒स्तये सर्वतातये बृहते । 
तर्दुशन्ति विश्व इमे सखायस्तदहं व॑श्मि पवमान सोम ४ 
सोम॑: पवते जनिता म॑तीनां जनिता दिवो ज॑निता प्थिव्याः । 
जनिताग्नेर्जनिता सूर्यस्य जनितेन्द्रस्य जनितोत विष्णों: ५ 
ब्रह्मा देवानां पदवीः क॑वीना मृषिर्विप्राणां महिषो मृगाणाम्‌ । 
श्येनो गुध्रांणां स्वधितिर्वनानां सोम॑ः पवित्रमत्येति रेभ॑न्‌ ६ 
प्रावीविपट्टाच ऊर्मिं न सिन्धुर्गिरः सोमः पव॑मानो मनीषाः । 
अन्तः पश्य॑न्‌ वृजनेमाव॑रा णया तिष्ठति वृषभो गोषु जानन्‌ ७ 
स म॑त्सरः पृत्सु वन्वन्नवातः सहस्तरेता अभि वाज॑मर्ष । 
इन्द्रायेन्दो पव॑मानो मनी ष्यंश्शोरूरमिमीरय गा ईंषरयन्‌ ८ 
परिं प्रियः कलशे देववात इन्द्राय सोमो रणयो मदाय । 
सहरस्त्रधारः शतवाज इन्दुर्वाजी न सप्तिः सम॑ना जिगाति ६ 
स पूर्व्यो ब॑सुविज्ञाय॑मानो मृजानो अप्सु दुदुहानो अद्रौ । 
अभिशस्तिपा भुर्वनस्य राजा विदद्भातुं ब्रह्मणे पृयर्मानः १० 

त्वया हि न॑ः पितर॑ः सोम पूर्वे कर्माणि चक्रः प॑वमान धीराः । 
बन्वन्नरबांतः परिधीरपोर्ण बीरेभिरश्चैर्मघर्वा भवा नः ११ 
यथार्पबथा मन॑वे वयोधा अमित्रहा ब॑रिवोविद्धविष्मान्‌ । 

एवा प॑वस्व द्रकिंणं दर्धान इन्द्रे सं तिष्ठ जनयार्युधानि १२ 
पव॑स्व सोम मधुमाँ तावा ऽपो वसांनो अघि सानो ग्रव्ये । 
अव द्रोणानि घृतर्वान्ति सीद मुदिन्त॑मो मत्सर इन्द्रपार्नः १३ 
वृष्टिं दिवः श॒तर्धारः पवस्व सहस्त्रसा वाजयुर्देववीतौ । 

सं सिन्धुभिः कलशे वावशानः समुस्त्रियांभिः प्रतिरन्‌ न आयुः १४ 
एष स्य सोमों मतिभिः पुनानो ऽत्यो न वाजी तरीदरांतीः । 

पयो न दुग्धमर्दितेरिषिर मुर्विव गातुः सुयमो न बोळहा १५ 
स्वायुधः सोतृभिः पूयमानो ऽभ्य॑र्ष गुह्यं चारु नाम॑ । 

अभि वाजं सप्तिरिव श्रव॒स्या ऽभि वायुमभि गा देव सोम १६ 
शिशँ जज्ञानं हर्यतं मृजन्ति शम्भन्ति वह्निं मरुतो ग॒णेन । 
कविर्गीर्भिः काव्येना कविः सन्‌ त्सोम॑ः पवित्रमत्येति रेभ॑न्‌ १७ 
ऋषिमना य ऋषिकृत्‌ स्वर्षाः सहस्त्रणीथः पदवीः क॑वीनाम्‌ । 
तृतीयं धार्म महिषः सिर्षासन्‌ त्सोमों विराजमनुं राजति ष्टप्‌ १८ 
चमूषच्छ्येनः श॑कुनो विभृत्वा गोविन्दुर्द्रप्स आयुधानि निभ्रत्‌ । 
अपामूर्मिं सर्चमानः समुद्रं तुरीयं धार्म महिषो विवक्ति १६ 

मर्यो न शभ्रस्तन्व॑ मृजानो उत्यो न सृर्त्वा स॒नये धर्नानाम्‌ । 
वृषेव यूथा परि कोशमर्षन्‌ करनिक्रदच्चम्वोईरा विवेश २० 
पव॑स्वेन्दो पव॑मानो महोभिः कनिक्रदत्‌ परि वाराण्यर्ष । 
क्रीळञ्चम्बोर॑रा विश पूयमान इन्द्र॑ ते रसो मदिरो म॑मत्तु २१ 
प्रास्य धारां बृहतीर॑सुग्र न्क्तो गोभिः कलशाँ आ विवेश । 
साम॑ कृण्वन्‌ त्सांमन्यों विपश्चित्‌ क्रन्दन्नेत्यभि सरूयुर्न जामिम्‌ २२ 
अपघ्नन्नेषि पवमान श्रन्‌ प्रियां न जारो अभिगीत इन्दुः । 

सीदन्‌ वनेषु शकुनो न पत्वा सोर्मः पुनानः कलर्शेषु सत्तां २३ 
आ ते रुचः पव॑मानस्य सोम योषेव यन्ति सुदुर्घाः सुधाराः । 
हरिरानीतः पुरुवारो अप्स्व चिंक्रदत्‌ कलशे देवयूनाम्‌ २४ 

(५४) चतुःपञ्चाशं सूक्तम्‌ 
(१-५८) अ्रष्टपञ्चाशटूचस्यास्य सूक्तस्य (१-३) प्रथमादितृचस्य 
मैत्रावरुणिर्वसिष्ठः, (४-६) चतुर्थ्यादितृचस्य वासिष्ठ इन्द्रप्रमतिः, (७-६) 
सप्तम्यादितृचस्य वासिष्ठो वृषगणः, (१०-१२) दशम्यादितृचस्य वासिष्ठो मन्युः, 
(१३-१५) त्रयोदश्यादितृचस्य वासिष्ठ उपमन्युः, (१६-९८) षोडश्यादितृचस्य 
वासिष्ठो व्याघ्रपात्‌, (१६-२१) एकोनविश्यादितृचस्य वासिष्ठः शक्तिः, (२२- 
२४) द्वाविंश्यादितृचस्य वासिष्ठः कणाश्रुतj, (२५-२७) पञ्चव्रिंश्यादितृचस्य 
वासिष्ठो मृळीकः, (२८-३०) अटष्टाविंश्यादितृचस्य वासिष्ठो वसुक्रः, (३१-४४) 
एकत्रिंश्यादिचतुर्दशर्चा शाक्त्यः पराशरः, (४५-५८) 
पञ्चचत्वारिंश्यादिचतुर्दशानाञ्चाङ्गिरसः कुत्स ऋषयः । पवमानः सोमो देवता । 
त्रिष्टुप्‌ छन्दः 

अस्य प्रेषा हेमना पयर्मानो देवो देवेभिः सर्मपृक्त रस॑म्‌ । 

सुतः पवित्रं पर्येति रेभ॑न्‌ मितेव सद्य पशमान्ति होतां १ 

भद्रा वस्त्रां समन्याई॑ वसानो म॒हान्‌ ककविर्निवर्चनानि शंस॑न्‌ । 

आ ब॑च्यस्व चम्वोः पूयमांनो विचक्षणे जागुंविर्देबबीतौ २ 

समं प्रियो मुज्यते सानो अ्रव्यें यशस्तरो यशसां क्षेतो अस्मे । 

अभि स्वर धन्वा पूयमानो यूयं पांत स्वस्तिभिः सदा नः ३ 

प्र गायताभ्यर्चाम देवान्‌ त्सोम॑ हिनोत महते धनाय । 

स्वादुः प॑बाते अति वारमव्यमा सीदाति कलशं देवयुर्नः ४ 

इन्दुर्दैवानामुर्प सरूयमायन्‌ त्सहस्त्रधारः पवते मर्दाय । 

नृभिः स्तवानो ग्रनु धाम पूर्व मगन्निन्द्र॑ महते सौभ॑गाय ५ 

स्तोत्रे राये हरिरर्षा पुनान इन्द्रं मदौ गच्छतु ते भराय । 

देवैर्याहि सरथं राधो अच्छा यूयं पांत स्वस्तिभिः सर्दा नः ६ 

प्र काव्यमुशनेव ब्रुवाणो देवो देवानां जनिमा विवक्ति । 

महिंब्रतः शुचिबन्धुः पावकः पदा व॑राहो अभ्येति रेभ॑न्‌ ७ 

प्र हंसासंस्तृपल॑ मन्युमच्छा मादस्तं वूर्षगणा अयासुः । 

अआङ्गूष्य१ पव॑मानं सखायो दुर्मर्ष साकं प्र ब॑दन्ति वाणम्‌ ८ 

स र॑हत उरुगायस्य॑ जूतिं वृथा क्रीळन्तं मिमते न गार्वः । 

परीणसं कृणुते तिग्मशृङ्गो दिवा हरिर्ददेशे नक्त॑मृजः ६ 

इन्दुर्वाजी पवते गोन्याँघा इन्द्रे सोमः सह इन्वन्‌ मर्दाय । 

हन्ति रक्षो बाधते पर्यरातीर्वरिवः कृण्वन्‌ वृजन॑स्य॒ राजा १० 

अध धार॑या मध्वा पचान स्तिरो रोम॑ पवते अद्रिदुग्धः । 
इन्दुरिन्द्रस्य सख्यं जुषाणो देवो देवस्य मत्सरो मर्दाय ११ 
अभि प्रियाणि पवते पुनानो देवो देवान्‌ त्स्वेन रसेन पञ्चन्‌ । 
इन्दुर्धर्माययृतृथा वर्सानो दश क्षिपो अव्यत सानो अ्रव्ये १२ 
वृषा शोणों अभिकनिक्रदद़ा नदर्यन्नेति पृथिवीमुत द्याम्‌ । 
इन्द्र॑स्येव वग्नुरा अणव आजो प्रचेतय॑न्नर्षति वाचमेमाम्‌ १३ 
रसाय्यः पर्यसा पिन्वमान ईरयन्नेषि मर्धुमन्तमंशुम्‌ । 

पव॑मानः संतनिमेषि कृणवा न्निन्द्राय सोम परिषिच्यमानः १४ 
एवा प॑वस्व मदिरो मदायोदग्राभस्य नमय॑न्‌ वधस्नैः । 

परि वर्णं भर॑माणो रुश॑न्तं गव्युर्नो अर्ष परि सोम सिक्तः १५ 
जुष्टी न॑ इन्दो सुपर्था सुगा न्युरौ प॑वस्व वरिवांसि कृण्वन्‌ । 
घनेव विष्व॑ग्दुरितारनिं विघ्न न्नधि ष्णुना धन्व सानो अ्रव्ये १६ 
वृष्टिं नों अ्र्ष दिव्यां जिंगल मिळांबतीं शंगयीं जीरदानुम्‌ । 
स्तुकेव वीता ध॑न्वा विचिन्वन्‌ बन्ध्यँरिमाँ अव॑राँ इन्दो वायून्‌ १७ 
ग्रन्थिं न वि ष्य॑ ग्रथितं पुनान ऋृजं च गातुं वैजिनं च सोम । 
अत्यो न क्र॑दो हरिरा सुजानो मर्यो देव धन्व पस्त्यांवान्‌ १८ 
जुष्टो मदाय देवतात इन्दो परि ष्णुना धन्व सानो ग्रव्ये । 
सहस्त्रघारः सुरभिरद॑ब्धः परिं स्त्रव वाज॑सातौ नृषह्ये १६ 
अरश्मानो येऽरथा अय॑क्ता ग्रत्यांसो न स॑सृजानास॑ आजी । 

एते शक्रासो धन्वन्ति सोमा देवासस्ताँ उप याता पिर्बध्ये २० 
एवा न॑ इन्दो अभि देववीतिं परिं स्त्रव नभो ग्रर्णश्चमूषं । 

सोमो अस्मभ्यं काम्य॑ बृहन्तं रयिं द॑दातु वीरव॑न्तमुग्रम्‌ २१ 
तक्षद्यदी मन॑सो वेन॑तो वाग ज्येष्टस्य वा धर्मणि क्षोरनीके । 
आदीमायन्‌ वरमा वावशाना जुष्टं पतिं कलशे गाव इन्दुम्‌ २२ 
प्र दानुदो दिव्यो दानुपिन्व ऋतमृतार्य पवते सुमेधाः । 

घर्मा भुंवट्टजन्य॑स्य राजा प्र रश्मिभिर्दशभिर्भारि भूम २३ 
पवित्रेभिः पर्वमानो नृचक्षा राजां देवानामुत मर्त्यानाम्‌ । 

द्विता भुंबद्रयिपती रयीणा मृतं भ॑रत्‌ सुर्भतं चार्विन्दुः २४ 
अर्वां इव श्रव॑से सातिमच्छे न्द्रस्य वायोरभि वीतिमर्ष । 

स न॑ः सहरस्त्रां बृहतीरिषोंदा भर्वा सोम द्रविणोवित्‌ पुनानः २५ 

देवाव्यो नः परिषिच्यर्मानाः क्षर्य सुवीरं धन्वन्तु सोमाः । 
आयज्यवः सुमतिं विश्ववारा होतारो न दिंवियजों मन्द्रत॑माः २६ 
एवा देव देवताति पवस्व महे सोम प्सर॑से देवपानः । 

महश्चिद्धि ष्मसिँ हिताः स॑मर्ये कृधि सुष्ठाने रोद॑सी पुनानः २७ 
अश्वो न क्र॑दो वूर्षभिर्युजानः सिंहो न भीमो मन॑सो जवीयान्‌ । 
अर्वाचीनैः पथिभिर्ये रजिष्ठा आ प॑वस्व सौमनसं न॑ इन्दो २८ 
शतं धारां देवजाता अ्स॒ग्रन्‌ त्सहस्त्रमेनाः कवयो मृजन्ति । 

इन्दो सनित्रं दिव आ प॑वस्व पुरएतार्सि महतो धन॑स्य २६ 

दिवो न सर्गा अससुग्रमह्वां राजा न मित्रं प्र मिनाति धीर॑ः । 

पितुर्न पुत्रः क्रतुभिर्यतान आ प॑वस्व विशे अस्या अजीतिम्‌ ३० 
प्रते धारा मर्धुमतीरसृग्रन वारान्‌ यत्‌ पूतो अ्रत्येष्यर्व्यान्‌ । 

पव॑मान पव॑से धाम गोनां जज्ञानः सूर्यमपिन्वो अकैः ३१ 
कर्निक्रद्‌दनु पनर्थामृतर्स्यं शक्रो वि भास्यमृत॑स्य धार्म । 

स इन्द्राय पवसे मत्सरवांन्‌ हिन्वानो वाच॑ म॒तिभिः कवीनाम्‌ ३२ 
दिव्यः सुंपर्णोऽव॑ चक्षि सोम पिन्वन्‌ धाराः कर्म॑णा देववीतौ । 
एन्दौ विश कलशं सोमधानं क्रन्दन्निहि सूर्यस्योप रश्मिम्‌ ३३ 
तिस्त्रो वार्च ईरयति प्र वह्नि तस्यं धीतिं ब्रह्म॑णो मनीषाम्‌ । 
गावो यन्ति गोर्पतिं पृच्छमानाः सोम॑ यन्ति म॒तयो वावशानाः ३४ 
सोमं गावो धेनवों वावशानाः सोमं विप्रां म॒तिभिः पृच्छमानाः । 
सोर्मः सुतः पूयते अज्यर्मानः सोमे अर्कास्त्रिष्टभः सं न॑वन्ते ३५ 
एवा न॑ः सोम परिषिच्यमान आ प॑वस्व पूयमानः स्वस्ति । 

इन्द्रमा विश बृहता रवॅण वर्धया वाचं जनया पुर॑घिम्‌ ३६ 

अआ जागृविविप्र सृता म॑तीनां सोमः पुनानो अंसदञ्चमूर्षु । 

सर्पन्ति यं मिथुनासो निकामा ग्रध्वर्यवों रथिरासः सुहस्ताः ३७ 
स पुनान उप सूरे न घातो भे अप्रा रोद॑सी वि ष अवः । 

प्रिया चिद्यस्य प्रियसास ऊती स तू धर्न कारिणे न प्र यंसत्‌ ३८ 
स बर्धिता वर्धनः पूयमानः सोमो मीढ्वाँ अभि नो ज्योतिंषावीत्‌ । 
येनां नः पूर्वे पितर॑ः पदज्ञाः स्वर्विदो अभि गा अअरद्रिमुष्णन्‌ ३६ 
अक्रांन्‌ त्समुद्रः प्रथमे विधर्म ञ्जनर्यन्‌ प्रजा भुव॑नस्य॒ राजां । 

वरषा पवित्रे अधि सानो अ्रव्ये बृहत्‌ सोमो वावृधे सुवान इन्दुः ४० 

महत्‌ तत्‌ सोमो महिषश्चकारा ऽपां यद्भोंज्व॑णीत देवान्‌ । 
अर्दधादिन्द्रे पवमान ओजो ऽज॑नयत्‌ सूर्ये ज्योतिरिन्दुः ४१ 

मर्त्सि वायुमिष्टये राधसे च मत्सि मित्रावरुणा पूयर्मानः । 

मत्सि शर्धो मारुतं मत्सिं देवान्‌ मत्सि द्यावापृथिवी दैव सोम ४२ 
ऋजुः प॑वस्व वृजिनस्य हन्ता ऽपामींवां बाध॑मानो मृर्घश्च । 
अभिश्रीणन्‌ पयः पर्यसाभि गोनामिन्द्रस्य त्वं त॑ व॒यं सखायः ४३ 
मध्वः सूर्द पवस्व वस्व उत्स॑ वीरं च न॒ आ प॑वस्वा भग॑ च । 
सवदस्वेन्द्राय पर्वमान इन्दो रयिं च॑ न॒ आ प॑वस्वा समुद्रात्‌ ४४ 
सोम॑ः सुतो धारयात्यो न हित्वा सिन्धुर्न निम्नमभि वार्ज्यक्षाः । 

आ योनिं बन्य॑मसदत्‌ पुनानः समिन्दुर्गोभिरसरत समद्धिः ४५ 

एष स्य तै पबत इन्द्र सोम॑श्चमूष धीर॑ उशते तर्वस्वान्‌ । 

सवर्चक्षा रथिरः स॒त्यशाष्मः कामो न यो देवयतामसर्जि ४६ 

एष प्रवेन वर्यसा पुनान स्तिरो वर्पांसि दुहितुर्दधानः । 

वसांनः शर्म त्रिवरूथम॒प्सु होतेव याति समनेषु रेभ॑न्‌ ४७ 

नू नस्त्वं रंथिरो देव सोम परं स्त्रव चम्वोः पयर्मानः । 

अप्सु स्वादिष्ठो मधुमाँ आृतावां देवो न यः सविता स॒त्यम॑न्मा ४८ 
अभि वायुं वीत्यर्षा गृणानोर ऽभि मित्रावरुणा पयर्मानः । 

अभी नर॑ धीजवनं रथेष्ठामभीन्द्रं वर्षणं वजबाहम्‌ ४९ 

अभि वस्त्रां सुवसनान्यर्षा अभि धेनूः सुदुघाः पूयमानः । 

अभि चन्द्रा भर्तवे नो हिर॑णया ऽभ्यश्वान्‌ रथिनो देव सोम ५० 
अभी नों अर्थ दिव्या वसू न्यभि विश्वा पार्थिवा पूयमानः । 

अभि येन द्रविशमश्नवांमा ऽभ्यार्षेयं ज॑मदम्निवर्नः ४१ 

अया पवा प॑वस्वैना बर्सूनि माँश्वत्व ईन्दो सर॑सि प्र घ॑न्व । 
ब्रश्नश्चिदत्र वातो न जूतः पुरुमेधश्चित्‌ तकवे नर॑ दात्‌ ५२ 

उत न॑ एना पवया प॑ंवस्वा-ऽधि श्रुते श्रवार्य्यस्य तीर्थे । 

षष्टिं सहस्त्रां नैगुतो वसूनि वृक्षं न पक्वं धूनवद्रणाय ५३ 

महीमे अस्य बूषनाम॑ शूषे मांश्चत्वे वा पर्शने वा वध्ध॑त्रे । 
अस्वापयन्निगुतः स्रेहयञ्चा ऽपामित्राँ अपाचितो अचेतः ५४ 

सं त्री पवित्रा विर्ततान्येष्य न्वेक॑ धावसि पूयमानः । 

असि भगो असिं दात्रस्य दाता उसि मघवां मधबंद्य इन्दो ५५ 

एष विश्ववित्‌ प॑वते मनीषी सोमो विश्वस्य भुर्बनस्य राजां । 

द्रप्साँ ईरय॑न्‌ विदथेष्विन्दु रवि वारमव्यं समयाति याति %६ 

इन्दु रिहन्ति महिषा अर्दब्धाः पदे रॅभन्ति कवयो न गाधाः । 
हिन्वन्ति धीरां दुशभिः क्षिर्पाभिः सर्म॑ञ्जते रूपमपां रसेन ५७ 
त्वरया वयं पव॑मानेन सोम भरें कृतं वि चिनुयाम शश्वत्‌ । 

तन्नौ मित्रो वरुणो मामहन्तामदितिः सिन्धुः पृथिवी उत द्यौः ५८ 


(५५) पञ्चपञ्चाशं सूक्तम्‌ 
(१-१२) द्वादशर्चस्यास्य सूक्तस्य वार्षागिरोऽम्बरीषो भारद्वाज ऋजिश्वा च ऋषी । 
पवमानः सोमो देवता । (१-१०, १२) प्रथमादिदशर्चां द्वादश्याश्चानुष्टप्‌, (११) 
एकादश्याश्च बृहती छन्दसी 
अभि नों बाजसात॑मं रयिमर्ष पुरुस्पृह॑म्‌ । 
इन्दौ सहस्त्र॑भर्णसं तुविद्युम्नं विंभ्वासह॑म्‌ १ 
परि ष्य सुंवानो अ्रव्ययं रथे न वर्माव्यत । 
इन्दुरभि द्रुणा हितो हियानो धाराभिरक्षाः २ 
परि ष्य सुवानो अक्षा इन्दुरव्ये मर्दच्युतः । 
धारा य ऊर्ध्वो अध्वरे भ्राजा नेति गव्ययुः ३ 
स हि त्वं देव शश्वते बसु मर्ताय दाशुषे । 
इन्दो सहस्त्रिणं रयिं शतार्त्मानं विवाससि ४ 
वयं तें ग्रस्य वूँत्रहन्‌ वसो वस्व॑ः पुरुस्पृर्हः । 
नि नेर्दिष्ठतमा इषः स्यार्म सुम्नस्याध्रिगो ५ 
द्विर्यं पञ्च स्वर्यशसं स्वसारो अद्रिसंहतम्‌ । 
प्रियमिन्द्रस्य काम्य प्रस्त्रापर्य॑न्त्यूर्मिशम्‌ ६ 
परि त्यं हर्यतं हरिं बभ्र पुनन्ति वारण । 
यो देवान्‌ विश्वाँ इत्‌ परि मर्देन सह गच्छति ७ 
अस्य वो ह्यव॑सा पान्तो दक्षसार्धनम्‌ । 
यः सूरिषु श्रवो बृहद्‌ द॒धे स्वर्णं ह॑र्य॒तः ८ 
स वां य॒ज्ञेषु मानवी इन्दुर्जनिष्ट रोदसी । 
देवो दैवी गिरिष्ठा ग्रस्तरेंधन्‌ तं तुविष्वर्णि ६ 
इन्द्राय सोम पातवे वृत्रघ्ने परि षिच्यसे । 

नरें च दक्षिणावते देवाय सदनासदे १० 

ते प्रवासो व्युष्टिषु सोमाः पवित्रे अक्षरन्‌ । 
अपप्रोरथ॑न्तः सनुतर्हरश्चित॑ः प्रातस्ताँ अप्रचेतसः ११ 
तं स॑खायः पुरोरुचं यूयं व॒यं च॑ सूरय॑ः । 

अश्याम वाज॑गनध्यं सनेम॒ वाज॑पस्त्यम्‌ १२ 


(५६) षट्पञ्चाशं सूक्तम्‌ 
(१-८) अष्टर्चस्यास्य सूक्तस्य काश्यपौ रेभसूनू क्रषी । पवमानः सोमो देवता । 
(१) प्रथमर्चो बृहती, (२-८) द्वितीयादिसप्तानाञ्चानुष्टुप्‌ छन्दसी 
आ ह॑र्यताय॑ घृष्णवे धनुस्तन्वन्ति पौंस्य॑म्‌ । 
शक्रां व॑यन्त्यसुराय निर्णिजं विपामग्रै महीयुर्वः १ 
अर्घ क्षपा परिंष्कृतो वाजाँ अभि प्र गाहते । 
यदी विवस्व॑तो धियो हरिं हिन्वन्ति यात॑वे २ 
तम॑स्य मर्जयामसि मदो य इईन्द्रपात॑मः । 
यं गार्व आसभिर्दधुः पुरा नूनं च॑ सूरयः ३ 
तं गार्थ॑या पुराण्या पुनानम॒भ्य॑नूषत । 
उतो कपन्त धीतयो देवानां नाम बिभ्रतीः ४ 
तमुज्ञनर्माणमव्यये वारें पुनन्ति धर्णसिम्‌ । 
दूतं न पूर्वचित्तय आ शासते मनौषिण॑ः % 
स पुनानो मदिन्त॑मः सोमश्चमूषु सीदति । 
पशौ न रेत॑ आदधत्‌ पतिर्वचस्यते धियः ६ 
स मुज्यते सुकर्मभि दैवो देवेभ्यः सुतः । 
विदे यदांसु संददि महीरपो वि गाहते ७ 
सुत ईन्दो पवित्र आ नृभिर्यतो वि नीयसे । 
इन्द्राय मत्सरिन्त॑म श्चमूष्वा नि षीदसि ८ 


(५७) सप्तपञ्चाशं सूक्तम्‌ 
(१-६) नवर्चस्यास्य सूक्तस्य काश्यपौ रेभसून्‌ क्रषी । पवमानः सोमो देवता । 
अनुष्टप्‌ छन्दः 
अभी न॑वन्ते ग्रद्रु्हः प्रियमिन्द्रस्य कार्म्यम्‌ । 

वत्सं न पूर्व आयुनि जातं रिहन्ति मातरः १ 
पुनान ईन्दा भ॑र सोम॑ द्विबर्हसं रयिम्‌ । 

त्वं वसूनि पुष्यसि विश्वानि दाशुषो गृहे २ 
त्वं धिय॑ मनोयुजं सृजा वृष्टिं न त॑न्य॒तुः । 

त्वं वसूनि पार्थिवा दिव्या च॑ सोम पुष्यसि ३ 
परि ते जिग्युषो यथा धारा सुतस्य धावति । 
रंहमाणा ठ्यश्व्ययं वार॑ वाजीव॑ सानसिः ४ 
क्रत्वे दक्षाय नः कवे पव॑स्व सोम धार॑या । 
इन्द्राय पात॑वे सुतो मित्राय वरुणाय च ५ 
पर्वस्व वाज॒सात॑मः पवित्रे धार॑या सुतः । 
इन्द्राय सोम विष्ण॑वे देवेभ्यो मधुमत्तमः ६ 
त्वां रिहन्ति मातरो हरिं पवित्रे अद्रुहः । 

व॒त्सं जातं न धेनवः पव॑मान विधर्मणि ७ 
प्ब॑मान महि श्रव॑ क्षित्रेभिर्यासि रश्मिभिः । 
शर्धन्‌ तमांसि जिनसे विश्वानि दाशुषो गृहे ८ 
त्वं द्यां च॑ महिव्रत पृथिवीं चाति जभ्रिषे । 
प्रतिं द्रापिममुञ्चथाः पर्वमान महित्वना ६ 


पञ्चमोऽध्यायः 
० १-२३३ । 
(४८) अ्रष्टपञ्चाशं सूक्तम्‌ 
(१-१६) षोडशर्चस्यास्य सूक्तस्य (१-३) प्रथमादितृचस्य श्यावाश्चिरन्धीगः , 
(४-६) चतुर्थ्यादितृचस्य नाहषो ययाति, (७-६) सप्तम्यादितृचस्य राजर्षिर्मानवो 
नहूषः, (१०-१२) दशम्यादितृचस्य सांवरणो मनुः, (१३-१६) 
त्रयोदश्यादिचतुर्मृचस्य च वैश्वामित्रो वाच्यो वा प्रजापतिक्रूघयः । पवमानः सोमो 
देवता । (१, ४-१६) प्रथमर्चश्चतुर्थ्यादित्रयोदशानाञ्चानुष्टप्‌, (२-३) 
द्वितीयातृतीययोश्च गायत्री छन्दसी 
पुरोर्जिती वो अ्रन्ध॑सः सुतार्यं मादयित्रवें । 
अप श्वानं श्नथिष्टन सखायो दीर्घजिह्णय॑म्‌ १ 
यो धार॑या पावकर्या परिप्रस्यन्दते सुतः । इन्दुरश्वो न कृत्व्यः २ 

तं दुरोषमभी नरः सोम॑ विश्वाच्या धिया । यज्ञं हिंन्वन्त्यद्रिभिः ३ 
सुतासो मर्धुमत्तमाः सोमा इन्द्राय मन्दिन॑ः । 
पवित्रवन्तो अक्षरन्‌ देवान्‌ ग॑च्छन्तु वो मदाः ४ 
इन्दुरिन्द्राय पबत इर्ति देवासो अब्रुवन्‌ । 
वाचस्पतिर्मखस्यते विश्वस्येशान ओज॑सा % 
सहस्त्र॑घारः पवते समुद्रो बांचमीङ्कयः । 

सोमः पतीं रयीणां सखेन्द्र॑स्य दिवेदिवे ६ 

अयं पूषा रयिर्भगः सोमः पुनानो अर्घति । 
पतिर्विश्व॑स्य भूम॑नो व्य॑रूयद्रोद॑सी उभे ७ 

सर्म प्रिया अनूषत गावो मर्दाय घृष्व॑यः । 
सोमासः कृणवते प॒थः पर्वमानास इन्द॑वः ८ 
य ओजिष्ठस्तमा भ॑र पर्वमान श्रवाय्यम्‌ । 

यः परञ्च चर्षणीरभि र॒यिं येन॒ वर्नामहै ६ 

सोमाः पवन्त इन्द॑वो ऽस्मभ्यं गातुवित्त॑माः । 
मित्राः सुंवाना अरेपसः स्वाध्यः स्वर्विदः १० 
सुष्वाणासो व्यरद्रिभि श्चितांना गोरघिं त्वचि । 
इष॑मस्मभ्य॑मभितः सम॑स्वरन्‌ वसुविदः ११ 
एते पूता विपश्चितः सोमासो दध्याशिरः । 
सूर्यासो न दर्शतासो जिगलवों घुवा घृते १२ 
प्र सुन्वानस्यान्ध॑सो मर्तो न वत तद्गर्चः । 

अप श्वानंमराधसं हता म॒खं न भर्गवः १३ 

अआ जामिरत्के अव्यत भुजे न पुत्र ओण्योः । 
सरज्जारो न योष॑णां व॒रो न योनिंमासद॑म्‌ १४ 
स वीरो द॑क्षसा्धनो वि यस्तस्तम्भ रोदसी । 
हरिः प॒वित्रे अव्यत वेधा न योनिमासदम्‌ १% 
अव्यो वारॅभिः पवते सोमो गव्ये अधि त्वचि । 
कनिंक्रद्ट्षा हरि रिन्द्रस्याभ्येति निष्कृतम्‌ १६ 


(५६) एकोनषष्टितमं सूक्तम्‌ 
(१-८) ्रष्टर्चस्यास्य सूक्तस्याप्तथस्त्रित ऋषिः । पवमानः सोमो देवता । 

उष्णिक छन्दः 
क्राणा शिशर्महीनां हिन्वन्नृतस्य दीर्धितिम्‌ । विश्वा परि प्रिया भुवदर्ध द्विता 
उर्प त्रितर्स्य पाष्योरभक्त यदुर्हा पदम्‌ । यज्ञस्य सप्त धार्मभिरध प्रियम्‌ २ 
त्रीणि त्रितस्य धार॑या पृष्ठेष्वेर॑या रयिम्‌ । मिर्मीते अस्य योज॑ना वि सुक्रतुः 
रै 
जज्ञानं सप्त मातरों वेधार्मशासत श्रिये । अजयं धुवो र॑यीणां चिकेत यत्‌ ४ 
अस्य ब्रते स॒जोष॑सो विश्वै देवासो अद्रुहः । स्पार्हा भ॑वन्ति रन्त॑यो जुषन्त 
यत्‌ ५ हर 
यमी गर्भमृतावृधो दृशे चारुमजीजनन्‌ । कविं मंहिष्ठमध्वरे पुरुस्पृहंम्‌ ६ 
समीचीने ग्रभि त्मना य॒ह्वी ऋतरस्य मातरां । तन्वाना यज्ञमानुषगयरदञ्जते ७ 
क्रत्वां शक्रेभिरक्षर्भि अणोरप॑ व्रजं दिवः । हिन्वन्नृतस्य दीर्थितिं प्राध्वरे ८ 


(६०) षष्टितमं सूक्तम्‌ 
(१-६) षङड़्चस्यास्य सूक्तस्याप्तथस्त्रित ऋषिः । पवमानः सोमो देवता । 
उष्णिक छन्दः 
प्र पुनानार्य वेधसे सोमाय बच उद्य॑तम्‌ । भृतिं न भ॑रा मतिभिर्जुजोषते १ 
परि वाराण्यव्यया गोभिरञ्जानो अर्षति । त्री ष॒घस्थां पुनानः कृणुते हरिँः २ 
परि कोशा मधुश्चुत म॒व्यये वारे अर्घति । अभि वाणीक्रषीणां ससत नूषत ३ 
परि शेता म॑तीनां विश्वदेवो अदाभ्यः । सोम॑ः पुनानश्चम्वौर्विश॒द्धरिः ४ 
परि दैवीरनु स्व॒धा इन्द्रॅश याहि स॒रथ॑म्‌ । पुनानो वाघद्वार्घद्धिरमंरत्यः ५ 
परि सपिर्न वाजयु र्दैवो देवेभ्यः सुतः । व्यानशिः पव॑मानो वि धावति ६ 


(६१) एकषष्टितमं सूक्तम्‌ 
(१-६) षड़चस्यास्य सूक्तस्य काण्वौ पर्वतनारदौ काश्यप्यौ शिखणिडन्यावप्सरसौ 
वा ऋषिके । पवमानः सोमो देवता । उष्णिक्‌ छन्दः 
सराय आ नि घींदत पुनानाय प्र गायत । शिशं न यज्ञैः परि भूषत श्रिये १ 
समीं व॒त्सं न मातृभिः सृजतां गय॒सार्धनम्‌ । देवाव्यं मर्दमभि द्विशवसम्‌ 
२ 
| धनं > था ्धाय ५ थां | | वरुणाय +| 

पुनातां दक्ञसार्ध॑नं यथा शर्धाय वीतये । यथां मित्राय वरुणाय शंत॑मः ३ 

अस्मभ्यं त्वा वसुविर्द म॒भि वाणीरनूषत । गोभिष्टे वर्णमभि वासयामसि 
ह 

स नों मदानां पत इन्दो देवप्सरा असि । सर्खेव॒ सख्ये गातुवित्तमो भव % 
सनेमि कृध्यश्स्मदा रक्षसं क॑ चि॑दत्रिण॑म्‌ । अपादेंवं इूयुमंही युयोधि नः ६ 


(६२) द्रिषष्टितमं सूक्तम्‌ 
(१-६) षड़चस्यास्य सूक्तस्य काणवौ पर्वंतनारदावूषी । पवमानः सोमो देवता । 
उष्णिक छन्दः 

तं व॑ः सखायो मदाय पुनानमभि गायत । शिशं न य॒ज्ञैः स्व॑दयन्त गूर्तिभिः 
शै 
सं वत्स ईव मातृभि रिन्दुर्टिन्वानो अज्यते । देवावीर्मदो मतिभिः परिष्कृतः 
२ 
अयं दर्ताय सार्धनो ऽयं शर्धाय वीतर्ये । अयं देवेभ्यो मर्धुमत्तमः सुतः ३ 
गोम॑न्न इन्दो अ्रश्व॑वत्‌ सुतः सुदक्ष धन्व । शुचि ते वर्णमधि गोषुं दीधरम्‌ ४ 
स नों हरीणां पत इन्दो देवप्सरस्तमः । सखेव सख्ये नर्यो रुचे भव ५ 
सर्नेमि त्वमस्मदाँ ग्रदेंबं कं चिदत्रिणम्‌ । साहा ईन्दो परि बाधो अप द्वयुम्‌ 
द्‌ 


(६३) त्रिषष्टितमं सूक्तम्‌ 
(१-१४) चतुर्दशर्चस्यास्य सूक्तस्य (१-३, १०-१४) प्रथमादितृचस्य 

दशम्यादिपञ्चानाञ्च चाक्षुषो$ग्नि, (४-६) चतुर्थ्यादितृचस्य मानवश्चक्तः, (७-६) 

सप्तम्यादितृचस्य चाप्सवो मनुर्ृषयः । पवमानः सोमो देवता । उष्णिक्‌ छन्दः 
इन्द्रमच्छ सुता इमे वूर्षणं यन्तु हर॑यः । श्रुष्टी जातास इन्द॑वः स्वर्विदः १ 
अयं भराय सानसिरिन्द्राय पवते सुतः । सोमो जैत्र॑स्य चेतति यथां विदे 
२ 
अस्येदिन्द्रो मदेष्वा ग्राभं गुभ्णीत सानसिम्‌ । वजं च वूर्षणं भरत्‌ 
सर्मप्सुजित्‌ ३ 
प्र ध॑न्वा सोम जागि रिन्द्रायेन्दो परिं स्त्रव । द्युमन्तं शुष्ममा भ॑रा 
स्वर्विदम्‌ ४ ड़ 
इन्द्रांय॒ वर्षणं मदं पव॑स्व विश्वदर्शतः । सहस्त्र॑यामा पथिकृद्रिंचक्षणः ५ 

अस्मभ्यं गातुवित्तमो देवेभ्यो मधुमत्तमः । सहस्त्रं याहि पथिभिः कर्निक्रदत्‌ 
र 

पर्वस्व देववींतय इन्दो धार्राभिरोजसा । आ कलशं मर्धुमान्‌ त्सोम नः सदः 
\9 

त॑ द्रप्सा उदप्रत इन्द्रं मदाय वावृधुः । त्वां देवासो अ्रमृतांय कं पंपः ८ 
आ नः सुतास इन्दवः पुनाना धावता रयिम्‌ । वृष्टिद्यावो रीत्यापः स्वर्विदः 
है 

सोमः पुनान ऊर्मिणा ऽव्यो वारं वि धावति । अग्रै वाचः पर्वमानः 


कर्निक्रदत्‌ १० 

धीभिर्हिन्वन्ति वाजिनं वने क्रीळन्तमत्यविम्‌ । अभि त्रिपृष्ठं म॒तय॒ः 
सम॑स्वरन्‌ ११ हर 

अर्सर्जि कलशाँ अभि मीळहे सप्तिर्न बांजयुः । पुनानो वार्च जनर्यन्नसिष्य- 
दत्‌ १२ 


पर्वते हर्य॒तो हरि रति हृरांसि रंह्या । अभ्यर्षन्‌ त्स्तोतृभ्यो वीरवद्यर्शः १३ 
अया प॑वस्व देवयु र्मधोर्धारा असृक्षत । रेभ॑न्‌ पवित्रं पर्येषि विश्वर्तः १४ 


(६४) चतुःषष्टितमं सूक्तम्‌ 
(१-२६) षड्डिंशत्यृचस्यास्य सूक्तस्य बार्हस्पत्यो भरद्वाजः, मारीचः कश्यपः, 
राहूगणो गोतमः, भौमोऽत्रिः, गाथिनो विश्वामित्रः, भार्गवो जमदग्निः, 
मैत्रावरुणिर्वसिष्ठश्च सप्तर्षयः । पवमानः सोमो देवता । (१-२, ४-७, १०-१४, 
१७-२६) प्रथमाद्वितीययोर्त्रचोश्वतुर्थ्यादिचतसूणां दशम्यादिषणणां 
सप्तदश्यादिदशानाञ्च प्रगाथः ((१, ४, ६, १०, १२, १४, १७, १६, २१, २३, २५) 
प्रथमाचतुर्थीषष्ठीदशमीद्वादशीचतुर्दशीसप्तदश्येकोनकिंश्येकविंशीत्रयोविंशीपञ्चविंशी 
नां बृहती, (२, », ७, ११, १३, १५, १८, २०, २२, २४, २६) 
द्विती यापञ्चमीसम्तम्येकादशीत्रयोदशीपञ्चदश्यष्टादशीचिंशीद्वाविंशीचतुर्विशीषडिवंशी 
नां सतोबृहती), (३) तृतीयाया भुरिग्विराङ् द्विपदा (८-६) अअष्टमीनवम्योर्बुहती, 
(१६) षोडश्याश्च द्विपदा विराट छन्दांसि 
परीतो षिञ्चता सुतं सोमो य उत्तमं हविः । 
दधन्वाँ यो नयों अ्रप्स्वशन्तरा सुषाव सोममद्रिभिः १ 
नूनं पुनानोऽविभिः परिं स्त्रवा$दंब्धः सुरभिंत॑रः । 
सुते चित्‌ त्वाप्सु म॑दामो अ्रन्ध॑सा श्रीणन्तो गोभिरुत्तरम्‌ २ 


634 


MAHARISHI UNIVERSITY OF MANAGEMENT ऋक्‌ बेद [Rik Veda] 


VEDIC LITERATURE COLLECTION 


परि सुवानश्चर्तसे देवमादनः क्रतुरिन्दुर्विचक्षणः ३ 
पुनानः सोंम धार॑या ऽपो वसानो अ्रर्षसि । 

आ र॑ब्रधा योनिंमृतस्य॑ सीदस्युत्सो देव हिरण्ययः ४ 
दुहान ऊर्ध॑र्दिव्यं मर्धं प्रियं प्रं सघस्थमास॑दत्‌ । 
आपृच्छयं धरुणं वाज्यर्षति नृभिर्धूृतो विचक्षणः ५ 
पुनानः सौम जागवि रख्यो वारे परिं प्रियः । 

त्वं विप्रो अभवोऽङ्गिरस्तमो मध्वा यज्ञं मिमिक्ष नः ६ 
सोमो मीढ्वान पवते गातुवित्तम ऋषिर्विप्रं विचक्षणः । 
त्वं कविर॑भवो देववीत॑म आ सूर्य रोहयो दिवि ७ 
सोरम उ षुवाणः सोतृभिरधि ष्णुभिरवीनाम्‌ । 

अश्वयेव हरितां याति धार॑या मन्द्रया याति धार॑या ८ 
अनूपे गोमान्‌ गोर्भिरज्ञाः सोमो दुग्धाभिरक्षाः । 

समुद्रं न संवर॑णान्यग्मन्‌ म॒न्दी मर्दाय तोशते € 

ग्रा सोम सुवानो ग्रद्रिभिस्तिरो वारांण्यठ्ययां । 

जनो न पुरि चम्वोर्विशद्धरिः सदो वनेषु दघिषे १० 

स मांमृजे तिरो अ्रणवानि मेष्यो मीळ्हे सप्तिर्न वाजयुः । 
अनुमाद्यः पव॑मानो मनीषिभिः सोमो विप्रेभिर्मृक्ञ॑भिः ११ 
प्र सोम देववीतये सिन्धुर्न पिंप्ये अ्र्णंसा । 

अंशोः पय॑सा मदिरो न जागंविरच्छा कोशं मधुश्चुतम्‌ १२ 
आ हॅर्यतो अर्जने अत्के अव्यत प्रियः सूनुर्न मर्ज्यः । 

तमीं हिन्वन्त्यपसो यथा रथ॑ न॒दीष्वा गभ॑स्त्योः १३ 
अभि सोमास आयवः पवन्ते मद्यं मर्दम्‌ । 

समुद्रस्यार्धि विष्टर्पि मनीषिणों मत्सरासः स्वर्विदः १४ 
तर्र॑त्‌ समुद्रं पर्वमान ऊर्मिणा राजां देव ऋृतं बृहत्‌ । 
अर्षन्मित्रस्य वरुणस्य धर्मणा प्र हिन्वान ऋृतं बृहत्‌ १% 
नृभिर्येमानो ह॑र्यतो विचक्षणो राजां देवः स॑मुद्रियः १६ 
इन्द्राय पवते मदः सोमो मरुत्वते सुतः । | 

सहरस्त्र॑धारो अ्त्यव्य॑मर्षति तमी मृजन्त्यायवः १७ 
पुनानश्चमू जनर्यन्‌ मतिं कविः सोमों देवेषु रण॒यति । 
अपो वसानः परि गोभिरुत्त॑रः सीदन्‌ वनेष्वव्यत १८ 

तवाहं सोम रारण सख्य ईन्दो दिवेदिवे । 

पुरूणि बभ्रो नि च॑रन्ति मामव॑ परिधींरति ताँ ईहि १९ 
उताहं नक्तमुत सौम ते दिवा सरूयाय॑ बभ्र ऊध॑नि । 

घृणा तपन्तमति सूर्य॑ परः श॑कुना ईव पप्तिम २० 
मृज्यमानः सुहस्त्य समुद्रे वाचमिन्वसि । 

रयिं पिशङ्गं बहुलं पुरुस्पृहं पव॑मानाभ्यर्षसि २१ 

मृजानो वारे पब॑मानो अव्यये वृषाव॑ चक्रदो बनें । 

देवानां सोम पवमान निष्कृतं गोभिरञ्जानो अर्षसि २२ 
पव॑स्व वाज॑सातये ऽभि विश्वानि काव्यां । 

त्वं समुद्रं प्रथमो वि धारयो देवेभ्यः सोम मत्सरः २३ 

स तू प॑वस्व परि पार्थिवं रजाँ दिव्या च॑ सोम धर्म॑भिः । 
त्वां विप्रासो मतिभिर्विचक्षण शभ्रं हिन्वन्ति धीतिभिः २४ 
पर्ब॑माना असृक्षत पवित्रमति धार॑या । 

म॒रुत्व॑न्तो मत्सरा इन्द्रिया हर्या मेधामभि प्रयांसि च २५ 
अपो वसानः परि कोश॑मर्षतीन्दुर्हियानः सोतृभिः । 
जनय॒ञ्जयोतिर्मन्दर्ना अवीवशद्‌ गाः कृण्वानो न निर्णिजम्‌ २६ 


(६%) पञ्चषष्टितमं सूक्तम्‌ 
(१-१६) षोडशर्चस्यास्य सूक्तस्य (१-२) प्रथमाद्वितीययोक्रचोः शाक्त्यो 
गौरिवीतिः, (३, १४-१६) तृतीयायाश्चतुर्दश्यादितृचस्य च वासिष्ठः शक्तिः, (४- 
५) चतुर्त्थीपञ्चम्योरा ङ्गिरस ऊरुः, (६-७) षष्ठीसप्तम्योर्भारट्वाज ऋजिश्वा, (८-९) 
्रष्टमीनवम्योरा ङ्गिरस ऊर्ध्वसद्मा, (१०-११) दशम्येकादश्योराङ्गिरसः कृतयशाः, 
(१२-१३) द्वादशीत्रयोदश्योश्च राजर्षि्ृणञ्चय आृषयः । पवमानः सोमो देवता । 
काकुभः प्रगाथः (विषमर्चा ककुप्‌, समर्चां सतोबृहती), (१३) त्रयोदश्या 
यवमध्या गायत्री छन्दः 
पव॑स्व मर्घुमत्तम इन्द्राय सोम क्रतुवित्तमो मदः । 
महिं द्य॒क्षत॑मो मर्दः १ 
यस्य॑ ते पीत्वा वृषभो बुंषायते ऽस्य पीता स्वर्विदः । 
स सुप्रकेतो अ्रभ्यक्रमीदिषो ऽच्छा वाजं नैर्तशः २ 
त्वं ह्यश्ङ्ग देव्या पवमान जनिमानि द्युमत्तमः । अमृतत्वार्यं घोषयः ३ 

येना नवग्वो दध्यङ्ङपोर्णुते येन विप्रास आपिरे । 

देवानां सुम्ने अमृतस्य चारुणो येन श्रवास्यानशः ४ 

एष स्य धार॑या सृतो ऽठ्यो वारॅभिः पवते म॒दिन्त॑मः । क्रीव्ठब्रूर्मिरपार्मिव ५ 
य उस्त्रिया अप्या ग्रन्तरश्मनो निर्गा अकृन्तदोजसा । 

अभि व्रजं त॑लिषे गव्यमश्वयं वर्मीव धृष्णवा रुज ६ 

आ सोता परि षिञ्चताऽश्वं न स्तोर्म॑मसुरं रजस्तुर॑म्‌ । वनक्रक्तमुंदप्रुतम्‌ ७ 
सहस्त्रधारं वृष॒भं प॑योवुधं प्रियं देवाय जन्म॑ने । 

ऋतेन य ऋतजातो विवावृधे राजां देव तं बृहत्‌ ८ 

अभि द्युम्नं बृहद्यश इषस्पते दिदीहि देव देवयुः । वि कोशं मध्यमं युं € 
आ व॑च्यस्व सदक्ष चम्वोः स॒तो विशां वह्निर्न विशूपतिं 

वृष्टिं दिवः प॑वस्व रीतिमपां जिन्वा गर्विष्टये घिर्यः १० 

एतमु त्यं मद॒च्युतं सहस्त्रधारं वृषभं दिवो दुहः । विश्वा वसूनि निभ्रतम्‌ ११ 
वृषा वि जज्ञे जनयन्नमॅर्त्यः प्रतपञ्जयोतिंषा तम॑ः । 

स सष्टतः कक्रिभिर्निर्णिजं दधे त्रिघात्व॑स्य दंससा १२ 

स सुन्वे यो वसनां यो रायामानेता य इळांनाम्‌ । सोमो यः संक्ितीनाम्‌ 
१३ 

यस्य॑ न इन्द्रः पिबाद्यस्य मरुतो यस्य॑ वार्यमणा भर्गः । 

आ येन॑ मित्रावरुणा करामह एन्द्रमवसे महे १४ 

इन्द्राय सोम पार्तवे नृभिर्यतः स्वायृधो मदिन्तमः । पव॑स्व॒ मर्धुमत्तमः १५ 
इन्द्र॑स्य हार्दि सोमधानमा विश समुद्रमिव सिन्ध॑वः । 

जुष्टौ मित्राय वरुणाय वायक दिवो विष्टम्भ उत्तमः १६ 


(६६) षट्षष्टितमं सूक्तम्‌ 
(१-२२) द्वावरिंशत्यृचस्यास्य सूक्तस्यैश्वरयो धिष्णयाग्रय क्रूषयः । पवमानः सोमो 
देवता । द्विपदा विराट्‌ छन्दः 

परि प्र धन्वेन्द्राय सोम स्वादुर्मित्राय पूष्णे भर्गाय १ 

इन्द्र॑स्ते सोम सृतस्य॑ पेयाः क्रत्वे दक्षांय विश्वै च देवाः १ २ 
एवामृताय म॒हे च्याय स शक्रो अर्ष दिव्यः पीयूर्षः ३ 
पर्वस्व सोम म॒हान्‌ त्संमुद्रः पिता देवानां विश्वाभि धार्म २४ 
शक्रः प॑वस्व देवेभ्यः सोम दिवे पृथिन्ये शं च॑ प्रजायै ५ 

दिवो धर्तासि शक्रः पीयूर्षः सत्ये विधर्मन्‌ वाजी प॑वस्व ३६ 
पर्वस्व सोम द्युम्नी सुधारो महामवीनामने पूर्व्यः ७ 
नृभिर्येमानो जज्ञानः पूतः चरद्विश्वानि मन्द्रः स्वर्वित्‌ ४८ 

इन्दुः पुनानः प्रजामुंराणः करद्विश्वानि द्रविणानि नः ६ 

पर्वस्व सोम क्रत्वे दक्षायाऽश्वो न निक्तो वाजी धनाय ५ १० 
तं तें सोतारो रसं मदाय पुनन्ति सोम॑ म॒हे द्युम्नाय ११ 

शिशा जज्ञानं हरिं मृजन्ति पवित्रे सोम॑ देवेभ्य इन्दुम्‌ ६ १२ 
इन्दुः पविष्ट चारुर्मदायाऽपामुपस्थे कविर्भगाय १३ 

बिभर्ति चार्विन्द्रस्य नाम॒ येन॒ विश्वानि वृत्रा ज॒घार्न ७ १४ 
पिब॑न्त्यस्य विश्वै देवासो गोभिः श्रीतस्य नृभिः सुतर्स्य १५ 

प्र सुंबानो अक्षाः सहस्त्र॑धारस्तिरः पवित्रं वि वारमव्यम्‌ ८ १६ 
स वाज्यक्षाः सहस्त्रेता ग्रद्धिमुंजानो गोभिः श्रीणानः १७ 

प्र सोम याहीन्द्रस्य कुक्षा नृभिर्येमानो अद्रिभिः सुतः ६ १८ 
असर्जि वाजी तिरः पवित्रमिन्द्राय सोम॑ः सहस्तरधारः १९ 
अञ्जन्त्येनं मध्वो रसेनेन्द्राय वृष्ण इन्दुं मदाय १० २० 
देवेभ्य॑स्त्वा वृथा पाज॑से ऽपो वसानं हरिँ मृजन्ति २१ 
इन्दुरिन्द्राय तोशते नि तोशते श्रीणन्नुग्रो रिणन्नपः ११ २२ 


(६७) सप्तषष्टितमं सूक्तम्‌ 
(१२) द्वादशर्चस्यास्य सूक्तस्य त्रिवृष्णस्त्र्यरुणः पौरुकृत्स्यस्त्रसदस्युर्ृषी । 
पवमानः सोमो देवता । (१-३) प्रथमादितृचस्य पिपीलिकमध्यानुष्टुप्‌, (४-९) 
चतुर्थ्यादितृचद्वयस्योर्ध्वबृहती, (१०-१२) दशम्यादितृचस्य च विराट्‌ छन्दांसि 
पर्यु षु प्र धन्व॒ वाज॑सातये परिं वृत्राणि सक्षणिः । 
द्विषस्तरध्या आणया न॑ ईयसे १ 
अनु हि त्वां सुतं सोम मर्दामसि महे समर्यराज्ये । 
वाजाँ अभि प॑वमान प्र गांहसे २ 
अजीजनो हि प॑वमान सूर्य विधारे शर्क्मना पर्यः । 
गोजीरया रंहमाणः पुर॑ध्या ३ 
अजीजनो अमृत मर्त्येष्वा आतस्य धर्मन्नमूर्तस्य चारुणः । 
सदासरो वाजमच्छा सनिष्यदत्‌ ४ 

अर्भ्यभि हि श्रव॑सा ततर्दिथोत्सं न कं चिंजनपानमक्नितम्‌ । 
शर्याभिर्न भरमाणो गर्भस्त्योः % 

आदीं के चित्‌ पश्यमानास आप्यं बसुरुचो दिव्या अभ्यनूषत । 
वारं न देवः स॑विता व्यशुंते ६ | 

त्वे सोम प्रथमा वृक्तर्बर्हिषो महे वाजाय श्रव॑से धिय॑ दधुः । 
स त्वं नों वीर वीर्याय चोदय ७ 

दिवः पीयूषं पूर्ण्य यदुक्थ्यं म॒हो गाहादिव आ निर्रघुक्ञत । 
इन्द्रमभि जार्यमानं सम॑स्वरन्‌ ८ | 

अध यदिमे प॑वमान रोद॑सी इमा च विश्वा भुर्वनाभि मज्मर्ना । 
यूथे न निःष्ठा वृषभो वि तिष्ठसे ६ 

सोम॑: पुनानो अव्यये वारे शिश्न क्रीळन्‌ पर्वमानो अज्ञाः । 
सहरस्त्रधारः शतवाज इन्दुः १० 

एष पुनानो मर्धुमाँ ऋृतावेन्द्रायेन्दुः पवते स्वादुरूर्मिः । 
वाजसरनिर्वरिवोविङ्टयोधाः ११ 

स प॑वस्व सह॑मानः पृतन्यून्‌ त्सेधन्‌ रक्षांस्यर्प दुर्गहाणि । 
स्वायुधः सांसह्णान्‌ त्सौम शत्रून्‌ १२ हु 


(६८) अटष्टषष्टितमं सूक्तम्‌ 


[Rik Veda] 


(१-३) तृचस्यास्य सूक्तस्य पारुच्छेपिरनानत ऋषिः । पवमानः सोमो देवता । 


अत्यष्टिश्छन्दः 


अया रुचा हरिंणया पुनानो विश्वा द्वेषांसि तरति स्वयुग्व॑भिः सूरो न 


स्वयुग्वंभिः । 


धारां सुतस्य रोचते पुनानो अरुषो हरिः विश्वा यद्रूपा परियात्युर्क्चभिः 


सप्तास्येभित्रक्वभिः १ 


त्वं त्यत्‌ पंणीनां विदो बसु सं मातृभिर्मर्जयसि स्व आ दमं ऋतर्स्य 


धीतिभिर्दमे । 


परावतो न साम॒ तद्‌ यत्रा रणन्ति धीतर्यः । त्रिधार्तृभिररुषीभिर्वयों दधे 


रोच॑मानो वर्यो दधे २ 


पूर्वामनु प्रदिशं याति चेकिंतत्‌ सं रश्मिभिर्यतते दर्शतो रथो । देव्या दर्शतो 


रर्थः । 

अग्मन्नुक्थानि पौंस्येन्द्रं जैत्राय हर्षयन्‌ । बञ्जश्च यद्धव॑थो अन॑पच्युता 
समत्स्वर्नपच्युता ३ 


(६६) एकोनसप्ततितमं सूक्तम्‌ 
(१-४) चतुरृचस्यास्य सूक्तस्याङ्गिरसः शिशुर्गृषिः । पवमानः सोमो देवता । 
पङ्किश्छन्दः 
नानानं वा उ नो धियो वि रतानि जनाम्‌ । 
तक्षां रिष्टं रुतं भिषग्‌ ब्रह्मा सुन्वरन्तमिच्छतीन्द्रायिन्दो परि स्त्रव १ 
जर॑तीभिरोरषंधीभिः पर्शेभिंः शकुनानाम्‌ । 
कार्मारो अ्रश्म॑भिर्द्युभिर्हिर॑यवन्तमिच्छतीन्द्रायेन्दो परि सत्रव २ 
कारुरहं ततो भिषर्गुपलप्रक्तिणी नना । 
नानाधियो वसूयवो ऽनु गा ईव तस्थिमेन्द्रायिन्दो परि सरव ३ 
अश्वो बोळ्हा सुखं रर्थ हसनामुपम॒न्त्रिणंः । 
शेपो रोम॑रवन्तो भेदौ वारिन्मरडूक इच्छतीन्द्रायिन्दो परिं स्रव ४ 


(७०) सप्ततितमं सूक्तम्‌ 
(१-११) एकादशर्चस्यास्य सूक्तस्य मारीचः कश्यप ऋषिः । पवमानः सोमो 

देवता । पङ्किश्छन्दः 

शर्यणाब॑ति सोममिन्द्रः पिबतु वृत्रहा । 

बलं दर्धान आत्मनि करिष्यन्‌ वीर्य महदिन्द्रायेन्दो परि स्तव १ 

आ प॑वस्व दिशां पत आर्जीकात्‌ साम मीढ्वः । 

ऋतवाकेनं सत्येनं श्रद्धया तर्पसा सुत इन्द्रायेन्दो परि स्त्रव २ 

पर्जन्य॑वृद्धं महिषं तं सूर्यस्य दुहिताभ॑रत्‌ । 

तं गन्धर्वाः प्रत्य॑गृभ्णन्‌ तं सोमे रसमार्दधुरिन्द्रायिन्दो परि स्त्रव ३ 

ऋतं वद॑ब्रृतद्युम्न स॒त्यं वर्दन्‌ त्सत्यकर्मन्‌ । 

श्रद्धां वद॑न्‌ त्सोम राजन्‌ धात्रा सोम परिष्कृत इन्द्रायेन्दो परि सत्र ४ 

स॒त्यर्मुग्रस्य बृहतः सं स्त्रवन्ति संस्रवाः । 

सं य॑न्ति रसिनो रसाः पुनानो ब्रह्मणा हर इन्द्रायेन्दो परिं स्त्रव ५ 

यत्र॑ ब्रह्मा प॑वमान छन्दस्यांई वाचं वदन्‌ । 

ग्राव्णा सोमे महीयते सोमेनानन्दं जनयन्निन्द्रायिन्दो परि स्तव ६ 

यत्र ज्योतिरज॑स्त्रं सस्मिन्‌ लोके स्व॑र्हितम्‌ । 

तस्मिन्‌ मां धेहि पवमानाऽमृते लोके ग्रच्तित इन्द्रायेन्दो परि स्त्रब ७ 
यत्र राजा वैवस्वतो यत्रावरोधनं दिवः । 

यत्रामूर्यहवतीरापस्तत्र माममृतं कृधीन्द्रायेन्दो परि स्त्रव ८ 

यत्रांनुकामं चर॑णं त्रिनाके त्रिदिवे दिवः । 

लोका यत्र ज्योतिंष्मन्तस्तत्र माममृतं कृधीन्द्रायेन्दो परि सत्रब & 

यत्र कामां निकामाश्च यत्र॑ ब्र्नस्य॑ विष्टप॑म्‌ । 

स्व॒धा च यत्र तृसिंश्च तत्र माममृतं कृधीन्द्रायेन्दो परि स्त्रव १० 
यत्रानन्दाश्च मोदाश्च मुदः प्रमुद आसते । 

काम॑स्य यत्राप्ताः कामास्तत्र माममृतं कृधीन्द्रायेन्दो परि स्त्रब ११ 


(७१) एकसप्ततितमं सूक्तम्‌ 

(१-४) चतुर्गृचस्यास्य सूक्तस्य मारीचः कश्यप ऋषिः । पवमानः सोमो देवता । 
पङ्किश्छन्दः 

य इन्दोः पर्वमानस्या$नु धामान्यक्र॑मीत्‌ । 
तमाहः सुप्रजा इति यस्ते सोमाविंधन्मन इन्द्रायेन्दो परि स्त्रव १ 
आर्षे मनत्रकृतां स्तोमैः कश्यपोद्डर्थयन्‌ गिरः । 
सोम॑ नमस्य राजानं यो जज्ञे वीरुधां पतिरिन्द्रायिन्दो परिं स्रव २ 
सप्त दिशो नानासूर्याः सप्त होतार ऋत्विजः । 
देवा आदित्या ये सप्त तेभिः सोमाभि र॑क्ष न इन्द्रायेन्दो परि स्त्रव ३ 
यत्‌ तें राजञ्छुतं हविस्तेन सोमाभि र॑क्ष नः । 
अरातीवा मा न॑स्तारीन्मो च॑ नः किं चनाम॑म॒दिन्द्रायेन्दो परि स्त्रव ४ 


(७२) द्विसप्ततितमं सूक्तम्‌ 
(१-७) सप्तर्चस्यास्य सूक्तस्याप्तथस्त्रित ऋषिः । अग्मिर्देवता । त्रिष्टुप्‌ छन्दः 
अग्रै बृहज्नुषसांमूध्वो अंस्थान्निर्जगन्वान्‌ तम॑सो ज्योतिषार्गात्‌ । 
अम्रिर्भानुना रुशता स्वङ्घ आ जातो विश्वा सर्द्यान्यप्राः १ 
स जातो गर्भो असि रोद॑स्योरम्रे चारुर्विभृत ओषधीषु । 
चित्रः शिशः परि तमाँस्यक्तून्‌ प्र मातृभ्यो अधि कनिक्रदद्गाः २ 
विष्णुरित्था परमर्मस्य विद्वाज्ञातो बृहन्नभि पाति तृतीर्यम्‌ । 

आसा यद॑स्य पयो अक्र॑त स्वं सचेतसो अ्रभ्यर्चन्त्यत्रं ३ 

अर्त उ त्वा पितुभृतो जनित्रीरन्नावृधं प्रति चरन्त्यन्नैः । 

ता ई प्रत्यॅषि पुनरन्यरूपा असि त्वं विक्षु मानुषीषु होतां ४ 
होतारं चित्रर॑थमध्वरस्य॑ य॒ज्ञस्य॑यज्ञस्य केतुं रुश॑न्तम्‌ । 
प्रत्यर्धिं देवस्यदेवस्य मल्ला श्रिया त्वश्म्रिमतिंथिं जनानाम्‌ ५ 
स तु वस्त्राणयघ पेशनानि वसांनो अग्निर्नाभा पृथिव्याः । 
अरुषो जातः पद इळांयाः पुरोहितो राजन्‌ यक्षीह देवान्‌ ६ 
आ हि द्यावापृथिवी अ्रम्र उभे सदां पुत्रो न मातरा ततन्थ॑ । 

प्र याह्यच्छोशतो य॑विष्ठाऽथा ब॑ह सहस्येह देवान्‌ ७ 


(७३) त्रिसप्ततितमं सूक्तम्‌ 
(१-७) सप्तर्चस्यास्य सूक्तस्याप्तथस्त्रित ऋषिः । अग्मिर्देवता । त्रिष्टुप्‌ छन्दः 
पिप्रीहि देवाँ उशतो यंविष्ठ विद्वां त्रतूत्र्मतुपते यजेह । 
ये दैव्या त्विजस्तेभिरम्रे त्वं होतृचफढणामस्यार्यजिष्ठः १ 
वेषिं होत्रमुत पोत्रं जनानां मन्धातासि द्रविणोदा ऋतार्वा । 
स्वाहां व॒यं कृणवांमा हवींषिं देवो देवान्‌ यंजत्वम्रिरहन्‌ २ 
आ देवानामपि पन्थांमगन्म यच्छक्नवाम तदनु प्रबोळहम्‌ । 
अमग्रिर्विद्रान्‌ त्स य॑जात्‌ सेदु होता सो अध्वरान्‌ त्स ऋतून्‌ क॑ल्पयाति ३ 
यद्ढों व॒यं प्रमिनाम ब्रतानिं विदुषां देवा अविदुष्टरासः । 
अम्निष्टद्विश्चमा प्णाति विद्वान्‌ येभिंदिवाँ ृतुर्भिः कल्पर्याति ४ 
यत्‌ पाकत्रा मन॑सा दीनदक्षा न य॒ज्ञस्य॑ मन्वते मर्त्यासः । 
अग्निष्टद्धोता क्रतुविद्विजानन्‌ यर्जिष्ठो देवाँ ऋतुशो य॑जाति ५ 
विश्वेषां ह्यध्वराणामनीकं चित्रं केतुं जनिता त्वा ज॒जान॑ । 
स आ य॑जस्व नृवतीरनु ज्ञाः स्पार्हा इषः क्षुमतीर्विश्वर्जन्याः ६ 
यं त्वा द्यावांपथिवी यं त्वापस्त्वष्टा यं त्वां सुजनिमा ज॒जान॑ । 
पन्थामनु प्रविद्वान्‌ पितृयाणं द्युमद॑ग्रे समिधानो वि भाहि ७ 
(७४) चतुःसप्ततितमं सूक्तम्‌ 


(१-७) सप्तर्चस्यास्य सूक्तस्याप्तथस्त्रित ऋषिः । अअरम्रिर्देवता । त्रिष्टुप्‌ छन्दः 
इनो राजन्नरतिः समिद्धो रोद्रो दक्षाय सुषमां अदर्शि । 

चिकिद्वि भाति भासा बहता ऽसिंक्नीमेति रुशतीमपाजन्‌ १ 
कृष्णां यदेनीमभि वर्पसा भूञ्जनयन्‌ योषां बृहतः पितुर्जाम्‌ । 
ऊर्ध्व भानुं सूर्यस्य स्तभायन्‌ दिवो वसुभिररतिर्वि भाति २ 
भद्रो भद्रया सच॑मान आगात्‌ स्वसारं जारो अभ्येति पश्चात्‌ । 
सुप्रकेतैर्यूभिरम्रिवितिष्ठन्‌ रुश॑द्िर्वशैरभि राममस्थात्‌ ३ 
अस्य यामांसो बहतो न वग्नूनिन्धाना अम्रः सरूयुः शिवस्य । 
ईड्यस्य वृष्णे बृहतः स्वासो भामांसो यामन्नक्तब॑श्चिकित्रे ४ 
स्वना न यस्य भामासः प्बन्ते रोच॑मानस्य बृहतः सुदिवः । 
ज्येष्ठेभिर्यस्तेजिष्ठेः क्रीव्ठमद्धिर्वर्षिष्ठेभिर्भानुभिर्नज्तति द्याम्‌ % 
अस्य शुष्मासो दटृशानपेर्जैहमानस्य स्वनयन्‌ नियुर्द्भिः । 
प्रनेभिर्यो रुर्शद्धिर्देवर्तमो वि रेभद्धिररतिर्भाति विर्भ्वा ६ 

सआ ब॑ंक्षि महिं न न आ च॑ सत्सि दिवस्प्रथिव्योर॑रतिर्युबत्योः । 
अग्निः सुतुकः सुतुकेभिरश्वै रभ॑स्वद्धी रभ॑स्वाँ एह ग॑म्याः ७ 


(७५) पञ्चसप्ततितमं सूक्तम्‌ 
(१-७) सपर्चस्यास्य सूक्तस्याप्तथस्त्रित ऋषिः । अ्रम्निर्देवता । त्रिष्टुप्‌ छन्दः 

प्रते यज्ञि प्र त॑ इयर्मि मन्म॒ भुवो यथा वन्द्यो नो हवेषु । 
धर्न्व॑न्निव प्रपा असि त्वम॑ग्न इयक्षवे प्रवे प्रन राजन्‌ १ 
यं त्वा जनांसो अभि संचर॑न्ति गाव॑ उष्णमिव व्र॒जं य॑विष्ठ । 
दूतो देवानामसि मर्त्यानामन्तर्महाँश्चरसि रोचनेन २ 
शिशं न त्वा जेन्य॑ वर्धयन्ती माता बिभर्ति सचनस्यर्माना । 
धनोरधि प्रबर्ता यासि हर्यञ्जिगीषसे पशुरिवाब॑सृष्टः ३ 
मूरा अमूर न व॒यं चिकित्वो महित्वर्मग्ने त्वमङ्ग वित्से । 
शये व॒व्रिश्चर॑ति जिह्णयादन्‌ रैरिह्यते युवतिं विश्पतिः सन्‌ ४ 
कूचिं्ञायते सन॑यासु नव्यो बनें तस्थौ पलितो धूमकेतुः । 
अस्त्रातापो वृषभो न प्र वेति सचेतसो यं प्रणर्यन्त मर्ताः % 
तनूत्यर्जेव तस्क॑रा वनर्गृ र॑शनाभिर्दशर्भिरभ्यघीताम्‌ । 
इयं तें अग्रे नव्य॑सी मनीषा युक्ष्वा रथं न शचर्यद्धिरङ्गैः ६ 
ब्रह्म॑ च ते जातवेदो नमश्चेयं च गीः सदमिद्वर्थनी भूत्‌ । 
रक्षां णो ग्रग्रे तन॑यानि तोका रक्षोत न॑स्तन्वोर अप्रयुच्छन्‌ ७ 

(७६) षट्सप्ततितमं सूक्तम्‌ 
(१-७) सप्तर्चस्यास्य सूक्तस्याप्तथस्त्रित ऋषिः । अ्रम्निर्देवता । त्रिष्टुप्‌ छन्दः 
एकः समुद्रो घरुणों रयीणामस्मद्धदो भूरिजन्मा वि चष्टे । 
सिषक्त्यूधैर्निणयोरुपस्थ उत्स॑स्य मध्ये निहितं पदं वेः १ 
समानं नीळं वुर्षणो वसानाः सं ज॑ग्मिरे महिषा अर्वतीभिः । 
ऋतस्य पदं कवयो नि पान्ति गुहा नामानि दघिरे पराणि २ 
ऋआृतायिनी मायिनी सं दधाते मित्वा शिशा जज्ञतुर्वर्धय॑न्ती । 
विश्वस्य नाभिं चर॑तो ध्रुवस्य कवेश्चित्‌ तन्तुं मनसा वियन्तः ३ 
ऋतस्य हि व॑र्तनयः सुर्जातमिषो वाजाय प्रदिवः सच॑न्ते । 
अधीवासं रोद॑सी वावसाने घृतैरन्नैर्वावृधाते मधूनाम्‌ ४ 
सप्त स्वस्ररुषीर्वावशानो विद्वान्‌ मध्व॒ उर्जभारा टृशे कम्‌ । 
अन्तर्येमे अन्तरिक्षे पुराजा इच्छन्‌ व॒व्रिम॑विदत्‌ पूषणस्य॑ ५ 
सप्त मर्यादाः कवय॑स्ततक्षुस्तासामेकामिदभ्यंहरो गात्‌ । 
आयोर्ह स्कम्भ उ॑पमस्य॑ नौळे पथां विसर्गे धरुणेषु तस्थौ ६ 
अर्सच्च सच्च परमे व्योमन्‌ दक्षस्य जन्मन्नर्दितेरुपस्थे । 
अमग्रिर्ठ नः प्रथमजा ऋृतस्य पूर्व आर्युनि वृषभश्व धेनुः ७ 


षष्ठोऽध्यायः 
व० १-२८ । 
(७७) सप्तसप्ततितमं सूक्तम्‌ 
(१-७) सप्तर्चस्यास्य सूक्तस्याप्तथस्त्रित ऋषिः । अ्अरम्रिर्देबता । त्रिष्टुप्‌ छन्दः 

अयं स यस्य शर्मन्नरवोभिरग्रेरेघते जरिताभिष्टौ । 
ज्येष्ठेभिर्यो भानुर्भि्ृघूणां पर्येति परिंबीतो विभावा १ 
यो भानुभिर्विभावा विभात्यम्रिर्देवेभिंत्र्मतावार्जस्त्रः । 
आ यो विवार्यं सख्या सखिभ्यो 5परिह्ृततो अत्यो न सप्तिः २ 
ईशे यो विश्व॑स्या देववीतेरीशे विश्वायुरुषसो व्युष्टौ । 
आ यस्मिन्‌ मना हवींष्यम्नावरिष्टरथः स्कभ्नाति शुषिः ३ 
शूषेभिर्वृघो जुंषाणो अर्केर्देवाँ अच्छा रघुपत्वां जिगाति । 
मन्द्रो होता स जुह्णाई॑ यजिष्ठः संमिंश्लो अग्निरा जिघर्ति देवान्‌ ४ 
तमुस्रामिन्द्रं न रेज॑मानम॒ग्निं गीर्भिर्नमोंभिरा कुशुध्वम्‌ । 

आ यं विप्रांसो म॒तिभिर्गुणन्तिं जातवेंदसं जुह्॑ सहानाम्‌ ५ 

सं यस्मिन्‌ विश्वा वर्सूनि जम्मुवजि नाश्वाः सप्तीवन्त एवैः । 

अस्मे ऊतीरिन्द्रबाततमा अर्वाचीना अग्र आ कृणुष्त ६ 
ह्य॑ग्न निषद्या ज॑ज्ञानो र्थ | 

अधा ह्यम्ने मह्या निषद्या सद्यो जज्ञानो हव्यों बभूथ । 

तं ते देवासो अनु केत॑मायतन्रर्धावर्धन्त प्रथमास ऊर्माः ७ 


(७८) अष्टसप्ततितमं सूक्तम्‌ 

(१-७) सप्तर्चस्यास्य सूक्तस्याप्तथस्त्रित ऋषिः । अअरम्रिर्देवता । त्रिष्टुप्‌ छन्दः 
स्वस्ति नो दिवो अ्रम्ने पृथिव्या विश्वायुर्धेहि यजर्थाय दे । 
सचेमहि त॑ दस्म प्रकेतैरुरुष्या ण॑ उरुभिर्देव शंसैः १ 
इमा अग्रे मतयस्तुभ्यं जाता गोभिरश्वैरभि गृणन्ति रार्धः । 
य॒दा ते मर्तो अनु भोगमानड्वसो दर्धानो मतिभिः सुजात २ 
अ्रिं म॑न्ये पितरमग्रिमापिमम्रिं भ्रातरं सदमित्‌ सर्खांयम्‌ । 
अग्नेरनीकं बृहतः स॑पर्यं दिवि शक्रं यंजतं सूर्यस्य ३ 
सिध्वा अग्रे धियो अस्मे स्नत्रीर्य त्राय॑से दम आ निर्त्यहोता । 
ऋतावा स रोहिद॑श्वः पुरुक्षुर्धभिरस्मा अ्रहभिर्वामम॑स्तु ४ 
द्युभिर्हितं मित्रमिव प्रयोगं प्र्नमृत्विज॑मध्वरस्यं जारम्‌ । 
बाहभ्यांमम्रिमायवोंऽजनन्त विक्षु होतारं न्य॑सादयन्त % 
स्व॒यं य॑जस्व दिवि देव देवान्‌ कि ते पाक॑ः कृणव॒दप्रचेताः । 
यथार्यज ऋृतुभिर्देब देवानेवा य॑जस्व तन्व॑ सुजात ६ 
भरवा नो अग्रेजवितोत गोपा भर्वा वयस्कृदुत नों बयोधाः । 
रास्वा च नः सुमहो हव्यदातिं त्रास्वोत न॑स्तन्वोरं अ्रप्रयुच्छन्‌ ७ 


(७६) एकोनाशीतितमं सूक्तम्‌ 
(१-६) नवर्चस्यास्य सूक्तस्य त्वाष्ट्रस्त्रिशरा षिः । (१-६) 
प्रथमादितृचङ्टयस्यास्रिः, (७-६) सप्तम्यादितृचस्य चेन्द्रो देवते । त्रिष्टुप्‌ छन्दः 
प्र केतुना बृहता यात्यम्रिरा रोद॑सी वृषभो रोरवीति । 
दिवश्चिदन्ताँ उपमा उदानळपामुपस्थे महिषो व॑वर्ध १ 
मुमोद गर्भो वृषभः ककुद्मानस्रेमा वत्सः शिमीवाँ अरावीत्‌ । 
स देवतात्युद्य॑तानि कृणवन्‌ त्स्वेषु ज्षयेषु प्रथमो जिंगाति २ 

आ यो मूर्धानं पित्रोरर॑ब्ध न्यध्वरे द॑धिरे सूरो अर्णः । 

अस्य पत्मन्नरुषीरश्व॑बुश्चा ऋतस्य योनौ तन्वा जुषन्त ३ 

उषउषो हि व॑सो ग्रग्रमेषि त्वं यमयोरभवो विभावा । 

ऋृतार्य सप्त द॑धिषे प॒दानि जनर्यन्‌ मित्रं तन्वेरे स्वायै ४ 
भुवश्चक्षुर्मह आतस्यं गोपा भुवो वरुणो यदृताय वेषि । 

भुवों अपां नर्पांजातवेदो भुवों दूतो यस्य॑ हव्यं जुजोषः ५ 

भुवो यज्ञस्य रज॑सश्च नेता यर्त्रा नियुद्भिः सच॑से शिवाभिः । 
दिवि मूर्धानं दधिषे स्वर्षां जिह्णामम्रे चकृषे हव्यवाहम्‌ ६ 

अस्य त्रितः क्रतुना व॒व्रे अन्तरिच्छन्‌ धीतिं पितुरेवैः पर॑स्य । 
सचस्यमानः पित्रोरुपस्थे जामि ब्रुवाण आर्युधानि वेति ७ 

स पित्र्याणयार्युधनि विद्वानिन्द्रेषित ग्राप्तयो अ्रभ्ययुध्यत्‌ । 
त्रिशीर्षाणं सप्तरश्मिं जघन्वान्‌ त्वाष्ट्रस्य चिन्निः स॑सृजे त्रितो गाः ८ 
भूरीदिन्द्र॑ उदिन॑ज्ञन्तमोजो 5वाभिनत्‌ सरत्प॑तिर्मन्य॑मानम्‌ । 
त्वाष्टस्य चिद्विश्वरूपस्य गोर्नामाचक्राणस्त्रीणिं शीर्षा परा वर्क € 


(८०) अशीतितमं सूक्तम्‌ 
(१-९) नवर्चस्यास्य सूक्तस्याम्बरीषः सिन्धुद्वीपस्त्वाष्ट्रस्त्रिशिरा वा ऋषिः । आपो 
देवताः । (१-४, ६) प्रथमादिचतुरृचां षष्ठ्याश्च गायत्री, (५) पञ्चम्या वर्धमाना 
गायत्री, (७) सप्तम्याः प्रतिष्ठा गायत्री, (८-९) ग्रष्टमीनवम्योश्चानुष्टुप्‌ छन्दांसि 
आपो हि ष्ठा म॑योभुवस्ता न॑ ऊर्जे द॑धातन । महे रणाय चक्षसे १ 
यो ब॑ः शिवतमो रस॒स्तस्य॑ भाजयतेह न॑ः । उशतीरिव मातरः २ 
तस्मा अर गमाम वो यस्य क्षयाय जिन्व॑थ । आपो जनयथा च नः ३ 
शं नों देवीरभिष्टय आपों भवन्तु पीतर्ये । शां योरभि स्त्र॑बन्तु नः ४ 
ईशाना वार्याणां क्षर्यन्तीश्चर्षणीनाम्‌ । अपो यांचामि भेषजम्‌ ५ 
अप्सु मे सोमो अ्ब्रवीदन्तर्विश्वानि भेषजा । ग्रग्रिं च विश्वशंभुवम्‌ ६ 
आप॑ः पृणीत भेषजं वरूथं तन्वे३ मर्म । ज्योक्‌ च सूर्य दृशे ७ 
इदमापः प्र ब॑हत यत्‌ किं च॑ दुरितं मर्यि । EF 
यह्वाहम॑भिदुद्रोह यद्वां शेप उतानृतम्‌ ८ 
आपों अद्यान्वचारिषं रसेन सम॑गस्महि । 
पर्यस्वानग्र आ ग॑हि तं मा सं संज वर्चसा € 

(८१ ) एकाशीतितमं सूक्तम्‌ 
(१-१४) चतुर्दशर्चस्यास्य सूक्तस्य (१, ३, ५-७, ११, १३) प्रथमातृतीययोर्ृचोः 
पञ्चम्यादितृचस्यैकादशीत्रयोदश्योश्च वैवस्वती यमी ऋषिका, (२, ४, ८-१०, १२, 
१४) द्रितीयाचतुर्थ्यौरष्टम्यादितृचस्य ब्वादशीचतुर्दश्योश्च वैवस्वतो यम ऋषिः । 
(१, ३, ५-७, ११, १३) प्रथमातृतीययोः पञ्चम्यादितृचस्यैकादशीत्रयोदश्योश्च यमः, 
(२, ४, ८-१०, १२, १४) द्रितीयाचतुर्थ्योरष्टम्यादितृचस्य द्वादशीचतुर्दश्योश्च यमी 
देवते । (१-१२, १४) प्रथमादिद्वादशर्चा चतुर्दश्याश्च त्रिष्टुप्‌, (१३) त्रयोदश्याश्च 
विराट्स्थाना छन्दसी 
ओ चित्‌ सखायं सख्या व॑वृत्यां तिरः पुरू चिदर्णवं जगन्वान्‌ । 
पितुर्नपातमा द॑धीत वेधा अधि क्षमि प्रतरं दीध्यांनः १ 
न ते सर्खा सख्यं वष्ट्येतत्‌ सर्ल॑च्मा यद्विषुरूपा भर्वाति । 
महस्पुत्रासो असुरस्य वीरा दिवो धर्तारं उर्बिया परिं रूयन्‌ २ 
उशन्ति घा ते अ्रमृतांस एतदेकस्य चित्‌ त्यजसं मर्त्यस्य । 
नि ते मनो मन॑सि धाय्यस्मे जन्युः पतिंस्तन्वश्मा विविश्याः ३ 
न यत्‌ पुरा च॑कृमा कद्ध॑ नूनमा वद॑न्तो अनृतं रपेम । 
गन्धर्वो अप्स्वप्या च योषा सा नो नाभिं: परमं जामि तन्नौ ४ 
गर्भे नु नौ जनिता दंप॑ती कर्देवस्त्वष्टा सविता विश्वरूपः । 
नकिरस्य प्र मिनन्ति ब्र॒तानि वेद नाव॒स्य प्रथिवी उत द्यौः ५ 
को अस्य बैद प्रथमस्याह्नः क ई ददर्श क इह प्र वोचत्‌ । 
बृहन्मित्रस्य वरुणस्य धाम कदु ब्रव आहनो वीच्या नृन्‌ ६ 
य॒मस्य॑ मा यम्यं काम ग्ाग॑न्‌ त्समाने योनौ सहशेय्याय । 
जायेव पत्यै त॒न्व॑ रिरिच्यां वि चिंड्रहेव रथ्येव चक्रा ७ 
न तिष्ठन्ति न नि मिषन्त्येते देवानां स्पर्श इह ये चर॑न्ति । 
अन्येन मदांहनो याहि तूयं तेन वि वृह रथ्येव चक्रा ८ 
रात्रीभिरस्मा अहभिर्दशस्येत्‌ सूर्यस्य चक्नुर्मुहरुन्मिमीयात्‌ । 
दिवा पृथिव्या मिथुना सब॑न्धू यमीर्यमस्य॑ निभूयादजामि € 
आ घा ता गच्छानुत्तरा युगानि यत्र॑ जामर्यः कृणवन्नजामि । 
उप॑ बर्बृहि वृषभाय बाहमन्यमिच्छस्व सुभगे पतिं मत्‌ १० 
किं भ्रातासद्यदनाथं भर्वाति किमु स्वसा यनिर्त्रतिर्निगच्छात्‌ । 
काम॑मूता बह्लेईतद्र॑पामि तन्वां मे तन्वं सं पिपृग्धि ११ 

न वा उ ते तन्वां त॒न्वं१ सं प॑पुच्यां पापर्माहर्यः स्वसारं निगच्छात्‌ । 
अन्येन मत्‌ प्रमुदः कल्पयस्व॒ न ते भ्राता सुभगे वष्ट्येतत्‌ १२ 

ब॒तो बतासि यम नैव ते मनो हृद॑यं चाविदाम । 

अन्या किल त्वां कच्त्येब युक्तं परि ष्वजाते लिबुजेव वृक्षम्‌ १३ 
अन्यमू षु त्वं य॑म्यन्य उ त्वां परि ष्वजाते लिबुजेव वृक्षम्‌ । 
तस्य॑ वा त्वं मन॑ इच्छा स वा तवाऽधां कृणुष्व संविदं सुभ॑द्राम्‌ १४ 


(८२) द्रयशीतितमं सूक्तम्‌ 
(१-९) नवर्चस्यास्य सूक्तस्याङ्गिहविर्धान अूृषिः । अमिर्दैवता । (१-६) 
प्रथमादितृचद्टयस्य जगती, (७-६) सप्तम्यादितृचस्य च त्रिष्टुप्‌ छन्दसी 
वृषा वृष्णे दुदुहे दोह॑सा दिवः परयांसि य॒ह्णो अदितेरदाभ्यः । 
विश्वं स वेंद्‌ वरुणो यर्था धिया स यज्ञियाँ यजतु यज्ञियाँ ऋतून्‌ १ 
रप॑दून्धर्वीरप्यां च योषणा नदर्स्य नादे परि पातु मे मन॑ः । 
इष्टस्य मध्ये अर्दितिर्नि धातु नो भ्राता नो ज्येष्ठः प्रथमो वि वोचति २ 
सो चिन्नु भद्रा चुमती यश॑स्वत्युषा उंवास मन॑वे स्व॑र्वती । 
यदीमुशन्त॑मुशतामनु क्रतुमम्रिं होतारं विदर्थाय जीज॑नन्‌ ३ 
अघ त्यं द्रप्सं विभ्वं विचक्षणं विराभ॑रदिषितः श्येनो अध्वरे । 
यदी विशो वृणते दस्ममार्या अग्निं होतारमध घीर॑जायत ४ 
सदांसि रणवो यव॑सेव पुष्य॑ते होत्राभिरग्ने मनुंषः स्वध्वरः । 
विप्रस्य वा यच्छशमान उक्थ्यं१ वाज॑ ससवाँ उपयासि भूरिभिः ५ 
उदीरय पितरां जार आ भगमिर्यक्षति हर्य॒तो हृत्त इष्यति । 
विवक्ति वह्निः स्वपस्यते मखस्त॑विष्यते अर्सुरो वेपते मती ६ 
यस्ते अग्ने सुमतिं मर्तो अ्ञत्‌ सर्हसः सूनो अति स प्र शृण्वे । 
इषं दर्घानो वर्हमानो ग्रश्वैरा स द्युमां अम॑वान्‌ भूषति द्यून्‌ ७ 
यर्दग्र एषा समितिर्भवाति देवी देवेषुं यज॒ता य॑जत्र । 
रत्नां च यद्विभजासि स्वधावो भागं नो ग्रत्र वसुमन्तं वीतात्‌ ८ 
श्री नो अग्रे सदने सधस्थे युच्त्वा रथममृतस्य द्रविलुम्‌ । 
आ नों वह रोद॑सी देवपुत्रे मार्किदेवानामर्प भूरिह स्याः ६ 

(८३) त्र्यशीतितमं सूक्तम्‌ 

(१-९) नवर्चस्यास्य सूक्तस्याङ्गिर्हविर्धान क्र्षिः । अग्रिर्देवता । त्रिष्टुप्‌ छन्दः 
द्यावां ह क्षामां प्रथमे ्रृतेरनाऽभिश्रावे भवतः सत्यवाचां । 
देवो यन्मर्तान्‌ यजर्थाय कृण्वन्‌ त्सीदुद्धोतां प्रत्यङ्‌ स्वमसं यन्‌ १ 
देवो देवान्‌ परिभत्रुंतिन बहा नो हव्यं प्रथमश्चिकित्वान्‌ । 
धघूमकेतुः समिधा भाऋ्रजीको मन्द्रो होता नित्यौ वाचा यजीयान्‌ २ 
स्वावृंग्देवस्यामृतं यदी गोरतो जातासो धारयन्त उर्वी । 
विश्वै देवा अनु तत्‌ ते यर्जर्गर्दहि यदेनी दिव्यं घृतं वाः ३ 
अर्चामि वां वर्धायापो घृतस्त्र्‌ द्यावाभूमी शृणुतं रोदसी मे । 
अहा यद्‌ द्यावोऽसनीतिमयन्‌ मध्वा नो अत्र पितरा शिशीताम्‌ ४ 
किं स्विन्नो राजां जगृहे कदस्याऽतिं ब्र॒तं च॑कृमा को वि वेद । 
मित्रश्चिद्धि ष्मा जुहराणो देवाञ्छ्लोको न यातामपि वाजो अस्ति ५ 
दुर्मन्त्वत्रामृत॑स्य नाम सरल॑च्मा यद्विषुरूपा भांति । 
यमस्य यो म॒नव॑ते सुमन्त्वग्ने तमुंष्व पाह्यप्रयुच्छन्‌ ६ 
यस्मिन्‌ देवा विदर्थे मादर्यन्ते विवस्व॑तः सद॑ने धारय॑न्ते । 
सूर्ये ज्योतिरर्दधुर्मास्यश्क्तून्‌ परि द्योतनिं चरतो अर्जस्त्रा ७ 
यस्मिंन्‌ देवा मन्म॑नि संचर॑न्त्यपीच्येई न व॒यम॑स्य विद्य । 
मित्रो नो ग्रत्रार्दितिरनांगान्‌ त्सविता देवो वरुणाय वोचत्‌ ८ 
श्री नो अग्रे सदने सधस्थे युच्त्वा रथममृतस्य द्रविलुम्‌ । 
आ नों वह रोद॑सी देवपुत्रे माकिर्देवानामप भूरिह स्याः € 


(८४) चतुरशीतितमं सूक्तम्‌ 
(१-५) पञ्चर्चस्यास्य सूक्तस्यादित्यो विवस्वाना ङ्गिह॑विर्धानो वा आृषिः । हविर्धाने 
शकटे देवते । (१-४) प्रथमादिचतुरृचां त्रिष्टुप्‌, (५) पञ्चम्याश्च जगती छन्दसी 
युजे वां ब्रह्म पूर्व्यं नमोभिर्वि श्लोक॑ एतु पर्थ्येव सूरेः । 
शृण्वन्तु विश्वै अमृतस्य पुत्रा आ ये धामानि दिव्यानि तस्थुः १ 
यमे ईब यत॑माने यदैतं प्र वां भरन्‌ मानुषा देव॒यन्त॑ः । 
आ सींदतं स्वर्मु लोकं विदाने स्वासस्थे भवतमिन्दवे नः २ 
प्च पदानिं रुपो अन्वरोहं चर्तुष्पदीमन्वॅमि ब्रतेन॑ । 
अक्षरेण प्रतिं मिम एतामृतस्य नाभावधि सं पुनामि ३ 

देवेभ्यः कर्मवृणीत मृत्यं प्रजायै कममृतं नावृंणीत । 
बृहस्पति य॒ज्ञम॑कृणवत ऋषिं इंप्रयां यमस्तन्वं१ प्रारिरेचीत्‌ ४ 
सप्त च॑रन्ति शिश॑वे म॒रुत्व॑ते पित्रे पुत्रासो अ्रप्य॑वीवतन्रृतम्‌ । 
उभे इद॑स्योभय॑स्य राजत उभे य॑तेते उभर्यस्य पुष्यतः ५ 


(८%) पञ्चाशीतितमं सूक्तम्‌ 
(१-१६) षोडशर्चस्यास्य सूक्तस्य वैवस्वतो यम ऋषिः । (१-५, १३-१६) 
प्रथमादिपञ्चर्चा त्रयोदश्यादिचतसृणाञ्च यमः, (६) षष्ठया अ्रङ्गिरःपित्रथर्वभुगवः, 
(७-९) सप्तम्यादितृचस्य लिङ्गोक्ताः पितरो वा, (१०-१२) दशम्यादितृचस्य च 
सारमेयौ श्वानौ देवताः । (१-१२) प्रथमादिद्वादशर्चा त्रिष्टुप्‌, (१३-१४, १६) 


SY) 


त्रयोदशीचतुर्दशीषोडशीनामनुष्टुप्‌, (१५) पञ्चदश्याश्च बृहती छन्दांसि 
परेयिवांसं प्रबतों महीरनु बहभ्यः पन्थांमनुपस्पशानम्‌ । 

वैवस्वतं संगर्मनं जनानां यमं राजानं हविर्षा दुबस्य १ 

य॒मो नों गातं प्रथमो विवेद नैषा गव्यूतिरपंभर्तवा उ । 

यत्रां नः पूर्वै पित्रः परेय्रेना जज्ञानाः पथ्याई अनु स्वाः २ 
मात॑ली कव्यैर्यमो अ्रङ्गिरोभिर्बृहस्पति्क्च॑भिर्वावृधानः । 

याँ देवा वावृधुर्ये च देवान्‌ त्स्वाहान्ये स्वधयान्ये म॑दन्ति ३ 
इमं य॑म प्रस्तरमा हि सीदाऽङ्गिंरोभिः पितृर्भिः संविदानः । 

आ त्वा मन्त्राः कविशस्ता व॑हन्त्वेना रांजन्‌ हविर्षा मादयस्व ४ 
्रङ्गिरोभिरा गहि यज्ञियेभिर्यम वैरूपैरिह मादयस्व । 

विव॑स्वन्तं हुवे यः पिता ते ऽस्मिन्‌ यज्ञे बर्हिष्या निष्य॑ ५ 
अ्रङ्गिरसो नः पितरो नव॑ग्वा ग्र्थर्वाणो भू्गवः सोम्यासः । 

तेषां व॒यं सुमतौ यज्ञियानामपि भद्रे सौमनसे स्याम ६ 

प्रेहि प्रेहिं पथिभिः पूर्व्येभिर्यत्रां नः पूर्वे पितर॑ः परेय॒ः । 

उभा राजांना स्व॒धया मर्द॑न्ता यमं पश्यासि वरुणं च देवम्‌ ७ 
सं गच्छस्व पितृभिः सं यमेनेष्टापूर्तेन परमे व्यॉमन्‌ । 
हित्वायावद्यं पुनरस्तमेहि सं ग॑च्छस्व तन्वां सुवर्चाः ८ 

अपेत बीत वि च॑ सर्पतातो ऽस्मा एतं पितरों लोकम॑क्रन्‌ । 
अ्हाभिरद्भिरक्तुभिर्व्यक्तं यमो द॑दात्यव॒सान॑मस्मै € 

अति द्रव सारमेयौ श्वानौ चतुरक्षो शबलौ साधुनां पथा । 

अर्था पितृन्‌ त्सुविदत्रां उपेहि यमेन ये स॑धमाद॑ मर्दन्ति १० 
यौ ते श्वानौ यम रक्षितारौ चतुरक्षौ पथिरक्षी नूचक्ष॑सौ । 
ताभ्यामेनं परि देहि राजन्‌ त्स्वस्ति चास्मा अनमीवं च॑ धेहि ११ 
उरूणसाव॑सुतृपां उदुम्बलौ यमर्स्य दूतौ च॑रतो जनाँ अन॑ । 
तावस्मभ्यं दृशये सूर्याय पुन॑र्दातामसंमद्येह भद्रम्‌ १२ 
यमाय सोम॑ सुनुत यमार्य जुहुता हविः 

यमं ह॑ यज्ञो ग॑च्छत्यग्मिदूंतो अर॑कृतः १३ 

यमार्य घृतव॑द्धविर्जुहोत प्रच तिष्ठत । 

स नों देवेष्वा य॑मद्‌ दीर्घमायुः प्र जीवसे १४ 

य॒माय॒ मध॑मत्तमं राज्ञे हव्यं जुहोतन । 

इदं नम॒ ऋर्षिभ्यः पूर्वजेभ्यः पूर्वेभ्यः पथिकृञ्यः १४ 
त्रिक॑द्रकेभिः पतति षळर्वौरेकमिङ्कहत्‌ । 

त्रिष्टबूर्गायत्री छन्दांसि सर्वा ता यम आहिता १६ 


(८६) षडशीतितमं सूक्तम्‌ 


(१-१४) चतुर्दशर्चस्यास्य सूक्तस्य यामायनः शङ्ख ऋषिः । पितरो देवताः । (१- 
१०, १२-१४) प्रथमादिदशर्चां द्वादश्यादितृचस्य च त्रिष्टुप्‌, (११) एकादश्याश्च 
जगती छन्दसी 


उदीरतामवर उत्‌ परास उन्मध्यमाः पितर॑ः सोम्यास॑ 

असं य ईयुर॑वुका औतज्ञास्ते नोऽवन्तु पितरो हवेष १ 

इदं पितृभ्यो नमो अस्त्वद्य ये पर्वासो य उपरास ईय॒ 

ये पार्थिवे रजस्या निषत्ता ये वां नूनं सुवृजनासु विक्षु २ 
आहं पितृन्‌ त्स॑विदत्राँ अवित्सि नपातं च विक्रम॑णं च विष्णो 
बर्हिषदो ये स्व॒धर्या सतस्य भर्जन्त पित्वस्त इहार्गमिष्ठाः ३ 
बर्हिषदः पितर ऊत्यर्वागिमा वों हव्या च॑कृमा जुषध्व॑म्‌ । 
त अआ गताव॑सा शांतंमेनाऽथां नः शां योररपो दधात ४ 
उपहूताः पितरः सोम्यासो बर्हिष्येषु निधिषु प्रियेषु । 

त आ ग॑मन्तु त इह श्रवन्त्वधिं ब्रवन्तु तेऽवन्त्वस्मान्‌ ५ 
आच्या जान दक्तिणतो निषद्येमं यज्ञमभि गृणीत विश्वै । 

मा हिंसिष्ट पितरः केन॑ चिन्नो यद््‌ आगः पुरुषता कराम ६ 

आसीनासो अरुणीनामुपस्थे रयिं धत्त दाशुषे मर्त्याय । 

पुत्रेभ्यः पितरस्तस्य वस्वः प्र य॑च्छत त इहोर्जं दधात ७ 

ये नः पूर्वे पितर॑ः सोम्यासो ऽनूहिरे सौमपीथं वसिष्ठाः । 
तेभिर्यमः स॑रराणो ह्ींष्युशन्न॒शरद्धिः प्रतिकाममत्तु ८ 

ये तांतृषुर्देवत्रा जेह॑माना होत्राविदः स्तोम॑तष्टासो अकैः । 

आम्रे याहि सुविदत्रैभिरर्वाङ सत्यैः कव्यैः पितृभिर्घर्मसद्भिः ६ 
ये स॒त्यासों हविरदो हविष्पा इन्द्रेण देवैः सरथं दर्धानाः । 
आम्रे याहि सहस्त्रं देववन्दैः परेः पूर्वैः पितृभिर्घर्मसद््िः १० 
अग्निष्वात्ताः पितर एह गंच्छत सर्दःसदः सदत सुप्रणीतयः । 
अत्ता ह॒वींषि प्रयतानि बर्हिष्यथां रयिं सर्व॑वीरं दधातन ११ 
त्वम॑म्र ईळ्ठितो जातवेदो ऽवाडइव्यानिं सुरभीणि कृत्वी । 

प्रादाः पितृभ्यः स्व॒धया ते अंचन्नाद्धि त्वं देव प्रय॑ता हवींषि १२ 
ये चेह पितरो ये च नेह याँझ विद्म याँ उ च न प्रविद्म । 

त्वं वेत्थ यति ते जातवेदः स्वधाभिर्यज्ञं सुकृतं जुषस्व १३ 

ये अग्निदग्धा ये अन॑ग्रिदग्धा मध्ये दिवः स्वधर्या मादयन्ते । 
तेभिः स्वराळसुनीतिमेतां य॑थाव॒शं त॒न्व॑ कल्पयस्व १४ 


(८७) सप्ताशीतितमं सूक्तम्‌ 
(१-१४) चतुर्दशर्चस्यास्य सूक्तस्य यामायनो दमन ऋषिः । अग्मिर्देवता । (१- 
१०) प्रथमादिदशर्चां त्रिष्टुप्‌, (११-१४) एकादश्यादिचतसृणाञ्चानुष्टप्‌ छन्दसी 
मैन॑मग्ने वि दहो माभि शोचो मास्य त्वर्च॑ चिक्निपो मा शरीरम्‌ । 
य॒दा शृतं कृणवो जातवेदो ऽथेमेनं प्र हिंणुतात्‌ पितृभ्य॑ः १ 
शृतं यदा कर॑सि जातवेदो $थेमेनं परिँ दत्तात्‌ पितृभ्य॑ः । 
य॒दा गच्छात्यसुंनीतिमेतामथां देवानां वशनीर्भवाति २ 
सूर्य चर््ुर्गच्छतु वातमात्मा द्यां च॑ गच्छ पृथिवीं च धर्मणा । 
अपो वां गच्छ यदि तत्र ते हितमोष॑धीषु प्रतिं तिष्ठा शरीरैः ३ 
अजो भागस्तपसा तं त॑पस्व॒ तं ते शोचिस्त॑पतु तं तें अर्चिः । 
यास्ते शिवास्तन्वो जातवेदस्ताभिर्वहेनं सुकृतामु लोकम्‌ ४ 
अव॑ सूज पुन॑रम्रे पितृभ्यो यस्त आह॑तश्चर॑ति स्व॒धाभिः । 
आयुर्वसान उर्प वेतु शेषः सं गच्छतां तन्वा जातवेदः ५ 

यत्‌ तें कृष्णः शकुन अआतुतोदं पिपीलः सर्प उत वा श्वार्पदः । 
अग्िष्टद्विश्वाद॑गदं कृणोतु सोम॑श्च यो ब्राह्मणा आविवेश ६ 
अग्नेर्वर्म परि गोभिर्व्ययस्व सं प्रोर्णुष्व पीव॑सा मेद॑सा च । 
नेत्‌ त्वां धृष्णुर्हर॑सा जरह॑षाणो दघृग्विधच्त्यन्‌ पंर्यङ्कयाते ७ 
इमम॑ग्रे चमसं मा वि जिह्वरः प्रियो देवानांमुत सोम्यानाम्‌ । 
एष यश्च॑म॒सो देवपानस्तस्मिन्‌ देवा अमृतां मादयन्ते ८ 
क्रव्यादमग्निं प्र हिणोमि दूरं यमराज्ञो गच्छतु रिप्रवाहः । 
इहैवायमितरो जातवेदा देवेभ्यों हव्यं व॑हतु प्रजानन्‌ ६ 

यो अ्रग्मिः क्रव्यात्‌ प्रविवेशं वो गुहमिमं पश्यन्नित॑रं जातवेदसम्‌ । 
तं ह॑रामि पितृय॒ज्ञाय॑ देवं स घर्ममिंन्वात्‌ परमे स॒घस्थे १० 
यो अग्निः क्रव्यवाहनः पितृन्‌ यक्ष॑टृतावुर्धः । 

प्रेदु हव्यार्नि वोचति देवेभ्यश्च पितृभ्य आ ११ 

उशन्तस्त्वा नि धीमह्युशन्तः समिधीमहि । 

उशन्नुशत आ व॑ह पितृन्‌ हविषे ग्रत्तवे १२ 

यं त्वम॑ग्ने समर्दहस्तमु निर्वापया पुर्नः । 

कियाम्ब्वत्र॑ रोहतु पाकदूर्वा व्यल्कशा १३ 

शीतिके शीतिकावति ह्लादिके ह्ार्दिकावति । 

म॒णड्रक्याई सु सं ग॑म इमं स्वग्निं हर्षय १४ 


(८८) अष्टाशीतितमं सूक्तम्‌ 
(१-१४) चतुर्दशर्चस्यास्य सत्तस्य यामायनो देवश्रबा ऋषिः । (१-२) 
प्रथमाङ्विती ययो्ृचोः सरण्यूः, (३-६) तृतीयादिचतसृणां पूषा, (७-६) 
सप्तम्यादितृचस्य सरस्वती, (१०, १४) दशमीचतुर्दश्योरापः, (११-१३) 


एकादश्यादितृचस्य च आपः सोमो वा देवताः । (१-१२) प्रथमादिद्वादशर्चां 
त्रिष्टुप्‌, (१३) त्रयोदश्या अ्रनुष्टुप्पुरस्ताद्ूहती वा, (१४) चतुर्दश्याश्चानुष्ट॒प्‌ छन्दांसि 


त्वष्टा दुहित्रे वहतं कृणोतीतीदं विश्वं भुर्वनं सरमेति । 
य॒मस्य॑ माता पर्युह्यमाना महो जाया विव॑स्वतो ननाश १ 
अपांगूहन्नमृतां मर्त्येभ्यः कृत्वी सर्वर्णामददुर्विव॑स्वते । 
उताश्चिनावभरद्यत्‌ तदासीदर्जहादु द्वा मिथुना संरणयूः २ 
पुषा त्वेतश्च्यावयतु प्र विद्वानर्नष्टपशर्भुबनस्य गोपा 

स त्वैतेभ्यः परि ददत्‌ पितृभ्यो उम्रिर्देवे भ्यः सुविदत्रियेभ्यः ३ 
आयुर्विश्वायुः परि पासति त्वा पुषा त्वा पातु प्रपथे पुरस्तात्‌ । 
यत्रास॑ते सुकृतो यत्र ते ययुस्तत्र त्वा देवः संविता द॑धातु ४ 
प्षेमा आशा अन॑ वेद सर्वाः सो अस्माँ अभ॑यतमेन नेषत्‌ । 
स्वस्तिदा आघृणिः सर्व॑वीरो ऽप्रयुच्छन्‌ पुर एतु प्रजानन्‌ ५ 
प्रप॑थे प॒थाम॑जनिष्ट पूषा प्रप॑थे दिवः प्रप॑थे पृथिव्याः । 

उभे अभि प्रियतमे स॒धस्थे आ च परां च चरति प्रजानन्‌ ६ 
सर॑स्वतीं देव॒यन्तो हवन्ते सर॑स्वतीमध्वरे तायमाने । 
सर॑स्वतीं सुकृतों अह्वयन्त सर॑स्वती दाशुषे वार्य दात्‌ ७ 
सर॑स्वति या सरथ॑ य॒यार्थं स्व॒घाभिर्दैवि पितृभिर्मद॑न्ती । 
आसद्यास्मिन्‌ बर्हिषि मादयस्वाऽनमीवा इष॒ आ धेह्यस्मे ८ 
सर॑स्वतीं यां पितरो हव॑न्ते दक्षिणा य॒ज्ञम॑भिनक्न॑माणाः । 
सहस्त्रार्धमिव्ठो ग्रत्र भागं रायस्पोषं यज॑मानेषु धेहि € 

आपो अस्मान्‌ मातर॑ः शुन्धयन्तु घृतेन नो घृतप्वः पुनन्तु । 
विश्वं हि रिप्रं प्रह॑न्ति देवीरुदिदाभ्यः शुचिरा पूत एमि १० 
द्रप्सश्च॑स्कन्द प्रथमाँ अनु दयूनिमं च योनिमनु यश्च पूर्वः । 
समानं योनिम संचरन्तं द्रप्सं जुहोम्यनु सप्त होत्राः ११ 

यस्तें द्रप्सः स्कन्द॑ति यस्ते अंशुर्बाहच्युतो धिषणाया उपस्थात्‌ । 
अध्वर्योर्वा परि वा यः पवित्रात्‌ तं तें जुहोमि मन॑सा वर्षट्कृतम्‌ १२ 
यस्तें द्रप्सः स्कन्नो यस्तें अंशुरवश्च यः परः स्त्रुचा । 

अयं देवो बृहस्पतिः सं तं सिञ्चतु राध॑से १३ 
पर्यस्वतीरोष॑धयः पय॑स्वन्माम॒कं वच॑ः । 

अपां पर्यस्व॒दित्‌ पयस्ते्न मा स॒ह शन्धत १४ 


(८६) एकोननवतितमं सूक्तम्‌ 
(१-१४) चतुर्दशर्चस्यास्य सूक्तस्य यामायनः संकुसुक ऋषिः । (१-४) 
प्रथमादिचतुरृचां मृत्युः, (५) पञ्चम्या धाता, (६) षष्ठयास्त्वष्टा, (७-१३) 
सप्तम्यादिसप्तानां पितृमेधः, (१४) चतुर्दश्याश्च पितृमेधः प्रजापतिर्वा देवताः । 
(१-१०, १२) प्रथमादिदशर्चां द्वादश्याश्च त्रिष्टुप्‌, । (११) एकादश्याः 


प्रस्तारपङ्किः, (१३) त्रयोदश्या जगती, (१४) चतुर्दश्याश्चानुष्टुप छन्दांसि 

पर॑ मृत्यो अनु परेहि पन्थां यस्ते स्व इतरो देवयानात्‌ । 
चक्षुष्मते श्रुग॒व॒ते ते ब्रवीमि मा न॑ः प्रजां रीरिषो मोत वीरान्‌ १ 
मृत्योः पदं योपर्यन्तो यदैत द्राघीय आर्युः प्रतरं दर्धानाः । 
आप्यायमानाः प्रजया धर्नेन शद्धाः पूता भ॑वत यज्ञियासः २ 
इमे जीवा वि मृतैराव॑वूत्रन्रभद्धद्रा देवहूंतिर्नो अद्य । 

प्राञ्चौ अगाम नृतये हसाय द्राघीय आर्युः प्रतरं दर्धानाः ३ 

इमं जीवेभ्यः परिधिं द॑धामि मैषां नु गादपरो अर्थमेतम्‌ । 

शतं जीवन्तु शरद॑ः पुरूचीरन्तर्मृत्युं द॑घतां पर्वतेन ४ 
यथाहान्यनुपूर्वं भर्वन्ति यर्थ आृतव॑ ऋृतुभिर्यन्तिं साघु । 

यथा न पूर्वमपरो जहात्येवा धातरायूंषि कल्पयैषाम्‌ ५ 

आ रोहतायुर्जरसं वृणाना अनुपूर्व यतमाना यति छठ । 

इह त्वष्टा सुजनिमा सजोषा दीर्घमार्युः करति जीवसे वः ६ 
इमा नारीरविधवाः सुपत्नीराञ्जनेन सर्पिषा सं विशन्तु । 
अनश्रवोऽनमीवाः सुरत्ना आ रोहन्तु जन॑यो योनिमग्रै ७ 
उदीर्ष्व नार्यभि जीवलोकं गतासुमेतमुप शेष एहिं । 
हस्तग्राभस्य दिधिषोस्तवेदं पत्युर्जनित्वमभि सं ब॑भूथ ८ 
धनुर्हस्तांदाददांनो मृतस्याऽस्मे क्षत्राय वर्चसे बलांय । 

अत्रैव त्वमिह व॒यं सुवीरा विश्वाः स्पृधो अभिमातीर्जयेम & 
उप॑ सर्प मातरं भूर्मिमेतामुरुव्यच॑सं पृथिवीं सुशेवाम्‌ । 
ऊर्णम्रदा युबतिर्दक्ञिणावत एषा त्वाँ पातु निर्रृतेरुपस्थांत्‌ १० 
उचूछूव॑ञ्चस्व पृथिवि मा नि बाघथाः सूपायनास्मै भव सूपवञ्चना । 
माता पुत्रं यथां सिचा ऽभ्येनं भूम ऊर्णुहि ११ 

उच्छ्वञ्चमाना पृथिवी सु तिष्ठतु सहस्त्रं मित उप हि श्रयन्ताम्‌ । 
ते गृहासों घृतश्चुतो भवन्तु विश्वाहास्मै शरणाः सन्त्वत्र १२ 

उत्‌ तें स्तभ्नामि पृथिवीं त्वत्‌ परीमं लोगं निदधन्मो अहं रिषम्‌ । 
एतां स्थूणां इंपतरों धारयन्तु तेऽत्रां यमः सार्दना ते मिनोतु १३ 
प्रतीचीने मामहनीष्वाः पर्णमिवा द॑धुः । 

प्रतीचीं जग्रभा वाचमश्वं रशनया यथा १४ 

सप्तमोऽध्यायः 
| व० १-२३० । 
(६०) नवतितमं सूक्तम्‌ 
(१-८) अ्रष्टर्चस्यास्य सूक्तस्य यामायनो मथितो वारुणिर्भृगुर्वा भार्गवश्चयवनो वा 
ऋषिः । (१, २-८) प्रथमर्चः पूर्वार्घस्य द्वितीयादिसप्तानाञ्चापो गावो वा, (१) 
प्रथमाया उत्तरार्धस्य चाम्रीषोमौ देवताः । (१-४, ७-८) प्रथमादिपञ्चर्चा 
सप्तम्यष्टम्योश्चानुष्टप्‌, (६) षष्ठ्याश्च गायत्री छन्दसी 

नि वर्तध्वं मार्नु गाताऽस्मान्‌ त्सिंषक्त रेवतीः । 
अग्नीषोमा पुनर्वसू अस्मे धारयतं रयिम्‌ १ 
पुनरेना नि वर्तय पुनरेना न्या कुरु । 
इन्द्र॑ एणा नि य॑च्छत्वग्मिरैना उपाज॑तु २ 
पुनरेता नि ब॑र्तन्तामस्मिन्‌ पुष्यन्तु गोप॑तो । 
इहैवाम्ने नि धारयेह तिष्ठतु या रयिः ३ 
यन्नियानं न्यर्य॑नं संज्ञानं यत्‌ पराय॑णम्‌ । 
आवर्तनं निवर्तनं यो गोपा अपि तं हबे ४ 
य उदानड़ ठ्यर्यनं य उदान॑ट्‌ परार्यणम्‌ । 
आवर्तनं निवर्तनमपिं गोपा नि व॑र्तताम्‌ % 
आ निंबर्त नि वर्तय पुनर्न इन्द्र गा देहि । जीवाभिर्भुनजामहे ६ 
परिं वो विश्वतो दघ ऊर्जा घृतेन पय॑सा । 
ये देवाः के च॑ यज्ञियास्ते रय्या सं स॑जन्तु नः ७ 
आ निवर्तन वर्तय नि निवर्तन वर्तय । 
भूम्याश्च्तस्त्रः प्रदिशस्तारभ्यं एना नि व॑र्तय ८ 


(६१) एकनवतितमं सूक्तम्‌ 
(१-२०) दशर्चस्यास्य सूक्तस्यैन्द्रः प्राजापत्यो वा विमदः, वासुक्रो बसुकृद्वा ऋषिः 
। अग्रिर्देवता । (१) प्रथमर्च एकपदा विराट्‌, (२) द्वितीयाया अनुष्टुप्‌, (३- 
८) तृतीयादितृचद्वयस्य गायत्री, (६) नवम्या विराट्‌, 
(१०) दशम्याश्च त्रिष्टुप्‌ छन्दः 
भद्रं नो अपि वातय॒ म्नः १ 
अम्रिमीळे भुजां यविष्ठं शासा मित्रं दुर्धरीतुम्‌ २ 

यस्य धर्मन्‌ त्स्वश्रैनीः सपर्यन्ति मातुरूरघ॑ः २ 

यमासा कृपनींळं भासाकेंतुं व॒र्धय॑न्ति । भ्राज॑ते श्रेणिदन्‌ ३ 

अर्यो विशां गातुरैति प्र यदान॑ड्‌ दिवो अन्तान्‌ । कविरभ्रं दीद्यांनः ४ 
जुषद्धव्या मार्नुषस्योर्ध्वस्तस्थावृभ्वां यज्ञे । मिन्वन्‌ त्सर्ग् पुर एति ५ 
स हि क्ञेमों हविर्यज्ञः श्रुष्टीद॑स्य गातुरेंति । अम्रिं देवा वाशींमन्तम्‌ ६ 
यज्ञासाहं दुव॑ इषे ऽग्निं पूर्व॑स्य शेव॑स्य । अ्रब्रैः सूनुमायुमांहः ७ 

नरो ये के चास्मदा विश्वेत्‌ ते वाम आ स्युः । | 

अम्रिं हविषा वर्धन्तः कृष्णः श्वेतोऽरुषो यामो अरस्य ब्रश्न सृज उत शोणो 
यश॑स्वान्‌ । हि 

हिर्रणयरूपं जनिता जजान € 

एवा तें अग्रे विमदो मनीषामूर्जो नपादमृर्तेभिः सजोर्षाः । 

गिर ग्रा व॑क्षत्‌ सुमतीरियान इषमूर्ज सुज्नितिं विश्वमाभाः १० 


(६२) द्विनवतितमं सूक्तम्‌ 
(१-८) अपष्टर्चस्यास्य सूक्तस्यैन्द्रः प्राजापत्यो वा विमदः, वासुक्रो वस॒ुकृद्दा ऋषिः 
| अग्निर्देवता | आस्तारपडिशछन्दः 
ग्राम्रिं न स्वर्वक्तिभिहोंतारं त्वा वृणीमहे । 
यज्ञाय स्तीर्णबर्हिषे वि वो मदे शीरं पांवकर्शोचिषं विव॑क्षसे १ 
त्वामु ते स्वाभुर्वः शम्भन्त्यश्वराघसः । 
वेति त्वार्मुपसेचनी वि वो मद त्रुजीतिरग्र ग्रार्हतिर्विवक्षसे २ 
त्वे धर्माण आसते जुहूर्भिः सिञ्चतीरिव । 
कृष्णा रूपाणयर्जुना वि वो मदे विश्वा अधि श्रिया धिषे विर्वक्षसे ३ 
यम॑ग्ने मन्य॑से रयिं सह॑सावन्नमर्त्य । 
तमा नो वार्ज॑सातये वि वो मदें यज्ञेषु चित्रमा भरा विवज्ञसे ४ 
अम्रिर्जातो अ्र्थरर्वणा विदद्विश्वानि काव्यां । 
भुव॑द्व्तो विवस्वतो वि वो मदे प्रियो यमस्य काम्यो विर्वक्षसे ५ 
त्वां यज्ञेष्वीळते उम्में प्रयत्यध्वरे । 
त्वं वर्सनि काम्या वि वो मदे विश्वां दधासि दाशुषे विर्वक्षसे ६ 
त्वां यज्ञेष्वृत्विजं चारुमग्ने नि षेदिरे । 
घृतप्रतीकं मनुषो वि वो मदे शक्रं चेतिष्ठमक्तभिर्विर्वक्ञसे ७ 

अर्रे शक्रेण शोचिषोरु प्रथयसे बृहत्‌ । 
अभिक्रन्दन्‌ वृषायसे वि वो मदे गर्भ दधासि जामिषु विर्वक्षसे ८ 


(६३) त्रिनवतितमं सूक्तम्‌ 
(१-१४) पञ्चदशर्चस्यास्य सूक्तस्यैन्द्रः प्राजापत्यो वा विमदः, वासुक्रो बसुकृद्वा 
ऋषिः । इन्द्रो देवता । (१-४, ६, ८५, १०-१४) प्रथमादिचतुरृचां 
षष्ठयष्टम्योर्दशम्यादिपञ्चानाञ्च पुरस्ताङ्हती, (५, ७, ६) 
पञ्चमीसप्तमीनवमीनामनुष्टप्‌, (१५) पञ्चदश्याश्च त्रिष्टुप्‌ छन्दांसि 
कुहं श्रुत इन्द्रः कस्मिन्नद्य जने मित्रो न श्रूयते । 
ऋषीणां वा यः क्षये गुहां वा चकृषे गिरा १ 
इह श्रुत इन्द्रौ अस्मे अद्य स्तवे वज्रयृचीषमः । 
मित्रो न यो जनेष्वा यशश्चक्रे असाम्या २ 
महो यस्पतिः शव॑सो असाम्या महो नृम्णस्य तूतुजिः । 
भर्ता वञ्जस्य घुष्णोः पिता पुत्रमिव प्रियम्‌ ३ | 
युजानो अश्वा वात॑स्य॒ घुनी देवो देवस्य वज्रिवः । 
स्यन्तां प॒था विरुक्मता सृजानः स्तोष्यध्व॑नः ४ 
त्वं त्या चिद्वात॒स्याश्वागां आजा त्मना वहध्यै । 
ययोर्दैवो न मर्त्यो यन्ता नकिर्विदाय्यः ५ 
अध ग्मन्तोशनां प॒च्छते वां कर्दर्था न॒ आ गृहम्‌ । 
आ ज॑ग्मथुः पराकाद्‌ दिवश्च ग्मश्च मर्त्यम्‌ ६ 
आ न॑ इन्द्र पृक्षसे ऽस्माकं ब्रह्मोद्य॑तम्‌ । 
तत्‌ त्वां याचामहेऽवः शुष्णं यद्धन्नमानुषम्‌ ७ 
अकर्मा दर्स्युरभि नों अ्रमन्त्रन्यव्रतो अर्मानुषः । 
त्वं तर्स्यामित्रहन्‌ वध॑र्दासस्यं दम्भय ८ 
त्वं न॑ इन्द्र शुर शूरैरुत त्वोर्तासो बर्हर्णा । 
पुरुत्रा ते वि पूर्तयो नव॑न्त क्षोणर्यो यथा & 
त्वं तान्‌ वृत्रहत्ये चोदयो नृन्‌ कार्पाणे शूर वज्रिवः । 
गुहा यदी कवीनां विशां नक्॑त्रशवसाम्‌ १० 
म॒क्षू ता त॑ इन्द्र दानार्मस आक्षाणे शूर वजिवः । 
यद्ध शुष्ण॑स्य दम्भयो जातं विश्वं स॒याव॑भिः ११ 

माकुध्र्यगिन्द्र शूर वस्वीरस्मे भूवन्नभिष्टयः । 

व॒यंब॑यं त आसां सुम्ने स्याम वज्रिवः १२ 

अस्मे ता त॑ इन्द्र सन्तु स॒त्या ऽहिँसन्तीरुपस्पृश॑ः । 

विद्याम यासां भुजो धेनूनां न वजिवः १३ 

अहस्ता यदपदी वर्धत क्षाः शचीभिर्वेद्यानाम्‌ । 

शुष्णं परिं प्रदक्षिणिद्‌ विश्वायवे नि शिश्नथः १४ 
पिर्बापिनेदिन्द्र शूर सोमं मा रिषण्यो बसवान वसुः सन्‌ । 
डत त्रायस्व गुणतो म॒घोनों महश्च॑ रायो रेवर्तस्कृधी नः १५ 


(६४) चतुर्नवतितमं सूक्तम्‌ 
(१-७) सप्तर्चस्यास्य सूृक्तस्यैन्द्रः प्राजापत्यो वा विमदः, वासुक्रो बसुकृद्ठा ऋषिः 
। इन्द्रो देवता । (१, ७) प्रथमासप्तम्यो्गृचोस््त्रिष्टुप्‌, (२-४, ६) 
द्वितीयादितृचस्य षष्ठ्याश्च जगती, (५) पञ्चम्याश्चाभिसारिणी छन्दांसि 
यजामह इन्द्रं वजदज्षियुं हरीणां रथ्यं विब्रतानाम्‌ । 
प्र श्मश्रु दोधुवदूर्ध्वथा भूद्‌ वि सेनाभिर्दय॑मानो वि राध॑सा १ 
हरी न्व॑स्य या वने विदे वस्विन्द्रो मघैर्मघवा वृत्रहा भुवत्‌ । 
ऋभुर्वाज आभुक्ताः प॑त्यते शवो ऽव॑ क्ष्णोमि दास॑स्य नाम॑ चित्‌ २ 
य॒दा वज्रं हिरण्यमिदथा रथं हरी यम॑स्य वह॑तो वि सूरिभिः । 
आ तिष्ठति मघवा सनश्रुत इन्द्रो वाज॑स्य दीर्घश्रवसस्पतिः ३ 
सो चिन्न वृष्टिर्यूथ्याई स्वा सचां इन्द्र: श्मश्रूणि हरिताभि प्रुष्णुते । 
अव॑ वेति सुक्षयं सृते मधूदिद्भनोति वातो यथा वन॑म्‌ ४ 
यो वाचा विवाचो मृध्रवाचः पुरू सहस्त्राशिवा ज॒घान॑ । 
तत्तदिद॑स्य पोर्स्यं गृणीमसि पितेव यस्तविषीं वावृधे शर्वः ५ 
स्तोम॑ त इन्द्र विम॒दा अजीजनन्नपूर्व्यं पुरुतमं सुदान॑वे । 
विद्मा ह्य॑स्य भोजनमिनस्य यदा पशं न गोपाः क॑रामहे ६ 
माकिर्न एना सख्या वि योंषुस्तर्व॑ चेन्द्र विम॒दस्य॑ च ऋषें: । 
विद्या हि ते प्रम॑तिं देव जामिवदस्मे तें सन्तु सख्या शिवानि ७ 


(६५) पञ्चनवतितमं सूक्तम्‌ 
(१-६) षङ्चस्यास्य स्ूक्तस्यैन्द्रः प्राजापत्यो वा विमदः, वासुक्रो बसुकृद्वा त्रुषिः । 

(१-३) प्रथमतृचस्येन्द्रः, (४-६) द्वितीयतृचस्य चाश्चिनौ देवताः । (१-३) 
प्रथमतृचस्यास्तारपङ्किः, (४-६) द्वितीयतृचस्य चानुष्ट॒प्‌ छन्दसी 

इन्द्र सोममिमं पिं मर्घुमन्तं चमू सुतम्‌ । 
अस्मे रयिं नि धारय वि वो मदै सहस्त्रिणं पुरूवसो विर्वक्षसे १ 
त्वां यज्ञेभिरुक्थैरुप हव्येभिरीमहे । 
शचीपते शचीनां वि वो मदे श्रेष्ठ नो धेहि वार्यं विव॑क्ञसे २ 
यस्पतिर्वार्याणामर्सि रध्रस्य चोदिता । 
इन्द्र॑ स्‍्तोत॒गाम॑विता वि वो मदे द्विषो नः पाह्यंहंसो विव॑क्ञसे ३ 
युवं शंक्रा मायाविनां समीची निर॑मन्थतम्‌ । 
विमदेन यदीळिता नास॑त्या निरम॑न्थतम्‌ ४ 
विश्वे देवा अकृपन्त समीच्यो निष्पर्तन्त्योः । 
नासंत्यावब्रुवन्‌ देवाः पुनरा ब॑हतादितिं ५ 
मर्धुमन्मे परार्यणुं मधुमत्‌ पुनरार्यनम्‌ । 
ता नों देवा देवर्तया युवं मर्धुमतस्कृतम्‌ ६ 


(६६) षण्णवतितमं सूक्तम्‌ 
(१-११) एकादशर्चस्यास्य सूक्तस्यैन्द्रः प्राजापत्यो वा विमदः , वासुक्रो बसुकृद्वा 
ऋषिः । सोमो देवता । आस्तारपङ्किश्छन्दः 
भद्रं नो अपि वातय मनो दर्क्षमुत क्रतुम्‌ । 
अधां ते सख्ये ग्रन्ध॑सो वि वो मदे रणन गावो न यव॑से विव॑क्तसे १ 
हृदिस्पृर्शस्त आसते विश्वेषु सोम धाम॑सु । 
अघा कामां इमे मम वि वो मदे वि तिष्ठन्ते वसूयवो विर्वक्षसे २ 
उत व्र॒तानि सोम ते प्राहं मिनामि पाक्या । | 
अर्धा पितेब॑ सूनवे वि वो मदे मूळा नो ग्रभि चिड्टघाद्विवक्षसे ३ 
समु प्र य॑न्ति धीतयः सर्गासोऽवताँ ईव । 
क्रतुं नः सोम जीवसे वि वो मदै धारयां चमसाँ ईव विव॑क्चसे ४ 
तव॒ त्ये सोम शक्तिंभिर्निकामासो व्यंरिवरे । 
गृत्सस्य घीरांस्तवसो वि वो मदे व्र॒जं गोमन्तमश्विनं विरवज्ञसे ५ 
पशं न॑ः सोम रक्षसि पुरुत्रा विष्ठितं जगत्‌ । 
समार्कणोषि जीवसे वि वो मदे बिश्वा संपश्यन्‌ भुवना विर्वक्षसे ६ 

त्वं नः सोम विश्वतां गोपा अदाभ्यो भव । 

सेर्थ राजन्नप स्त्रियों वि वो मदे मा नों दुःशंसं ईशता विर्वक्तसे ७ 
त्वं न॑ः सोम सुक्रतुर्वयोधेयांय जागृहि । 

चञेत्रवित्त॑रो मर्नुषो वि वो मदे द्रुहो न॑ः पाह्यंहसो विव॑क्षसे ८ 

त्वं नो वृत्रहन्तमेन्द्र॑स्येन्दो शिवः सखां । 

यत्‌ सीं हव॑न्ते समिथे वि वो मदे युध्यमानास्तोक्सातौ विव॑ज्ञसे ६ 
अयं घ स तुरो मद्‌ इन्द्रस्य वर्धत प्रियः । 

अयं कक्षीवतो महो वि वो मदे म॒तिं विप्रस्य वर्धयद्विवक्षसे १० 
अयं विप्राय दाशुषे वाजाँ इयर्ति गोर्मतः । 

अयं सभ्य आ वरं वि वो मदे प्रान्धं श्रोणं च॑ तारिषद्विवक्ञषसे ११ 


(६७) सप्तनवतितमं सूक्तम्‌ 
(१-६) नवर्चस्यास्य सूक्तस्यैन्द्रः प्राजापत्यो वा विमदः, वासुक्रो बसुकृद्वा ऋषिः । 
पूषा देवता । (१, ४) प्रथमाचतुर्थ्यो्ृचोरुष्णिक, (२-३, ५-६) 
द्वितीयातृतीययोः पञ्चम्यादिपञ्चानाञ्चानुष्टप्‌ छन्दसी 
प्र ह्यच्छां मनीषाः स्पार्हा यन्ति नियुतः 
प्र दुस्त्रा नियुद्रथः पुषा अंविष्ट मार्हिनः १ 
यस्य त्यन्मंहित्वं वातार्प्यम॒यं जर्नः । 
विप्र आ ब॑सद्धीतिभिश्चिकैत सष्टतीनाम्‌ २ 
स बेद सुष्टतीनामिन्दुर्न पूषा वृषा । 
अभि प्सरः प्रुषायति व्रजं न॒ आ प्रषायति ३ 
मंसीमहिं त्वा वयमस्माकं देव पूषन्‌ । 
मतीनां च साध॑नं विप्राणां चाधवम्‌ ४ 
प्रत्यर्धिर्यज्ञानामश्वहयो रथानाम्‌ । 
ऋषिः स यो मनुर्हितो विप्रस्य यावयत्सखः ५ 
अआधीर्षमाणायाः प्तिः शचार्याश्च श॒चस्य॑ च । 
वासोवायोऽवीनामा वासांसि मर्मुजत्‌ ६ 
इनो वाजांनां पर्तिरिनः पुष्टीनां सखां । 
प्र श्मश्रु हर्यतो दूंघोद वि वृथा यो अ्रदाभ्यः ७ 
आ ते रथस्य पूषन्नजा धुर॑ ववृत्युः । 

विश्वस्यार्थिनः सखा सनोजा अन॑पच्यतः ८ 
अस्मार्कमर्जा रथ॑ पषा अविष्ट माहिन 
भुव॒द्घाजांनां वुध इमं न॑ः शृणव॒द्धव॑म्‌ € 


(६८) अष्टनवतितमं सूक्तम्‌ 
(१-२४) चतुर्विशत्यृचस्यास्य सूक्तस्यैन्द्रो वसुक्र ऋषिः । इन्द्रो देवता । 
त्रिष्टुप्‌ छन्दः 
असत सु में जरितः साभिवेगो यत्‌ सुन्वते यजमानाय शिक्षम्‌ । 
अनाशीर्दामहमस्मि प्रहन्ता सत्यध्वृतं वृजिनायन्तमाभुम्‌ १ 
यदीदुहं यृधरये संनयान्यरदैवयून्‌ तन्वार॑ शशजानान्‌ । 
अमा ते तुम्रं वृषभं पचानि तीव्रं सृतं पञ्चदशं नि षिञ्चम्‌ २ 
नाहं तं वेद्‌ य इति ब्रवीत्यर्देवयून्‌ त्समर॑शे जघन्वान्‌ । 
युदावाख्य॑त्‌ समर॑णमृर्घावदादिद्ध मे वृषभा प्र ब्रुवन्ति ३ 
यदज्ञातेषु वृजनेष्वासं विश्वै स॒तो मघवानो म आसन्‌ । 
जिनामि वेत्‌ क्षेम आ सन्त॑माभं प्र तं क्षिणां पर्वते पादगृह्य॑ ४ 
न वा उ मां वृजने वारयन्ते न पर्वतासो यदहं म॑नस्ये । 
मर्म स्वनात्‌ कृधकर्णो भयात एवेदनु दन्‌ किरणः समेजात्‌ ५ 
दर्शन्न्वत्र शृतपाँ अनिन्द्रान्‌ बाहच्तदः शर॑वे पत्यमानान्‌ । 
घुर्षं वा ये निनिदुः सखायमध्यू न्वेषु पवर्यो ववृत्युः ६ 
अभूर्वौकषी्व्य१ ग्रार्यरानड दर्षन्न पूर्वो अपरो न॒ द॑र्षत्‌ । 
द्वे पवस्तेपरि तं न भूतो यो अ्रस्य पारे रज॑सो विवेष ७ 
गावो यवं प्रयुता अर्यो अंक्ञन्‌ ता अपश्यं स॒हगोंपाश्चर॑न्तीः । 
हवा इदर्यो अभितः सर्मायन्‌ किर्यदासु स्वर्पतिश्छन्दयाते ८ 
सं यद्द्य॑ यव॒सादो जनानामहं य॒वाद॑ उर्वजे अ्रन्तः । 
अत्रा युक्तो उजसातार॑मिच्छादथो अअर्युक्तं युनजद्ववन्वान्‌ & 
अत्रेदु मे मंससे सत्यमुक्तं द्विपाञ्च यच्चतुंष्पात्‌ संसृजानिं । 
स्त्रीभियों अत्र वृष॑णं पृतन्यादयुद्धो अस्य वि भ॑जानि वेदः १० 
यस्यानक्षा दुहिता जात्वास कस्तां विद्वाँ अभि म॑न्याते अन्धाम्‌ । 
कतरो मेनिं प्रति तं मुचाते य ई वहाते य ईं वा वरेयात्‌ ११ 
किय॑ती योषां मर्यतो ब॑धूयोः परिँप्रीता पन्य॑सा वार्येण । 

भद्रा वधूर्भवति यत्‌ सुपेर्शाः स्व॒यं सा मित्रं वनुते जने चित्‌ १२ 
पत्तो ज॑गार प्रत्यञ्च॑मत्ति शीर्ष्णा शिरः प्रतिं दधौ वरूथम्‌ । 
आसीन ऊर्ध्वामुपसि क्िणाति न्यङ्ङ्त्तानामन्बेति भूमिम्‌ १३ 
बृहन्नच्छायो अपलाशो अर्वा त॒स्थौ माता विषितो अत्ति गर्भः । 
अन्यस्यां व॒त्सं रिहती मिंमाय कयां भुवा नि द॑धे धेनुरूधः १४ 
सप्त वीरासो अ्धरादुर्दाचन्नष्टोत्तरात्तात्‌ सम॑जग्मिरन्ते । 

नव॑ पश्चातांत्‌ स्थिविमरन्त आयन्‌ दश प्राक्‌ सानु वि तिरन्त्यश्नः १ 
दशानामेकं कपिलं स॑मानं तं हिन्वन्ति क्रत॑वे पार्याय । 

गर्भ माता सुर्धितं वक्षणास्ववेनन्तं तुषयन्ती निभर्ति १६ 

पीवानं मेषम॑पचन्त वीरा न्युंसा अक्षा अ्रनुं दीव आसन्‌ । 

द्रा धनुं बृहतीमप्स्वश्न्तः पवित्रवन्ता चरतः पुनन्तां १७ 

वि क्रोशनासो विष्वञ्च आयन्‌ पचाति नेमो नहि पक्षदर्धः । 

अयं मे देवः सविता तदाह द्रव॑न्न इद्टनवत्‌ सर्पिर॑न्नः ९८ 

अ्रपश्यं ग्रामं बरहमानमारारद॑चक्रयां स्व॒धया वर्तमानम्‌ । 
सिर्षक्त्यर्यः प्र युगा जनानां स॒द्यः शिश्ना प्रमिनानो नवीयान्‌ १६ 
एतौ मे गावौ प्रमरस्य॑ युक्तौ मो षु प्र सँधीर्मुहरिन्म॑मन्धि । 
आप॑श्चिदस्य वि न॑शन्त्यर्थं सूर॑श्च मर्क उपरो बभूवान्‌ २० 

अयं यो वजः पुरुधा विवृत्तो ऽवः सूर्यस्य बृहतः पुरीषात्‌ । 

श्रव॒ इदेना परो ग्रन्यर्दस्ति तदव्यथी जरिमाणस्तरन्ति २१ 
वृक्षेवूक्षे नियंता मीमयद्गौस्ततौ वयः प्र प॑तान्‌ प्रुषार्दः । 

अथेदं विश्वं भुव॑नं भयात इन्द्राय सुन्वटूष॑ये च शिक्ञ॑त्‌ २२ 
देवानां मानें प्रथमा अतिष्ठन्‌ कृन्तत्रांदेषामुप॑रा उदायन्‌ । 
त्रयस्तपन्ति पृथिवीम॑नूपा द्रा बृबूकं बहतः पुरीषम्‌ २३ 

सा तें जीवातुरुत तस्य॑ विद्धि मा स्मैताटूगप॑ गूहः समर्ये । 

आविः स्व॑ः कृणुते गूह॑ते बुसं स पादुर॑स्य निर्णिजो न मुच्यते २४ 


(६६) नवनवतितमं सूक्तम्‌ 
(१-१२) द्वादशर्चस्यास्य सूक्तस्य (१) प्रथमर्च इन्द्रस्त्रुषा बसुक्रपबी आृषिका, 
(२, ६, ८, १०, १२) द्वितीयाषष्ठयष्टमीदशमीद्वादशीनामिन्द्रः, (३-५, ७, €, ११) 

तृतीयादितृचस्य सप्तमीनवम्येकादशीनाञ्चैन्द्रो बसुक्र क्रषिः । (१, ३-४, ७, ६, 
११) प्रथमर्चस्तृतीयादितृचस्य ससमीनवम्येकादशीनाश्चेन्द्रः, (२, ६, ८, १०, १२) 
ड्वितीयाषष्ठयष्टमीदशमीड्रादशीनाजड्चैन्द्रो बसुक्रो देवते । त्रिष्टुप्‌ छन्दः 
विश्वो ह्यईन्यो अरिराजगाम ममेदह श्वशरो ना ज॑गाम । 
जक्षीयाद्धाना उत सोम॑ पपीयात्‌ स्वांशितः पुनरस्तं जगायात्‌ १ 
स रोरुवद्डष॒भस्तिग्मश्व॑ज्जो वर्ष्मन्‌ तस्थौ वरिमन्ना पृथिव्याः । 
विश्वेष्वेनं वृजनेषु पामि यो में कुत्ती सुतसोमः पृणाति २ 
अ्रद्रिंणा ते मन्दिन॑ इन्द्र तूर्यान्‌ त्सुन्वन्ति सोमान्‌ पिब॑सि त्वमेषाम्‌ । 
पच॑न्ति ते वृषभाँ अत्सि तेषां पृक्षेण यन्म॑ंघवन्‌ हूयमानः ३ 
इदं सु में जरितरा चिकिद्धि प्रतीपं शाप नद्यो वहन्ति । 
लोपाशः सिंहं प्रत्यञ्च॑मत्साः क्रोष्टा व॑राहं निर॑तक्त कक्षात्‌ ४ 
कथा त॑ एतदहमा चिकेतं गृत्स॑स्य पार्क॑स्तवसों मनीषाम्‌ । 
त्वं नों विड्राँ औतुथा वि वाचो यमर्ध॑ ते मघवन्‌ क्षेम्या धूः ५ 
एवा हि मां तवस व॒र्धय॑न्ति दिवश्चिन्मे बृहत उत्त॑रा धूः । 
पुरू सहस्त्रा नि शिशामि साकम॑श॒त्रुं हि मा जनिता ज॒जान॑ ६ 
एवा हि मां तवस॑ जज्ञुरुग्रं कर्मन्कर्मन्‌ वृर्ष॑णमिन्द्र देवाः । 
वधीं वृत्रं वजेण मन्दसानो ऽप॑ व्र॒जं म॑हिना दाशुषे वम्‌ ७ 
देवास आयन्‌ परशुरैंबिश्रन्‌ वर्ना वृश्चन्तो अभि विड्भिरायन्‌ । 
नि सुद्रवंश दध॑तो वक्षणांसु यत्रा कृपीटमनु तद्दहन्ति ८ 
शशाः क्षुरं प्रत्यञ्चं जगाराऽद्रिं लोगेन व्यभेदमारात्‌ । 
बृहन्तं चिटृहते र॑न्धयानि वयंद्वत्सो वृषभं शूशवानः ६ 
सुपर्ण इत्था नखमा सिषायाव॑रुद्धः परिपदं न सिंहः । 
निरुद्धश्चिन्महिषस्तर्ष्यार्वान्‌ गोधा तस्मां अयर्थ कर्षदेतत्‌ १० 
तेभ्यो गोधा अ्रयर्थं कर्षदेतद्ये ब्रह्मणः प्रतिपीयन्त्यन्नैः । 
सिम उच्त्णो5वसृष्टां अंदन्ति स्व॒यं बलानि तन्वः श्ृणानाः ११ 
एते शमीभिः सुशमी अभूवन्‌ ये हिन्विरे तन्वः सोम॑ उक्थैः । 
नृवङ्कदन्नुपं नो माहि वाजान्‌ दिवि श्रवो दधिषे नाम॑ वीरः १२ 


(१००) शततमं सूक्तम्‌ 
(१-८) अष्टर्चस्यास्य सूक्तस्यैन्द्रो बसुक्र आृषिः । इन्द्रो देवता । त्रिष्टुप्‌ छन्दः 

बने न वा यो न्य॑धायि चाकञ्छुचिर्वां स्तोमों भुरणावजीगः । 
यस्येदिन्द्रः पुरुदिनेषु होतां नृणां नर्यो नृत॑मः क्ञपार्वान्‌ १ 

प्रते अस्या उषसः प्राप॑रस्या नृतौ स्यांम॒ नृत॑मस्य नृणाम्‌ । 

अनु त्रिशोकः शतमाव॑हनन्‌ कुत्सेन रथो यो अस॑त्‌ ससवान्‌ २ 
कस्ते मर्द इन्द्र रन्त्या भूहुरो गिरो अभ्युश्ग्रो वि घाव । 

कहद्ठाहों अर्वागुप॑ मा मनीषा आ त्वां शक्यामुपमं राधो अन्नैः ३ 
कर्दु सुम्नमिन्द्र त्वार्ब॑तो नृन्‌ कयां धिया करसे कन्न आगन्‌ । 
मित्रो न स॒त्य उरुगाय भृत्या अन्ने समस्य यदस॑न्‌ मनीषाः ४ 
प्रेरय सूरो अर्थ न पारं ये अस्य काम॑ जनिधा ईव ग्मन्‌ । 
गिर्रश्च ये ते तुविजात पूर्वीर्नर इन्द्र प्रतिशिक्ञन्त्यन्नैः ५ 

मात्रे नु ते सुमिते इन्द्र पूर्वी द्यौर्मज्मनां पृथिवी काव्येन । 
वरांय ते घृतवन्तः सुतासः स्वाद्य॑न्‌ भवन्तु पीतये म्नि ६ 
आ मध्वो अस्मा असिचन्नम॑त्रमिन्द्राय पूर्ण स हि सत्यराधाः । 
स वावृधे वरिमन्ना पैथिव्या अभि क्रत्वा नर्यः पौंस्यैश्च ७ 
व्यानळिन्द्रः पृतनाः स्वोजा आस्मै यतन्ते सख्यार्य पूर्वीः । 

आ स्मा रथं न पृत॑नासु तिष्ठ यं भद्रयां सुमत्या चोदयांसे ८ 


(१०१) एकोत्तरशततमं सूक्तम्‌ 
(१-१४) पञ्चदशर्चस्यास्य सूक्तस्यैलूषः कवष ऋषिः । आपोऽपां नपाठ्ठा देवता । 
त्रिष्टुप्‌ छन्दः 
प्र देवत्रा ब्रह्मणे गातुरेत्वपो अच्छा मन॑सो न प्रयुक्ति । 
महीं मित्रस्य वरुणस्य घासिं पुथुजर्यसे रीरधा सुवृक्तिम्‌ १ 
अध्व॑र्यबो हविष्म॑न्तो हि भूताऽच्छाप ईतोशतीरुशन्तः । 
अब याश्चष्टे अरुणः सुंपर्णस्तमार्स्यध्वमूर्मिमद्या सुंहस्ताः २ 
अध्व॑र्यवोड्प ईता समुद्रमपां नपातं हविर्षा यजध्वम्‌ । 
स बो दददूर्मिमद्या सुपूतं तस्मै सोमं मधुमन्तं सुनोत ३ 
यो अनिध्मो दीद॑यदप्स्वशन्तर्य विप्रांस ईळते अध्वरेषु । 
अपां नपान्मधुमतीरपो दा याभिरिन्द्रो वावृधे ीर्याय ४ 
याभिः सोमो मोदते हर्ष॑ते च कल्याणीभिर्युव॒तिभिर्न मर्यः । 
ता अध्वर्यो अपो अच्छा परेहि यर्दासिञ्चा ओर्षघीभिः पुनीतात्‌ ५ 


665 


भै ऋष्टक MAHARISHI UNIVERSITY OF MANAGEMENT 
[Rik Veda] ऋऋष्टेक 9 VEDIC LITERATURE COLLECTION 


एवेद्यूने युवतर्यो नमन्त यदींमुशन्नुशतीरेत्यच्छ । 

सं जानते मन॑सा सं चिकित्रे ऽध्वर्यवो धिषणाप॑श्च देवीः ६ 
यो बो वृताभ्यो अकृणोदु लोकं यो वो मह्या अभिशस्तेरमुञ्चत्‌ । 
तस्मा इन्द्राय मर्घुमन्तमूर्मि देवमार्द॑नं प्र हिणोतनापः ७ 

प्रास्मै हिनोत मर्धुमन्तमूर्मि गर्भो यो ब॑ः सिन्धवो मध्व उत्स॑ः । 
घृतर्पष्ठमीडयमध्वरेष्वाऽऽपों रेवतीः शृणुता हवं मे ८ 

तं सिन्धवो मत्सरमिन्द्रपान॑मूर्मि प्र हत य उभे इर्यर्ति । 
मदच्युत॑मौशानं न॑भोजां परि त्रितन्तुं विचर॑न्तमुत्स॑म्‌ & 
आवर्वृततीरध नु द्विघारां गोषुयुधो न नियवं चर॑न्तीः । 

ऋषे जनित्रीर्भुव॑नस्य पत्नीरपो व॑न्दस्व सवृधः सयोनीः १० 
हिनोतां नो अध्वरं दॅवय॒ज्या हिनोत ब्रह्म॑ सनये धनानाम्‌ । 
ऋतस्य योगे वि ष्यघ्वमू्धः श्रृष्टीवरीर्भूतनास्मभ्यमापः ११ 
आपों रेवतीः चषर्यथा हि वस्वः क्रतुं च भद्र इंन॑भृथामृतं च । 
रायश्च स्थ स्व॑प॒त्यस्य पत्नीः सर॑स्वती तद्गृणते वयों धात्‌ १२ 
प्रति यदापो अर्दृश्रमायतीर्घतं परयांसि बिश्रतीर्म ध्वनि । 
अध्वर्युभिर्मनसा संविदाना इन्द्राय सोमं सुषुतं भर॑न्तीः १३ 
एमा अग्मन्‌ रेवतीर्जीवर्धन्या अध्वर्यवः सादर्यता सखायः । 
नि ब॒र्हिषिं धत्तन सोम्यासो ऽपां नप्त्रां संविदानासं एनाः १४ 
आग्मन्नाप उशतीर्बर्हिरेदं न्य॑घ्वरे असदन्‌ देवयन्तीः । 
अध्वर्यवः सुन॒तेन्द्राय सोममर्भूदु वः सुशकां देवय॒ज्या १५ 


(१०२) दृथुत्तरशततमं सूक्तम्‌ 
(१-११) एकादशर्चस्यास्य सूक्तस्येलूषः कवष ऋषिः । विश्वे देवा देवताः । 
त्रिष्टुप्‌ छन्दः 

आ नों देवानामुर्प बेतु शंसो बिश्चैभिस्तुरैरब॑से यज॑त्रः । 

तेभिर्वयं सुंषखायों भवेम तर॑न्तो विश्वां दुरिता स्यांम १ 

परिं चिन्मर्तो द्रविणं ममन्यादृतस्य प॒था नम॒सा विवासेत्‌ । 

उत स्वेन क्रतुना सं व॑देत श्रेयांसं दक्षं मन॑सा जगृभ्यात्‌ २ 

अर्धायि धीतिरस॑सुग्रमंशांस्तीर्थे न दस्ममुर्प यन्त्यूर्माः । 

अभ्यानश्म सुवितर्स्य शूषं नर्वेदसों अमृर्तानामभूम ३ 

निर्त्यश्चाकन्यात्‌ स्वर्पतिर्दमूंना यस्मां उ देवः स॑विता जजान॑ । 
भगो वा गोभिरर्यमेमनज्यात्‌ सो अस्मै चारुश्छदयदुत स्यात्‌ ४ 
इयं सा भूया उषसामिव क्षा यद्ध॑ चुमन्तः शवसा समार्य॑न्‌ । 
अस्य स्तुतिं ज॑रितुर्भिक्न॑माणा आ न॑ः शग्मास उप यन्तु वाजाः ५ 
अस्येदेषा सुमतिः प॑प्रथाना ऽभ॑वत्‌ पूर्व्या भूम॑ना गौः । 

अस्य सनीळा असुरस्य योनौ समान आ भरणे बिभ्रमाणाः ६ 
किं स्विट्नं क उ स वृक्ष आस यतो द्यार्वापृथिवी निष्टतक्षुः । 
संतस्थाने अजरे इतऊती अहानि पूर्वीरुषसों जरन्त ७ 
नेताव॑देना परो ग्रन्यदंस्त्युक्षा स द्यावापृथिवी बिंभर्ति । 

त्वच॑ पवित्र कृणुत स्वधावान्‌ यदीं सूर्य न हरितो वह॑न्ति ८ 
स्तेगो न क्षामत्येति पृथ्वीं मिहं न बातो वि ह॑ वाति भूम । 
मित्रो यत्र वरुणो अज्यमानो ऽग्निर्वने न व्यर्सष्ट शोक॑म्‌ € 
स्तरीर्यत्‌ सूत स॒द्यो अज्यमाना व्यर्थिरव्यथीः कृणुत स्वगोपा । 
पुत्रो यत्‌ पूर्व॑ः पित्रोर्जनिष्ट शम्यां गौर्जगार यद्ध पृच्छान्‌ १० 
उत करव॑ नृषर्दः पुत्रमाहरुत श्यावो धनमार्दत्त वाजी । 

प्र कृष्णाय रुशदपिन्वतोधत्रपतमत्र नकिरस्मा अपीपेत्‌ ११ 


(१०३) व्यृत्तरशततमं सूक्तम्‌ 
(१-६) नवर्चस्यास्य सूक्तस्यैलूषः कवष ऋषिः । इन्द्रो देवता । (१-५) 
प्रथमादिपञ्चर्चा जगती, (६-९) षष्ठयादिचतसृणाञ्च त्रिष्टुप्‌ छन्दसी 
प्र सु ग्मन्ता धियसानस्य सक्षणि वरेभिर्वराँ अभि षु प्रसीदतः । 
अस्माकमिन्द्र उभर्य॑ ज॒जोषति यत्‌ सोम्यस्यान्ध॑सो न॒बोधति १ 
वीन्द्र यासि दिव्यानि रोचना वि पार्थिवानि रज॑सा प॒रुष्टत । 
ये त्वा वहन्ति मुर्हरघ्वराँ उप ते स॒ वन्वन्तु वग्वनाँ अराधसः २ 
तदिन्में छन्त्सद्वपंषो वर्पष्टरं पत्रो यज्ञार्न पित्रोरधीर्य॑ति । 
जाया पतिं वहति वग्नर्ना समत्‌ पंस इद्भद्रो वहतः परिंष्कृतः ३ 
तदित्‌ सधस्थमभि चारु दीधय॒ गावो यच्छार्सन्‌ वहतं न धेनव 
माता यन्मन्तुर्यथस्य पूर्वर्याऽभि वाणस्य सप्तघातुरिजर्नः ४ 
प्र वोऽच्छा रिरिचे देवयुष्पदमेको रुद्रेभिर्याति तुर्वणिः । 
जरा वा येष्वमृतेषु दावने परि व॒ ऊमेभ्यः सिञ्चता मर्चु ५ 

निधीयरमानमप॑ंगूळहमप्स प्र में देवानां व्रतपा उंवाच । 

इन्द्रो विद्ठां अनु हि त्वां चचक्ष तेनाहम॑ग्रे अनुशिष्ट आगाम्‌ ६ 
भ्रक्षेत्रवित्‌ क्षेत्रविदं ह्यप्राट्‌ स प्रेतिं क्षेत्रविदान॑शिष्टः । 

एतद्वै भद्रम॑नुशास॑नस्योत स्त्रुतिं विन्दत्यझ्सीनाम्‌ ७ 

अद्येदु प्राणीदम॑मन्निमाहा ऽपींवृतो अधयन्मातुरूध॑ः । 

एमेनमाप जरिमा युर्वानमहेंळन्‌ वसुः सुमनां बभूव ८ 

एतानि भद्रा क॑लश क्रियाम कुरुश्रवण दद॑तो म॒घानि । 

दान इद्र मघवानः सो अ्र॑स्त्व॒यं च सोमो हृदि यं बिभ॑र्मि € 


अष्टमोऽध्यायः 
। ० १-२६ । 
(१०४) चतुरुत्तरशततमं सूक्तम्‌ 
(१-६) नवर्चस्यास्य सूक्तस्यैलूषः कवष ऋषिः । (१) प्रथमर्चो विश्वे देवाः, 
(२-३) ड्वितीयातृतीययोरिन्द्रः, (४-४) चतुर्थीपञ्चम्योस्त्रासदस्यवस्य कुरुश्रबणस्य 
दानस्तुतिः, (६-६) षष्ठ्यादिचतसृणाञ्च मैत्रातिथिरुपमश्रवा देताः । (१) 


प्रथमर्चस्त्रिष्टुप्‌, (२-३) ड्वितीयातृतीययोः प्रगाथः (द्वितीयाया बृहती, तृतीयायाः 
सतोबृहती), (४-६) चतुर्थ्यादितृचङ्टयस्य च गायत्री छन्दांसि 

प्र मां युयुजे प्रयुजो जनानां बहामि स्म पूषणमन्तरेण । 

विश्वै देवासो अध मार्म॑रक्षन्‌ दुःशासुरागादिति घोर्षं आसौत्‌ १ 

सं मा तपन्त्यभितः सपल्लीरिव॒ पर्शवः । 

नि बांधते अर्मतिर्नग्रता जसुर्वेर्न बॅबीयते मतिः २ 

मूषो न शिश्ना व्य॑दन्ति मार्ध्यः स्तोतार॑ ते शतक्रतो । 

सकृत्‌ सु नों मघवन्निन्द्र मृळयाऽधां पितेब॑ नो भव ३ 

कुरुश्रब॑णमावृणि राजानं त्रास॑दस्यवम्‌ । मंहिष्ठं वाघतामूर्षिः ४ 

यस्य॑ मा हरितो रथे तिस्त्रो वह॑न्ति साधुया । स्तवै सहस्त्रदक्षिण ५ 

यस्य प्रस्वादसो गिर॑ उपमश्र॑वसः पितुः । क्षेत्र न रणवमूच॒षे ६ 

अधिं पुत्रोपमश्रवो नपान्मित्रातिथेरिहि । पितुष्टे अस्मि वन्दिता ७ 

यदीशीयामृतानामुत वा मर्त्यानाम्‌ । जीवेदिन्मघवा मर्म॑ ८ 

न देवानामतिं व्रतं श॒तात्मां चन जीवति । तथां युजा वि वावृते € 

(१०५) पञ्चोत्तरशततमं सूक्तम्‌ 
१-१४) चतुर्दशर्चस्यास्य सूक्तस्यैलूषः कवषो मौजवानक्षो वा आृषिः । (१, ७, ६, 
१२) प्रथमासम्तमीनवमीद्वादशीनामृचामक्षाः, (२-६, ८, १०-११, १४) 
द्वितीयादिपञ्चानामष्टमीदशम्येकादशीचतुर्दशीनाञ्चात्षकितवनिन्दा, (१३) 
त्रयोदश्याश्च कृषिर्दैवताः । (१-६, ८-१४) प्रथमादिषङ्टचामष्टम्यादिसप्तानाञ्च 

त्रिष्टुप्‌, (७) सप्तम्याश्च जगती छन्दसी 

प्रावेपा मां बृहतो मादयन्ति प्रवातेजा इरिणे वर्बृतानाः । 

सोम॑स्येव मौजव॒तस्य॑ भक्षो विभीदको जागुंविर्मह्य॑मच्छान्‌ १ 

न माँ मिमेथ न जिंहीळ एषा शिवा सखिभ्य उत मह्य॑मासीत्‌ । 

अक्षस्याहमेंकपरस्य हेतोरनुंत्रतामपं जायाम॑रोधम्‌ २ 

द्वेष्टि श्वश्रूरप जाया रुणद्धि न नाथितो विन्दते मर्डितार॑म्‌ । 

अश्वस्येव जर॑तो वस्त्रथस्य नाहं विन्दामि कितवस्य भोगम्‌ ३ 

अन्ये जायां परिं मृशन्त्यस्य यस्यागृधद्वेदने वाज्यशक्षः । 

पिता माता भ्रात॑र एनमाहुर्न जांनीमो नय॑ता बद्धमेतम्‌ ४ 

यदादीध्ये न द॑विषाण्येभिः परायद्योऽव॑ हीये सखिभ्यः । 

न्युसाश्च बश्रबो बाचमरक्रतँ एमीर्देषां निष्कृतं जारिणीव ५ 

सभामेति कित॒वः पृच्छमानो जेष्यामीतिं तन्वाई॑ शूशजानः । 

अक्षासो अस्य वि तिरन्ति काम॑ प्रतिदीव्ने दर्घत आ कृतानि ६ 

अक्षास इदंडुशिनो नितोदिनों निकृत्वांनस्तप॑नास्तापयिष्णव॑ः । 

कुमारदैष्णा जय॑तः पुनर्हणो मध्वा सं्पृक्ताः कितवस्य॑ बर्हणा ७ 

त्रिपञ्चाशः क्रीळति व्रातं एषां देव ईव सविता सत्यधर्मा । 

उग्रस्य चिन्मन्यवे ना न॑मन्ते राजां चिदेभ्यो नम इत्‌ कृणोति ८ 

नीचा व॑र्तन्त उपरिं सफुरन्त्यहस्तासो हस्त॑वन्तं सहन्ते । 

दिव्या अङ्गारा इरिणे न्युंसाः शीताः सन्तो हृद॑यं निर्दहन्ति ६ 

जाया त॑प्यते कितवस्य हीना माता पुत्रस्य चर॑तः क्तं स्वित्‌ । 

ऋणावा निभ्यद्धन॑मिच्छमांनो ऽन्येषामस्तमुप नक्त॑मेति १० 

स्त्रियँ दृष्ट्रार्य कित॒वं ततापान्येषां जायां सुर्कृतं च योनिम्‌ । 

पूर्वाह्ने अ्रश्चांन्‌ युयुजे हि बभ्रून्‌ त्सो ग्रग्रेरन्तै वृषलः प॑पाद ११ 

यो ब॑ः सेनानीर्महतो गणस्य राजा व्रात॑स्य प्रथमो बभूव । 

तस्मै कृणोमि न धनां रुणध्मि दशाहं प्राचीस्तदृतं व॑दामि १२ 

अक्षैर्मा दीव्यः कृषिमित्‌ कृंषस्व वित्ते र॑मस्व बहु मन्य॑मानः । 
तत्र गाः कितव तत्र॑ जाया तन्मे वि चष्टे सवितायमर्यः १३ 
मित्रं क्णुध्वं खलु मृळतां नो मा नों घोरेण चरताभि धृष्णु । 
नि वो नु मन्युर्विशतामरांतिरन्यो ब॑श्रूणां प्रसितौ न्व॑स्तु १४ 


(१०६) षडत्तरशततमं सूक्तम्‌ 

(१-१४) चतुर्दशर्चस्यास्य सूक्तस्य धानाको लुश ऋषिः । विश्वे देवा देवताः । 

(१-१२) प्रथमादिद्वादशर्चां जगती, (१३-१४) त्रयोदशीचतुर्दश्योश्च त्रिष्टुप्‌ छन्दसी 
अ्रबुध्रमु त्य इन्द्र॑वन्तो अम्रयो ज्योतिर्भर॑न्त उषसो व्युष्टिषु । 
मही द्यावापृथिवी चेततामपो ऽद्या देवानामव आ व॑णीमहे १ 
दिवस्पृंथिव्योरव ग्रा वृणीमहे मातृन्‌ त्सिन्धून्‌ पर्व॑ताञ्छर्यणार्व॑तः । 
अनागास्त्वं सूर्यमुषास॑मीमहे भद्रं सोम॑ः सुवानो अ्रद्या कृंणोतु नः २ 
द्यावा नो अ्रद्य परथिवी अनांगसो मही त्रायेतां सुवितार्य मातरा । 
उषा उच्छन्त्यर्प बाधतामघं स्वस्त्यशग्नि समिधानमीमहे ३ 
इयं न॑ उस्त्रा प्रथमा सुदेव्यं रेवत्‌ सनिभ्यों रेवती व्युंच्छतु । 
आरे मन्युं दर्विदत्र॑स्य धीमहि स्वस्त्यश॑म्रिं समिधानमीमहे ४ 
प्र याः सिस्रते सूर्यस्य रश्मिभिर्ज्यातिर्भर॑न्तीरुषसो व्युष्टिषु । 
भद्रा नों अद्य श्रव॑से ठ्य॑च्छत स्वस्त्यश्ग्रिं समिधानमीमहे ५ 
अनमीवा उषस आ च॑रन्तु न उदग्रयो जिहतां ज्योतिषा बृहत्‌ । 
आर्युक्षातामश्विना तूतुजिं रथ॑ स्वस्त्यग्निं समिधानमीमहे ६ 
श्रेष्ठ नो अद्य संवितर्वरैण॒यं भागमा सुव स हि र॑त्रधा असिं । 
रायो जनिंत्रीं धिषणामुप ब्रुवे स्वस्त्यग्निं समिधानमीमहे ७ 
पिप॑र्तु मा तदृतस्य॑ प्रवार्च॑नं देवानां यन्म॑नुष्याई॑ अम॑न्महि । 
विश्वा इदुस्राः स्पळदेंति सूर्यः स्वस्त्यशम्िं समिधानमीमहे ८ 
अट्ठेषो अद्य बर्हिषः स्तरीमणि ग्राव्णां योगे मन्म॑नः साधं ईमहे । 
आदित्यानां शर्म॑णि स्था भुरणयसि स्वस्त्यश्म्रिं समिधानमीमहे € 
आ नों बर्हिः स॑धमादें बृहद्दिवि देवाँ ईळे सादयां सप्त होत॑न्‌ । 
इन्द्र॑ मित्रं वरुणं सातये भग॑ स्वस्त्यग्निं समिधानमीमहे १० 
त आंदित्या आ ग॑ता सर्वतांतये वृधे नो य॒ज्ञम॑वता सजोषसः । 
बृहस्पतिं पूषण॑मश्चिना भग॑ स्वस्त्यग्निं समिधानमीमहे ११ 

तन्नों देवा यच्छत सुप्रवाचनं छर्दिरादित्याः सुभरं नृपार्य्यम्‌ । 
पश्वै तोकाय तन॑याय जीवसे स्वस्त्यग्निं समिधानमीमहे १२ 
विश्वै अद्य मरुतो विश्व॑ ऊती विश्वै भवन्त्वम्रयः समिद्धाः । 
विश्वे नो देवा अवसा गमन्तु विश्वमस्तु द्रविणं वाजो अस्मे १३ 
यं दैवासोऽव॑थ वाज॑सातौ यं त्रायध्वे यं पिपृथात्यंहः । 

यो वो गोपीथे न भयस्य वेद ते स्याम देववीतये तुरासः १४ 


(१०७) सप्तोत्तरशततमं सूक्तम्‌ 

(१-१४) चतुर्दशर्चस्यास्य सूक्तस्य धानाको लुश ऋषि: । विश्वे देवा देवताः । 

(१-१२) प्रथमादिद्वादशर्चा जगती, (१३-१४) त्रयोदशीचतुर्दश्योश्च त्रिष्टुप्‌ छन्दसी 
उषासानक्ता बृहती सुपेशसा द्यावाक्षामा वरुणो मित्रो अर्यमा । 
इन्द्र॑ हवे म॒रुतः पर्व॑ताँ अप आदित्यान्‌ द्यावापृथिवी अपः स्व॑ः १ 
द्यौश्च॑ नः पृथिवी च प्रचेतस ऋृताव॑री रक्षतामंह॑सो रिषः । 
मा दुर्विदत्रा निर्मृतिर्न ईशत तद्देवानामवों अद्या वृणीमहे २ 
विश्वस्मान्नो अर्दितिः पात्वंहसो माता मित्रस्य वरुणस्य रेवतः । 
स्वर्व्जयोतिरवुकं नशीमहि तद्देवानामवों अ्रद्या वृणीमहे ३ 
ग्रावा वदन्नप रक्षांसि सेधतु दुष्ष्वप्रचं निरृतिं विश्व॑म॒त्रिण॑म्‌ । 
आदित्यं शर्म मरुतामशीमहि तद्देवानामवों अ्रद्या वृणीमहे ४ 
एन्द्रो बर्हिः सीद॑तु पिन्व॑तामिळा बृहस्पतिः सार्म॑भिर्ृक्वो अर्चतु । 
सुप्रकेतं जीवसे मन्म॑ धीमहि तद्देवानामवो अद्या वृणीमहे ५ 
दिविस्पृशं यज्ञमस्माक॑मश्चिना जीराध्वरं कृणुतं सुम्नमिष्टये । 
प्राचीन॑रश्मिमाहंतं घृतेन तद्देवानामवो अ्रद्या वृणीमहे ६ 
उप हये सुहवं मारुतं ग॒णं पांवकमुष्वं सख्याय॑ शंभुव॑म्‌ । 
रायस्पोष॑ सौश्रव॒साय॑ धीमहि तद्‌ देवानामवों ग्रद्या वृणीमहे ७ 
अपां पेरु जीवर्धन्यं भरामहे देवाव्यं सुहव॑मध्वरश्रियम्‌ । 
सुरश्मिं सोम॑मिर्द्रियं यमीमहि तद्‌ देवानामवो अद्या वृणीमहे ८ 
सनेम तत्‌ सुंसनितां सनित्व॑भिर्वयं जीवा जीवपुत्रा अनागसः । 
ब्रह्मद्विषो विष्वगेनो भरेरत तद्‌ देवानामवो अद्या वृणीमहे € 
ये स्था मनोर्यज्ञियास्ते शृणोतन यद्गों देवा ईम॑हे तद्ददातन । 
जैत्रं क्रतु रयिमद्वीरवद्यशस्तद्‌ देवानामवो अद्या वृणीमहे १० 

म॒हदुद्य मंहतामा वुणीमहे ऽवों देवानाँ बृहतारम॑नर्वणाम्‌ । 

यथा वर्स वीरजातं नर्शामहे तद्‌ देवानामवो अद्या बुणीमहे ११ 
म॒हो अग्रः समिधानस्य शर्मणयनांगा मित्रे वरुणे स्वस्तये । 

्रेष्ठे स्याम सवितुः सवीमनि तद्‌ देवानामवो अद्या वृणीमहे १२ 

ये स॑वितुः सत्यसवस्य विश्वे मित्रस्य ब्रते वरुणस्य देवाः । 

ते सौभ॑गं वीरव॒द्गोमदप्रो दर्धातन द्रविणं चित्रमस्मे १३ 

सविता पश्चार्तात्‌ सविता पुरस्तात्‌ सवितोत्तरात्तात्‌ सविताधरात्तात्‌ । 
सविता न॑ः सुवतु सर्वर्तातिं सविता नों रासतां दीर्घमायुः १४ 


(१०८) अ्रष्टोत्तरशततमं सूक्तम्‌ 
(१-१२) द्वादशर्चस्यास्य सूक्तस्य सौर्योऽभितपा आषिः । सूर्यो देवता । (१-६ 
११-१२) प्रथमादिनवरचचामिकादशीद्वादश्योश्च जगती, 
(१०) दशम्याश्च त्रिष्टुप्‌ छन्दसी 

नमो मित्रस्य वरुणस्य चक्ष॑से म॒हो देवाय तदृतं स॑पर्यत । 
दूरेदृर्श देवजाताय केतवे दिवस्पुत्राय सूर्याय शंसत १ 
सा मां सत्योक्तिः परि पातु विश्वतो द्यावा च यत्र॑ ततनन्नहानि च । 
विश्व॑मन्यन्नि विशते यदेज॑ति विश्वाहापों विश्वाहोदेति सूर्यः २ 
न ते अर्देवः प्रदिवो नि बासते यर्देतशेरभिः पतरै र॑थर्यसिं । 
प्राचीन॑मन्यदनुं वर्तते रज उदन्येन ज्योतिषा यासि सूर्य ३ 
येन॑ सूर्य ज्योतिषा बार्धसे तमो जर्गञ्च विश्वमुदियर्षि भानुना । 
तेनास्मद्विश्वामरनिरामर्नाहतिमपामीवामर्प दुष्ष्वप्रथं सुव ४ 
विश्व॑स्य हि प्रेषितो रक्सि ब्रतमहेळयन्नुञ्चर॑सि स्व॒धा अनुं । 
यदद्य त्वां सूर्योपब्रवामहै तं नों देवा अनुं मंसीरत क्रतुम्‌ ५ 
तं नो द्यार्वापथिवी तन्न आप इन्द्रः शृण्वन्तु मरुतो हवं वर्चः । 
मा शूर्ने भूम सूर्यस्य संदृर्शि भद्रं जीव॑न्तो जरणार्मशीमहि ६ 
विश्वाहां त्वा सुमर्नसः सुचक्षसः प्रजावन्तो अनमीवा अनागसः । 
उद्यन्तं त्वा मित्रमहो दिवैदिंवे ज्योग्जीवाः प्रतिं पश्येम सूर्य ७ 
महि ज्योतिर्बिभ्रतं त्वा विचक्षण भास्व॑न्तं चक्षुषे चक्षुषे मर्यः । 
आरोहन्तं बहतः पार्जसस्परि व॒यं जीवाः प्रतिं पश्येम सूर्य ८ 
यर्स्य ते विश्वा भुर्बनानि केतुना प्र चेरते नि च विशन्ते अक्त॒भिः । 

अनागास्त्वेनं हरिकेश सूर्याऽह्णांह्णा नो बरस्य॑सावस्यसोर्दिहि & 

शं नों भव चक्ष॑सा शं नो अह्ला शं भानुना शं हिमा शं घुणेन॑ । 
यथा शमध्वञ्छमसद दुरोणे तत्‌ सूर्य द्रविणं धेहि चित्रम्‌ १० 
अस्माकं देवा उभर्याय जन्म॑ने शर्म यच्छत द्विपदे चर्तुष्पदे । 

अदत्‌ पिर्बदुर्जर्यमानमार्शितं तद॒स्मे शां योररपो दधातन ११ 

यद्गों देवाश्चकृम जिह्वयां गुरु मन॑सो वा प्रयुती देवहेळनम्‌ । 

अरावा यो नो अभि दुच्छुनायते तस्मिन्‌ तदेनो वसवो नि धेतन १२ 


(१०६) नवोत्तरशततमं सूक्तम्‌ 

(१-५) पञ्चर्चस्यास्य सूक्तस्य मुष्कवानिन्द्र ऋषिः । इन्द्रो देवता । जगती छन्दः 
अस्मिन्‌ न॑ इन्द्र पृत्सुतौ यर्शस्वति शिमीवति क्रन्द॑सि प्राव॑ सातये । 
यत्र गोषांता घुषितेर्षु खादिषु विष्वक्‌ पत॑न्ति दिद्यवो नृषाह्ये १ 
स न॑ः क्षुमन्तं सद॑ने व्यूर्णुहि गोग्र॑र्णसं रयिमिन्द्र श्रवाय्यम्‌ । 
स्याम॑ ते जय॑तः शक्र मेदिनो यथां वयमश्मसि तई्सो कृधि २ 
यो नो दास आयो वा प॒रुष्टताऽदैव इन्द्र यथये चिकेतति । 
अस्माभिष्टे सुषहाः सन्तु शत्रवस्त्वया व॒यं तान्‌ व॑नुयाम संगमे ३ 
यो दभ्रेभिर्हव्यो यश्च भूर्रिभिर्यो अभीके वरिवोविनृषाह्ये । 
तं विखादे सस्त्रिमद्य श्र॒तं नर॑मर्वाञ्चमिन्द्रमव॑से करामहे ४ 
स्ववृजं हि त्वामहमिन्द्र शश्रवांनानुदं वृषभ रध्रचोर्दनम्‌ । 
प्र मुञ्चस्व परि कर्त्सादिहा गहि किम्‌ त्वार्वान्‌ मुष्कयोर्बद्ध आसते ५ 


(११०) दशोत्तरशततमं सूक्तम्‌ 
(१-१४) चतुर्दशर्चस्यास्य सूक्तस्य काक्षीवती घोषा षिका । अ्रश्चिनौ देवते । 
(१-१३) प्रथमादित्रयोदशर्चां जगती, (१४) चतुर्दश्याश्च त्रिष्टप्‌ छन्दसी 
यो वां परिंज्मा सुवृर्दश्चिना रथो दोषामुषासो हव्यों हविष्मता । 
शश्वत्तमासस्तर्म वामिदं व॒यं पितुर्न नाम॑ सुहवं हवामहे १ 
चोदयतं सूनृताः पिन्व॑तं धिय॒ उत्‌ पुरंधीरीरयतं तदुश्मसि । 
यशस॑ भागं कृणुतं नो अश्विना सोमं न चारु म॒घव॑त्सु नस्कृतम्‌ २ 
अमाजुरश्चिद्भवथो युवं भर्गो ऽनाशोश्चिंदवितारापमस्य॑ चित्‌ । 
अन्धस्य॑ चिन्नासत्या कृशस्य॑ चिद्युवामिदांहुर्भिषजां रुतस्य चित्‌ ३ 


673 


भै ऋष्टक MAHARISHI UNIVERSITY OF MANAGEMENT 
[Rik Veda] अआएक ७ VEDIC LITERATURE COLLECTION 


युवं च्यर्वानं सनयं यथा रथं पुनर्युवानं चरथाय तक्षथुः । 
निष्टौग्र्यर्मृहथरद्भ्यस्परि विश्वेत्‌ ता वां सर्वनेष प्रवाच्यां ४ 
पराणा वाँ वीर्याई प्र ब्रवा जने ऽथों हासथुर्भिषजा मयोभुवा । 
ता वां न॒ नव्यावव॑से करामहे ऽयं नांसत्या श्रदरिर्यथा दर्घत्‌ ५ 
इयं वामह्वे शृणुतं में अश्विना पुत्रायेब पितरा मह्यं शिक्षतम्‌ । 
अनापिरज्ञा असजात्याम॑तिः पुरा तस्यां अभिशंस्तेरवं स्पृतम्‌ ६ 
युवं र्थन विम॒दार्य शन्ध्युवं न्यृहथ॒ुः पुरुमित्रस्य योष॑णाम्‌ । 
युवं हवं वच्चिमत्या अगच्छतं युवं सुष॒तिं चक्रथुः परंचये ७ 
युवं विप्रस्य जरणामुपेयुषः पुनः कलेर॑कृणुतं युवद्वर्य 

युवं वन्दनमृश्यदादुदूपथुर्युवं सद्यो विश्पलामेतवे कृथः ८ 
युवं ह॑ रेभं वृषणा गुहां हितमुदैरयतं ममृवांसमश्विना । 
सुवमृबीस॑मुत तप्तमत्र॑य ओम॑न्वन्तं चक्रथुः सप्तव॑श्रये ६ 

युवं श्वेतं पेदवेऽश्विनाश्वं नवभिर्वाजैर्नवती च॑ वाजिन॑म्‌ । 
चर्कृत्यं ददथुर्द्राबयत्स॑खं भगं न नृभ्यो हव्यं मयोभुब॑म्‌ १० 

न तं राजानावदिते कुतश्चन नांहों अश्नोति दुरितं नकिर्भयम्‌ । 
यर्मश्चिना सुहवा रुद्रवर्तनी पुरोरथं कृणुथः पत्र्या सह ११ 

आ तेन॑ यातं मन॑सो जवीयसा रथं यं वांमृभर्व॑श्चक्रुर॑श्चिना । 
यस्य योगें दुहिता जायते दिव उभे अह॑नी सुदिने विवस्व॑तः १२ 
ता वर्तिर्यातं ज॒युषा वि पर्वतमपिन्वतं शयवे धेनुम॑श्चिना । 
बुर्कस्य चिद्र्तिकामन्तरास्यांद्युवं शचीभिर्ग्रसितारम॑मुञ्चतम्‌ १३ 
एतं वां स्तोम॑मश्विनावकर्मातंक्षाम भृग॑वो न रथ॑म्‌ । 

न्य॑मृक्ताम योष॑णां न मर्ये नित्यं न सूनुं तन॑यं दर्धानाः १४ 


(१११) एकादशोत्तरशततमं सूक्तम्‌ 
(१-१४) चतुर्दशर्चस्यास्य सूक्तस्य काक्षीवती घोषा षिका । अ्रश्चिनौ देवते । 
जगती छन्दः 
रथं यान्तं कुह॒ को हं वां नरा प्रतिं द्युमन्तं सुवितार्य भूषति । 
प्रातर्यावाणं विभ्वं विशेविशे वस्तोर्वस्तोर्वह॑मानं धिया शमि १ 
कुहं स्विद्‌ दोषा कुह॒ वस्तौरश्चिना कुहाभिपित्वं क॑रतः कुहोषतुः । 
को बाँ शयुत्रा विधवेव देवरं मर्य न योषां कृणुते सधस्थ अआ २ 

प्रातजरेथे जरणेव कार्पया वस्तोर्वस्तोर्यजता गच्छथो गृहम्‌ । 
कस्य॑ ध्वस्त्रा भ॑वथः कस्य॑ वा नरा राजपुत्रे सव॒नाव गच्छथः ३ 
युवां मृगेब॑ वारणा मृगण्यवो दोषा वस्तीर्हविषा नि ह्नयामहे । 
युवं होत्रांमृतुथा जुह्नते नरेषं जनाय वहथः शुभस्पती ४ 

युवां ह घोषा पर्यश्विना य॒ती राज्ञ॑ ऊचे दुहिता पृच्छे वां नरा । 

भूतं मे अह्णं उत भूतम॒क्तवे ऽश्वांचते रथिने शक्तमर्वते ५ 

युवं कवी ष्ठः पर्यश्विना रथं विशो न कुत्सो जरितुर्नशायथः । 
युवोर्ह मक्षा पर्यश्विना मध्वासा भ॑रत निष्कृतं न योष॑णा ६ 

युवं ह॑ भुज्यं युवम॑श्विना वश॑ युवं शिज्ञार्रमुशनामुर्पारथः । 

युवो ररावा परि सख्यमासते युवोरहमवसा सुम्नमा चके ७ 

य॒वं ह कृशां युवर्मश्चिना शयं युवं विघन्तं विधवामुरुष्यथः । 

युवं सनिभ्यः स्तनयन्तमश्चिना ऽप ब्रजरमूणुथः सप्तास्यम्‌ ८ 
जनिष्ट योर्षा पतर्यत्‌ कनीनको वि चारुहन्‌ वीरुधो दंसना अनुं । 
आस्मै रीयन्ते निवनेव सिन्ध॑वो ऽस्मा अह्णे भवति तत्‌ पतित्वनम्‌ € 
जीवं रुदन्ति वि म॑यन्ते अध्वरे दीर्घामनु प्रसितिं दीधियुर्नरः । 
वामं पितृभ्यो य इदं समेरिरे मय॒ः पतिभ्यो जन॑यः परिष्वजे १० 

न तस्य॑ विद्य तदु षु प्र बोचत युवां ह यद्युवत्याः क्षेति योनिषु । 
प्रियोस्त्रियस्य वृषभर्स्य रेतिनो गृहं ग॑मेमाश्चिना तदुश्मसि ११ 

अआ वामगन्‌ त्सुमतिर्वाजिनीवस्‌ न्य॑श्विना हृत्सु कामां अयंसत । 
अर्भूतं गोपा मिथुना शभस्पती प्रिया अर्यम्णो दुर्या अशीमहि १२ 
ता म॑न्दसाना मनुषो दुरोण आ धत्तं रयिं सहवीरं वचस्यवे । 

कृतं तीर्थं सुप्रपाणं शभस्पती स्थाणुं पथेष्ठामप दुर्मतिं हतम्‌ १३ 
क्व॑ स्विदद्य क॑तमास्वश्चिनां विक्ष दस्त्रा मादयेते शभस्पती । 

क ई नि येमे कतमर्स्य जग्मतुर्विप्रस्य वा यर्जमानस्य वा गृहम्‌ १४ 


(११२) द्वादशोत्तरशततमं सूक्तम्‌ 
(१-३) तृचस्यास्य सूक्तस्य घौषेयः सुहस्त्य आषिः । ग्रश्चिनौ देवते । 
जगती छन्दः 
समानमु त्यं पुरुहतमुक्थ्यं१ रर्थ त्रिचक्रं सवना गनिग्मतम्‌ । 
परिज्मानं विदथ्यं सुवृक्तिभिर्व॑यं व्युष्टा उषसो हवामहे १ 

प्रातर्युजं नासत्याधि तिष्ठथः प्रातर्यााणं मधुवार्ह॑नं र्थम्‌ । 

विशो येन गच्छ॑थो यज्च॑रीर्नरा कीरेश्चिद्यज्ञं होतृमन्तमश्चिना २ 
अध्वर्यु वा मधुपाणिं सुहस्त्यमम्रिघं वा धृतदक्ञं दर्मूनसम्‌ । 
विप्रस्य वा यत्‌ सर्व॑नानि गच्छथो ऽत अआ यातं मघुपेय॑मश्चिना ३ 


(११३) त्रयोदशोत्तरशततमं सूक्तम्‌ 
(१-११) एकादशर्चस्यास्य सूक्तस्याङ्गिरसः कृष्ण आृषिः । इन्द्रो देवता । 
त्रिष्टुप्‌ छन्दः 
अस्तेव सु प्रतरं लायमस्यन्‌ भूर्षन्निव प्र भरा स्तोममस्मै । 
वाचा विप्रास्तरत वाच॑म॒र्यो नि रामय जरितः सोम इन्द्रम्‌ १ 
दोहेंन गामुप॑ शिक्षा सखांयं प्र बोधय जरितर्जारमिन्द्रम्‌ । 
कोशं न पूर्ण वर्सुना न्यृष्टमा च्यावय मघदेयाय शूर॑म्‌ २ 
किमङ्ग त्वां मघवन्‌ भोजमाहः शिशीहि मां शिशयं त्वां शृणोमि । 
अप्रस्वती मम धीर॑स्तु शक्र वसुविदं भर्गमिन्द्रा भरा नः ३ 
त्वां जनां ममसत्येष्विन्द्र संतस्थाना वि ह्यन्ते समीके । 
त्रा युज॑ कृणुते यो हविष्मान्‌ नासुन्वता सख्यं वष्टि शूर्रः ४ 
धनं न स्यन्द्रं बहलं यो अस्मै तीब्रान्‌ त्सोमाँ आसुनोति प्रय॑स्वान्‌ । 
तस्मै श्रन्‌ त्सुतुर्कान्‌ प्रातरह्नो नि स्वष्टांन्‌ युवति हन्तिं वृत्रम्‌ ५ 
यस्मिंन्‌ व॒यं दधिमा शंसमिन्द्रे यः शिश्राय म॒घवा काम॑म॒स्मे । 
आराद्चित्‌ सन्‌ भयतामस्य शत्रुर्न्यस्मै द्युम्ना जन्यां नमन्ताम्‌ ६ 
आराच्छत्रुमप बाधस्व दूरमुग्रो यः शम्ब॑ः पुरुहूत तेन॑ । 
अस्मे धेहि यव॑म॒द्गोम॑दिन्द्र कृधी धियं जरित्रे वाज॑रब्राम्‌ ७ 
प्र यमन्तर्वृषसवासो अग्म॑न्‌ तीव्राः सोमां नहलान्तांस इन्द्र॑म्‌ । 
नाह॑ दामान॑ मघवा नि यंसन्नि सुन्वते ब॑हति भूरिं वामम्‌ ८ 
उत प्रहार्मतिदीव्यां जयाति कृतं यचूछुवघ्री बिंचिनोतिं काले । 
यो देवकामो न धनां रुणद्धि समित्‌ तं राया स॑जति स्व॒धार्वान्‌ € 
गोर्भिष्टरेमार्म॑तिं दुरेवां यवेन क्षुर्थ पुरुहत विश्वाम्‌ । 
वयं राज॑भिः प्रथ॒मा घर्नान्यस्माकेन वृजनेना जयेम १० 
बृहस्पतिर्नः परि पातु पश्चादुतोत्तरस्मादध॑रादघायोः । 
इन्द्रः पुरस्तादुत म॑ध्यतो नः सखा सखिभ्यो वरिवः कृणोतु ११ 

(११४) चतुर्दशोत्तरशततमं सूक्तम्‌ 

(१-११) एकादशर्चस्यास्य सूक्तस्याङ्गिरसः कृष्ण आृषिः । इन्द्रो देवता । (१-६) 

प्रथमादिनवचाँ जगती, (१०-११) दशम्येकादश्योश्च त्रिष्टुप्‌ छन्दसी 
अच्छा म॒ इन्द्र॑ मतर्यः स्वर्विदः सध्रीचीर्विश्वा उश॒तीर॑नूषत । 
परिं ष्वजन्ते जन॑यो यथा पतिं मर्यं न शन्ध्यं मघवानमूतये १ 
न घा त्वद्रिगर्प वेति मे मनस्त्वे इत्‌ कार्म पुरुहूत शिश्रय । 
राजव दस्म नि षदोऽधि बर्हिष्यस्मिन्‌ त्सु सोमेऽवपानमस्तु ते २ 
विषूवृदिन्द्रो अमतेरुत ज्ुधः स इद्रायो मघवा वस्व॑ ईशते । 
तस्येदिमे प्रव॒णे सप्त सिन्ध॑वो वयों वर्धन्ति वृष॒भस्य॑ शष्मिणंः ३ 
वयो न वृक्षं सुपलाशमासंदन्‌ त्सोमास इन्द्र॑ मन्दिनश्चमूषदः । 
प्रेषामनीकं शव॑सा दवि॑द्युतद्विदत्‌ स्वर्श्मन॑वे ज्योतिरार्यम्‌ ४ 
कृतं न श्वघ्नी वि चिनोति देव॑ने संवर्गं यन्मघवा सूर्य जय॑त्‌ । 
न तत्‌ तें ग्रन्यो अनुं वीर्य शकन्न पुराणो म॑घवन्‌ नोत नूत॑नः % 
विश॑विशं म॒घवा पर्यशायत जनांनां धेनां अ्रब॒चाक॑शद्र्षां । 
यस्याहं शक्रः सवेषु रण्य॑ति स तीव्रैः सोमैः सहते पृतन्यतः ६ 
आपो न सिन्धुमभि यत्‌ समचरन्‌ त्सोमांस इन्द्र॑ कुल्या ईव हृदम्‌ । 
वर्धन्ति विप्रा महो अस्य साद॑ने यवं न वृष्टिर्दिव्येन दानुना ७ 
वृषा न क्रुद्धः प॑तयद्र्जःस्वा यो अरर्यप्॑रीरकृंणोदिमा अपः । 
स सुन्वते मघ्वा जीरदांनवे ऽविन्दजचोतिर्मन॑वे हविष्मते ८ 
उञ्जायतां परशुर्ज्योतिषा सह भूया ऋतस्य सुदुर्घां पुराणवत्‌ । 
वि रोचतामरुषो भानुना शुचिः स्वर्ण शक्रं शशुचीत सत्पतिः ६ 
गोभिष्टरेमार्मतिं दुरेवां यर्वेन क्षुधं पुरुहूत विश्वाम्‌ । 
वयं राज॑भिः प्रथमा धनान्यस्माकेन वृजनेना जयेम १० 
बृहस्पतिर्नः परिँ पातु पश्चादुतोत्त॑रस्मादध॑रादघायोः । 
इन्द्रः पुरस्तांदुत म॑ध्यतो नः सखा सखिभ्यो वरिवः कृणोतु ११ 


(११५) पञ्चदशोत्तरशततमं सूक्तम्‌ 
(१-११) एकादशर्चस्यास्य सूक्तस्याङ्गिरसः कृष्ण षिः । इन्द्रो देवता । (१-३, 
१०-११) प्रथमादितृचस्य दशम्येकादश्यो्चोश्च त्रिष्टप्‌, (४-६) 
चतुर्थ्यादितृचद्वयस्य च जगती छन्दसी 

आ यात्विन्द्रः स्वर्पतिर्मदाय यो धर्मणा तूतुजानस्तुर्विष्मान्‌ । 
प्रत्वक्षाणो अति बिश्वा सहाँस्यपारेणं महता वृष्ण्येन १ 

सुष्ठामा रथ॑ः सुयमा हरी ते मिम्यक्ष वजो नृपते गभ॑स्तौ । 

शीर्भं राजन्‌ त्सुपथा याह्यर्वाङ्‌ वर्धाम ते पपुषो वृष्ण्यानि २ 
एन्द्रवाहो नृपतिं वञ्जबाहमुग्रमुग्रास॑स्तविषासं एनम्‌ । 

प्रत्व॑क्षसं वृषभं सत्यशष्ममेर्मस्मत्रा सैधमादों वहन्तु ३ 

एवा पतिं द्रोणसाचं सचेतसमूर्जः स्कम्भं धरुण ग्रा वृषायसे । 
ओज॑ः कृष्व॒ सं गुभाय त्वे अप्यसो यथां केनिपानामिनो वृधे ४ 
गर्मन्नस्मे वसून्या हि शंसिषं स्वाशिषं भरमा याहि सोमिनः । 
त्वमीशिषे सास्मिन्ना स॑त्सि बर्हिष्यनाधृष्या तव पात्राणि धर्मणा % 
पृथक प्रार्यन्‌ प्रथमा देवहूतयो ऽक़ंशवत श्रवस्यानि दुष्टरं । 

न ये शेकुर्यज्ञियां नाव॑मारुह॑मीर्मेव ते न्य॑विशन्त केपयः ६ 
एवैवापागपरे सन्तु दूढयो ऽश्वा येषां दुर्युज आयुयुजे । 

इत्था ये प्रागुपरे सन्तिं दावनें पुरूणि यत्र॑ वयुनानि भोज॑ना ७ 
गिरीर॑जान्‌ रेज॑मानाँ अधारयद्‌ द्यौः क्रन्ददन्तरिक्षाणि कोपयत्‌ । 
समीचीने धिषणे वि ष्कभायति बुष्णः पीत्वा मद॑ उक्थानि शंसति ८ 
इमं बिभर्मि सुकृतं ते अङ्कशं येनारुजासि मघवञ्छफारुजः । 
अस्मिन्‌ त्सु ते सव॑ने अस्त्वोक्यं सुत इष्टौ म॑घवन्‌ बोध्याभ॑गः € 
गोर्भिष्टरेमाम॑तिं दुरेवां यवॅन च्षुर्ध॑ पुरुहत विश्वाम्‌ । 

व॒यं राज॑भिः प्रथमा धर्नान्यस्मार्केन वृजनेना जयेम १० 
बृहस्पतिर्नः परिँ पातु पश्चादुतोत्त॑रस्मादर्धरादघायोः । 

इन्द्रः पुरस्तादुत म॑ध्य॒तो नः सखा सखिभ्यो वरिवः कृणोतु ११ 


(११६) षोडशोत्तरशततमं सूक्तम्‌ 
(१-१२) द्वादशर्चस्यास्य सूक्तस्य भालन्दनो वत्सप्रि्षिः । अम्रिर्देवता । 
त्रिष्टुप्‌ छन्दः 
दिवस्परि प्रथमं जज्ञे अम्रिरस्मद्‌ द्वितीयं परि जातवेदाः । 
तृतीर्यमप्सु नृमणा अजस्रमिन्धान एनं जरते स्वाधीः १ 
विद्या ते अमे त्रेधा त्रयाणिँ विद्मा ते धाम विभ॑ता पुरुत्रा । 
विद्या ते नार्म परमं गुहा यद्धिद्या तमुत्सं यर्त आजगन्थ २ 

समुद्रे त्वां नृमणां अ्रप्स्वशन्तर्नृचक्तां ईधे दिवो अग्न ऊर्धन्‌ । 
तृतीये त्वा रज॑सि तस्थिवार्समपामुपस्थे महिषा अवर्धन्‌ ३ 
अक्रन्ददुम्मिः स्तनय॑त्निव द्यौः क्षामा रेरिहट्रीरु्धः समञ्जन्‌ । 
सद्यो जज्ञानो वि हीमिद्धो अख्यदा रोद॑सी भानुर्ना भात्यन्तः ४ 
श्रीणामुदारो धरुणों रयीणां म॑नीषाणां प्रार्पणः सोम॑गोपाः । 
बर्सः सूनः सह॑सो अप्स राजा वि भात्यग्र उषसामिधानः ५ 
विश्व॑स्य केतुर्भुवनस्य गर्भ आ रोदसी अपृरणाजाय॑मानः । 
वीळं चिदद्गिमभिनत्‌ परायञ्जना यदग्निमयजन्त पञ्च॑ ६ 
उशिक पावको अरतिः सुमेधा मर्तेष्वम्चिरमृतो नि धायि । 
इयर्ति धूमर्मरुषं भरिंभ्रदुच्छुक्रेणं शोचिषा द्यामिनक्षन्‌ ७ 
दृशानो रुक्म उर्विया ठ्यंद्यौद दुर्मर्षमायुः श्रिये रुचानः । 
अग्रिरमृर्तों अभवद्याभिर्यदेनं द्योर्जनय॑त्‌ सुरेताः ८ 
यस्तै अद्य कृणव॑द्धद्रशोचे ऽपूपं देव घृतर्वन्तमग्ने । 
प्रतं न॑य प्रतरं वस्यो ग्रच्छाऊभि सुम्नं देवर्भक्त यविष्ठ € 
अआ तं भ॑ज सोश्रवसेष्व॑ग् उक्थउ॑क्थ आ भ॑ज शस्यमाने । 
प्रियः सूर्य प्रियो अग्रा भवात्युज्जातेन भिनददुज्जनित्वैः १० 
त्वामंग्ने यज॑माना अनु द्यून्‌ विश्वा वर्सु दधिरे वार्याणि । 
त्वया सह द्रविंणमिच्छमाना व्रजं गोम॑न्तमुशिजो वि व॑व्रुः ११ 
अस्ताव्यग्रिर्नरां सुशेवो वैश्वानर र्षिभिः सोम॑गोपाः । 
अद्रेषे द्यार्वापृथिवी ह॑बेम देवां धत्त रयिमस्मे सुवीरम्‌ १२ 
इति सप्रमोऽष्टकः 

